
Prefață 


Primirea făcută de cititori primelor două volume din 
această serie — Sfântul Cosma FEtolianul şi Sfântul Macarie 
al Corintului, a fost deosebit de încurajatoare. Este o 
dovadă a faptului că atracţia materialismului, atât de 
răspândit şi atât de promovat în epoca noastră, este de- 
parte de a fi universală. Pe lângă aceasta, există modes- 
ta şi puţin cunoscuta sete de viaţă duhovnicească, certi- 
ficată de rapiditatea cu care cărţi ca cele de mai sus au 
fost vândute. Acest lucru ne încurajează să avem încre- 
dere şi în primirea de care se va bucura acest volum, 
precum şi cele ce urmează din această serie. 

Capitolul introductiv al acestei cărţi şi lista lucrări- 
lor Sfântului Nicodim apar tipărite pentru prima oară. 
Capitolul al II-lea cuprinde Viaţa Sfântului Nicodim, 
scrisă de monahul Gherasim Micragiannanitis din Sfân- 
tul Munte Athos, care a fost prima oară publicată în a- 
nul 1955, în Sfântul Munte, ca făcând parte din slujba 
închinată Sfântul Nicodim. Am tradus-o din limba grea- 
că şi am publicat-o cu îngăduinţa părintelui Gherasim. 

Deşi Viaţa Sfântului Nicodim a fost scrisă de doi 
dintre contemporanii săi, monahii Eftimie şi Onufrie, 
care l-au cunoscut personal, am ales biografia scrisă de 
părintele Gherasim, deoarece „Biografia” scrisă de Onu- 
frie e doar schiţată, incompletă, în timp ce „Biografia” 
scrisă de Eftimie, deşi este mult mai amănunţită decât 
cea a lui Onufrie, este mai scurtă şi mai incompletă 
decât cea scrisă de Gherasim şi nu atât de elegantă din 
punctul de vedere al stilului. 

În ceea ce priveşte lista cu „Lucrările sfântului”, se 
poate observa faptul că aceasta este lista cea mai com- 
pletă şi actuală, şi singura care apare în limba engleză. 

Redactând lista „Texte alese din scrierile sfântului”, 
am ales texte care sunt cu totul specifice învățăturilor 
lui Nicodim şi deosebit de importante pentru omul zile- 
lor noastre, şi mai ales celor ce sunt interesaţi de spiri- 
tualitatea ortodoxă. 

Datorez mulţumiri părintelui Gherasim Micragia- 
nnanitis pentru că mi-a îngăduit să tipăresc „Biografia 
Sfântul Nicodim Aghioritul”, scrisă de el, dar şi pentru 
faptul că m-a ajutat să înţeleg anumite puncte din textul 
său, precum şi domnului dr. John Johanstone jr., pentru 
faptul că a citit textul manuscrisului şi mi-a sugerat nu- 
meroase îmbunătăţiri în felul meu de a mă exprima. 


Constantin Cavarnos 
mai 1974 


Introducere 


Sfântul Nicodim Aghioritul s-a născut în anul 1749 
în Naxos una dintre insulele egeene. A urmat şcoala pri- 
mară de acolo. Dascăl i-a fost arhimandritul Hrisantos 
Etolianul (ţ1785), fratele Sfântului Cosma. Un dascăl 
remarcabil, Hrisantos a predat o vreme la şcoala patri- 
arhală din Constantinopol, înainte de a deveni director 
al şcolii din Naxos. El împărtăşea sentimentele şi con- 
vingerile Sfântului Cosma; şi, astfel, puternicul mesaj şi 
pilda sfântului din Etolia au început să-l influenţeze pe 
Nicodim la o vârstă foarte fragedă, pe când Cosma cu- 
treiera ţara în calitate de misionar. 

Această influenţă se reflectă în grija profundă, de o 
viaţă de a-i trezi pe greci din punct de vedere moral şi 
spiritual, folosirea limbii populare în scrierile sale, 
pentru a le face inteligibile tuturor, precum şi cultiva- 
rea stilului oratoric care se caracterizează prin limpe- 
zime, simplitate, sinceritate şi căldură. 

După ce a absolvit această şcoală, Nicodim s-a dus 
la Smirna pentru a-şi continua studiile la înfloritoarea 
Şcoală evanghelică. Atât la Naxos, cât şi la Smirna, în- 
văţământul laic era îmbinat cu cel religios. Program şco- 
lară de la şcoala din Smirna cuprindea limbile străine; 
şi, aşa, după ce perioada de şcolarizare a lui Nicodim a 
luat sfârşit, el avea cunoştinţe solide de latină, italiană 
şi franceză. Această educaţie lingvistică avea să aibă o 
deosebită importanţă pentru Nicodim, dându-i posibili- 
tatea să cunoască bine gândirea Europei Occidentale. 

După patru ani petrecuţi la această şcoală, s-a întors 
la Naxos. În afara unei singure călătorii întreprinse în 
insula Hydra, el şi-a petrecut următorii ani în Naxos, 
funcţionând în calitate de secretar al arhiepiscopului 
locului, mitropolitul Antim Vardis (1743-1780). Scopul 
pentru care Nicodim s-a dus în insula Hydra era acela 
de a se întâlni cu Sfântul Macarie al Corintului, despre 
care auzise foarte multe lucruri legate de virtuțile sale 
morale şi duhovniceşti. Monahismul a fost unul dintre 
subiectele pe care acesta le-a discutat cu Macarie. Desco- 
perindu-i acestuia dorinţa sa de a îmbrăţişa viaţa mo- 
nahală, Nicodim a primit încurajare şi binecuvântare 
de la Macarie. Cei doi au mai discutat şi despre starea 
nefericită a poporului elen, care se afla sub povara jugu- 
lui otoman. Şi, aşa, au ajuns să cadă de acord pentru a 
colabora pe viitor spre luminarea conaţionalilor lor. 

La Hydra, Nicodim s-a întâlnit cu alt om deosebit, 
un monah athonit, pe numele său Silvestru. Acest mo- 
nah născut în Cezareea Capadociei din Asia Mică era 
un isihast, un mistic care practica rugăciunea inimii şi care 
cunoştea bine învăţăturile marilor mistici ai Bizanțului. 

Ascultându-l, Nicodim a avut multe de învăţat des- 
pre monahismul athonit, precum şi despre teoria şi prac- 
tica trezviei lăuntrice şi a rugăciunii minţii. Pe lângă 
faptul că l-a iniţiat în formele cele mai înalte ale spiri- 
tualităţii ortodoxe, părintele Silvestru i-a dat lui Nico- 
dim şi scrisori de recomandare către părinţii athoniţi. 

Odată reîntors în insula sa de baştină, Nicodim a 
început să pună în practică ceea ce învățase de la pă- 
rintele Silvestru. El a primit întărire şi ajutor în toate 
acestea din partea a trei monahi athoniţi, Grigorie, Ni- 
fon şi Arsenie, care călătoreau în insula Naxos, după ce 
fuseseră exilați din Sfântul Munte, ca şi părintele Sil- 
vestru, pentru apartenenţa la grupul kollivazilor, cei 

care puneau accentul pe respectarea cu mare rigurozi- 
tate a tradiţiei ortodoxe. 

La vârsta de 26 de ani, Nicodim s-a dus în Sfântul 
Munte, urmând povețele părintelui Silvestru, la Mă- 
năstirea Dionisiu. Aici a fost tuns în monahism şi a pri- 
mit ascultarea de citeţ şi secretar al obştii Mănăstirii 
Dionisiu. 

În anul 1777, la doi ani după sosirea lui Nicodim în 
Sfântul Munte, Macarie al Corintului veni şi el aici. Se 
întâlni cu Nicodim şi-i încredinţă sarcina de a corecta şi 
tipări Filocaha, Everghetinosul şi Cele cu privire la deasa 
Împărtășanie. Nicodim a lucrat la aceste cărţi într-o 
chilie aflată în apropiere de Kareia, capitala Sfântului 
Munte. Când acestea erau gata spre a fi tipărite, Maca- 
rie le-a luat şi s-a dus la Smirna, cu gândul de a strânge 
fonduri pentru a putea plăti cheltuielile legate de tipă- 
rirea cărţilor. A avut succes şi astfel, cele trei cărţi au 
fost tipărite la Veneţia. Filocalia a apărut în anul 1782, 
iar celelalte două în anul 1783. Le voi trata, pe rând, pe 
fiecare dintre ele. 

După spusele celor dintâi biografi ai săi, monahii a- 
ghioriţi Eftimie şi Onufrie, care-l cunoscuseră personal, 
Nicodim şi-a adus contribuţia la Fi/ocalie prin frumoasa 
„Introducere” şi scurtele biografii ale autorilor cuprinşi în 
lucrare!. În „Introducere”, Nicodim pune accentul pe im- 
portanţa Fi/ocaliei şi scoate în evidenţă miezul ei, care 
este practicarea rugăciunii minţii îmbinată cu trezvia 
lăuntrică (paza minţii). În rugăciunea minţii, cel ce se 


! Eftimie: „Viaţa, personalitatea şi nevoinţele preacuviosului şi 
preaînvățatului monah Nicodim, de fericită pomenire”, în periodicul 
„Grigorie Palama”, 1920, p. 640; Onufrie Iviritul, „O scurtă biografie 
a dascălului Nicodim Aghioritul, de fericită pomenire”, în „Cele 14 
Epistole ale Sfântului Apostol Pavel”, Veneţia, 1819. 

roagă îşi întoarce mintea înlăuntrul fiinţei sale, în ini- 
mă, şi se roagă neîncetat, chemând numele Domnului 
nostru lisus Hristos şi rugându-L să-i dăruiască mila Sa: 
„Doamne Lisuse Hristoase, Fiul lui Dumnezeu, miluieş- 
te-mă”, îndreptându-şi atenţia spre cuvintele acestei ru- 
găciuni, neîngăduindu-i să se identifice cu nimic altceva, 
nici din afară şi nici din lăuntru. 

Cu ajutorul atenţiei (prosoche) sau al trezviei minţii 
(nepsis), intelectul trebuie păstrat pe cât posibil gol, lipsit 
de gânduri sau imagini. 

Beneficiile acestei rugăciuni sunt curățirea minţii şi 
a inimii, unirea dintre ele şi apoi a acestora cu Dum- 
nezeu. Unirea (henosis) cu Dumnezeu se numeşte fheoszs 
(îndumnezeire). Este starea în care cel ce se roagă cu 
această rugăciune devine vas al harului dumnezeiesc şi 
al iluminării celei de Sus. Acestă unire este necesară 
mântuirii, după cum afirma Nicodim. „A fi mântuit 
(sothenai) şi a fi îndumnezeit (fheothenai) este acelaşi 
lucru, după descoperirile cele ce sunt înţelepciunea între 
cele ale lui Dumnezeu.”? 

Acest fel de rugăciune este cunoscut sub numele de 
„rugăciunea minţii”, „rugăciunea lui lisus”5. Ea poate fi 
practicată cu multe roade, după afirmaţia lui Nicodim, 
nu numai de către monahi, ci şi către cei ce viețuiesc în 
lume. Dar ea are nevoie de o „călăuzire ştiinţifică”. 
Filocalia are tocmai menirea de a asigura o astfel de 
călăuzire. Această carte, afirma Nicodim, este „comoara 


2 Filocalia, vol. 1, Atena, 1957, p. XXII, cf „Manualul de povăţuire” 
al lui Nicodim, Atena, 1885, p. 198. 

3 Vezi cartea mea, Gândirea şi arta bizantină, Belmont, Mass., 
1968, p. 55. 

1 Filocalia, vol. 1, p. XXI. 

trezviei lăuntrice, paza minţii, şcoala tainică a rugăciunii 
minţii, instrumentul unirii cu Dumnezeu”. 

Nicodim nu numai că pune accentul pe marea va- 
loare a Filocaliei, dar se şi foloseşte mult de ea. Această 
carte a devenit piatra de temelie a misticii sale cu carac- 
ter practic şi teoretic. Aflăm nenumărate referiri legate 
de ea, în scrierile sale. 

Filocalia a exercitat o influenţă puternică asupra vieţii 
duhovniceşti, mai întâi în Grecia, iar curând după aceea 
şi în întreaga lume ortodoxă. A fost retipărită la Atena, 
în anul 1893, într-o ediţie uşor îmbunătăţită, în două 
volume, iar mai apoi, între anii 1957 şi 1963, în cinci 
volume. Impactul ei asupra lumii slave a fost cu totul 
deosebit. 

La 11 ani după tipărirea ei, a apărut şi o versiune a 
Filocaliei la Moscova, sub titlul Dobrotoliubie. Cel care 
a tradus-o a fost monahul rus Paisie Velicikovski (1722- 
1794), care s-a dus în Sfântul Munte în anul 1746 şi a 
stat acolo timp de 17 ani, venind mai apoi în Moldova. 

EI, dimpreună cu ucenicii săi, este considerat iniţia- 
torul marii renaşteri duhovniceşti care a avut loc în 
Rusia la sfârşitul secolului al XVIII-lea şi începutul se- 
colului al XIX-lea. Sfântul Paisie Velicikovski avea sub 
îngrijirea sa peste o mie de monahi, pe care-i învăţa prac- 
ticarea rugăciunii minţii. Auzind de marele succes pe 
care-l avea Sfântul Paisie în legătura cu aceasta, Nico- 
dim a dorit foarte mult să-l întâlnească, pentru a dis- 
cuta cu el lucruri referitoare la viaţa lăuntrică şi a se 
folosi de îndelungata experienţă a acestui mare ştiutor 
întru cele duhovniceşti, care era cu 27 de ani mai vârst- 
nic decât el. A luat hotărârea de a se duce cu corabia în 
Moldova, însă aceasta a fost lovită de o puternică 


5 Ibidem. 

furtună la scurtă vreme după plecarea ei din Sfântul 
Munte, oprindu-se în insula Thassos. 

Văzând în toate aceste întâmplări voia lui Dumne- 
zeu, Nicodim a renunţat la ideea de a se mai duce în 
Moldova şi s-a întors în Sfântul Munte. 

Sfântul episcop Ignatie Briancianinov (1807-1867) a 
pregătit o ediţie îmbunătăţită a versiunii Sfântului 
Paisie Velicikovski şi a tipărit-o în anul 1857 la Petrograd. 
Între anii 1876 şi 1890 a fost tipărită o versiune în lim- 
ba rusă a Fi/ocahei. Traducerea ei aparţine episcopului 
rus Teofan Zăvorâtul (1815-1894), având ajutorul unor 
monahi din cadrul Mănăstirii Optina şi al Academiei de 
Teologie din Moscova. Puternica influenţă a /Fi/ocalier 
exercitată asupra ruşilor se manifestă şi în cartea intitu- 
lată Mărturiile sincere ale unui pelerin către părintele 
său duhovnicesc, carte ce reprezintă unul dintre cele 
mai frumoase şi mai admirate manuale ale spirituali- 
tăţii ortodoxe răsăritene. Această carte a fost scrisă în a 
doua jumătate a secolului al XIX-lea de un autor ne- 
cunoscut inspirat de Filocalia, şi a fost tipărită în anul 
1884 la Kazan. Trebuie notat faptul că versiunile slavo- 
nă şi rusă ale /Fi/ocahei omit unele texte şi cuprind nu- 
meroase texte care nu se află în Filocalia originală. În 
anii din urmă, texte din Filocalia au apărut în limbile 
română”, franceză&, engleză, germană” şi italiană!. Ver- 
siunea în limba engleză, în două volume, intitulată Scrieri 
din Filocalia cu privire la rugăciunea inimii, a fost tipărită 


$ Această carte a apărut în limba engleză sub titlul Calea unui 
pelerin. 

1 Filocalia sfintelor nevoinţe ale desvârşirii, 4 vol., Sibiu, 1946-1948. 

SPetit Philocalie de la Priere du Coeur, Paris, 1953, limba franceză. 

* Kleine Philocalie zum Gebet des Herzer, Ziirich, 1957, limba 
germană. 

1 La Filocalia: testi di ascetica e mistica della Chiesa orientale, 
Florenţa, 1963. 


14 


Sfântul Nicodim Aghioritul 


în anul 1951, în timp ce volumul al doilea Ce: dintâi 
Părinţi din Filocalie, a apărut în anul 1954. 

E'verghetinosul, lucrare monumentală redactată în 
secolul al XI-lea de Pavel, stareţul Mănăstirii Everghe- 
tidos din Constantinopol, înfăţişează vieţile şi învăţătu- 
rile a sute de părinţi ai pustiei. După cele afirmate de 
Eftimie, contribuţia lui Nicodim la această carte constă 
în scrierea „Introducerii” şi în diverse corecturi aduse 
textului!!. „Introducerea” ne arată adânca apreciere pe 
care Nicodim o are faţă de învăţăturile cu caracter mo- 
ral ale Părinților Răsăritului, întocmai precum „Intro- 
ducerea” sa la Fi/ocalia ne arată aprecierea sa faţă de 
învăţăturile lor de ordin mistic. 

El deplânge preocuparea exagerată a occidentalilor 
pentru matematică, fizică, astronomie, filosofia naturii, 
metafizică şi cunoaşterea enciclopedică, în defavoarea 
eticii, care este cu mult mai importantă decât acestea. 

Astfel, el remarcă: „Oamenii studiază cerul, pămân- 
tul şi tot felul de alte lucruri spre a descoperi ordinea şi 
relaţiile lor armonioase, dar foarte puţini cercetează 
felul în care să se pună pe ei înşişi într-o ordine lăun- 
trică armonioasă prin dobândirea adevăratei virtuţi”!?. 

Ce câştigi prin cea dintâi formă de recunoaştere, în- 
treabă Nicodim, dacă eşti bântuit de tot felul de patimi? 
Totul a fost diferit în cazul Sfinţilor Părinţi, ale căror 
învățături sunt cuprinse în //verghetinos, ne învaţă el. 
Etica era o preocupare care-i acapara cu totul. După ce 
se retrăgeau în locuri în care se puteau bucura de o ne- 
tulburată linişte, ei îşi fixau drept scop, pe de o parte, 
descoperirea ştiinţifică şi completa îndepărtare a cauze- 
lor patimilor; iar pe de alta, dobândirea unei cunoașteri 


1! Op. cit., p. 640. 
12 Everghetinos, vol. 1, Atena, 1957, p. 14. 

ştiinţifice a virtuţilor şi ajungerea la ele sub o formă 
completă, permanentă. 

În ceea ce priveşte atingerea acestui măreț scop, Ni- 
codim remarcă faptul că întocmai precum cercetătorii 
ştiinţifici au căutat să descopere proprietăţile lucruri- 
lor fizice prin nenumărate mijloace, experimente şi ana- 
lize chimice efectuate pe parcursul unor foarte îndelun- 
gate perioade de timp, au descoperit natura şi cauzele 
patimilor şi greşelilor trupului, inimii şi minţii, precum 
şi a virtuţilor opuse. După ce au pătruns adâncurile filo- 
sofiei morale (efhike philosophia), aceştia au oferit o cu- 
noaştere ştiinţifică a viciilor şi a virtuţilor şi au explicat 
în chip măiestrit felul în care cele dintâi pot fi dezrădă- 
cinate, iar cele din urmă cultivate şi desăvârşite. 

Aplicarea termenului de „filosofie” la învăţăturile 
cuprinse în /verghetinos, precum şi a celor cuprinse în 
Filocalie, li se va părea ciudat celor ce nu sunt foarte obiş- 
nuite cu gândirea ortodoxă răsăriteană. Trebuie deci 
scos în evidenţă faptul că termenul de „filosofie” este 
adesea folosit de Părinţii Răsăritului cu privire la reli- 
gia creştină, mai ales în măsura în care ea îi călăuzeşte 
în lucrarea de autodesăvârşire. Această filosofie „lăun- 
trică” (esoterike) sau „duhovnicească” (pnevmatike), aşa 
cum este ea numită, este opusă filosofiei „exterioare” 
(exoterike) sau „laice” (kata kosmon). Una vine ca o 
descoperire de la Dumnezeu şi ca o roadă a unei vieţi 
călăuzite şi modelate de învăţăturile lui Hristos; cea- 
laltă este un produs al intelectului uman care operează 
în starea sa căzută, în afara sferei harului şi iluminării 
dumnezeieşti. Ca şi alţi mari purtători de cuvânt ai 
Ortodoxiei răsăritene, Nicodim afirmă superioritatea 
„filosofiei lăuntrice” (Filocalia şi FEverghetinosul fiind 
cele mai bune dovezi ale acesteia), asupra filosofiei 
laice. 

Adresându-se compatrioţilor săi, el scoate în evi- 
denţă valoarea învățăturilor morale cuprinse în FEver- 
ghetinos pentru cei ce viețuiesc în lume, cât şi pentru 
monahi. El îi invită pe toţi s-o studieze şi să înveţe din 
ea, pentru a putea privi spre Dumnezeu ca la ultimul ţel 
al strădaniilor şi aspirațiilor lor, şi, privind la EI, să-şi 
împodobească sufletul cu toate virtuțile. 

Cea de-a treia carte pe care Macarie i-a dat-o lui Ni- 
codim spre a o pregăti pentru tipar Cu privire la deasa 
Împărtășanie cu Dumnezeieştile Taine!, a fost dezvol- 
tată şi corectată de acesta din urmă, după spusele lui 
Eftimie! şi Onufrie!5. Textul pe care Nicodim l-a primit 
de la Macarie a fost unanim socotit drept o lucrare a lui 
Macarie!f. 

Această carte a jucat un rol important în renașterea 
religioasă elenă din secolul al XVIII-lea, cunoscută sub 
numele de Mişcarea kollivazilor!?. 

Ei au conferit o mare forţă acestei mişcări prin pro- 
priul lor exemplu, ca şi prin publicaţiile lor, mai ales 
prin cărţile Cu privire la deasa Împărtășanie si Filocalia. 

După ce şi-a început activităţile sale literare de bun 
augur încă la începutul vieţii sale monahale prin contri- 
buţiile aduse la editarea /r/ocahe:, Everghetinosului şi 
Cu privire la deasa Împărtășanie, la îndemnurile Sfân- 
tului Macarie al Corintului, el le-a continuat fără între- 
rupere până în ultimele zile ale vieţii sale, tipărind sau 
traducând şi tipărind ori scriind multe alte cărţi sau 


13 Peri tes Synechous Metalepseos ton Theion Mysterion. 

14 Op. cit., p. 640. 

15 Op. cit., p. XI. 

16 Vezi cartea mea Sfântul Macarie al Corintului, Belmont, Mass., 
1972, pp. 19-20. 

17 Ibidem, pp. 15-31. 

compunând numeroase slujbe, canoane şi alte lucrări 
imonografice. Nicodim a devenit cel mai prolific şi cel 
mai important scriitor teologic al secolului al XVIII-lea. 

De îndată ce şi-a adus contribuţia la tipărirea celor 
trei cărţi despre care tocmai am vorbit, Nicodim şi-a 
îndreptat atenţia către una cu un titlu ciudat: A/fâabet- 
alfabetos, scrisă de Sfântul Meletie Mărturisitorul, un 
sihastru din secolul al XIII-lea. Scrisă în versuri, cartea 
tratează subiecte cu caracter dogmatic, bisericesc şi 
ascetic. Nicodim a lucrat la ea în anii 1778-1779, co- 
piind-o şi corectând-o, colecţionând patru manuscrise. 
De asemenea, el şi-a adus contribuţia scriind un minu- 
nat „Prolog” şi note de subsol, care scot în evidenţă pro- 
funda sa cunoaştere teologică şi dorinţa de a apăra Tra- 
diţia ortodoxă. Ediţia îngrijită de el a A/fabetal/fa- 
betosului a fost tipărită postum, în anul 1815. 

În anul 1782, Nicodim şi-a urmat duhovnicul, pe pă- 
rintele Arsenie Peloponezianul, la Skyropoula, o insu- 
liţă pustie la sud de Sfântul Munte şi la răsărit de 
Eubeea. 

A stat acolo un an, ducând o viaţă de mari nevoinţe 
fizice şi lipsuri de tot felul, muncind ca lucrător la o 
fermă. La cererea insistentă a unuia dintre verii săi, 
lerotei, a scris în ceasurile libere, fără ajutorul vreunei 
cărţi căci nu luase nici una cu el din Sfântul Munte — 
una dintre cele mai bune lucrări ale sale, Manual de po- 
vățuire!*. Acesta este un manual cu privire la viaţa de 
liniştire lăuntrică şi rugăciune a minţii. Într-însul, Ni- 
codim se ocupă, mai întâi, pe larg, de cea mai de seamă 
dintre condiţiile necesare pentru practicarea rodnică a 
rugăciunii minţii. Acestea sunt paza celor cinci simţuri 
— văzul, auzul, mirosul, gustul şi pipăitul — şi a imaginației, 


15 Symbouleutikon Encheiridion. 

a raţiunii şi centrului emoţiilor sau al inimii, cu ajutorul 
atenţiei (trezviei) lăuntrice. 

Tratarea acestor subiecte în Manualu/ de povățuire 
reprezintă unul dintre cele mai bune şi folositoare in- 
strumente care ne stau la îndemână. Este suficient să-l 
aşezăm pe Nicodim printre Părinţii asceţi-mistici ai 
Bisericii Ortodoxe şi să-l socotim cel mai de seamă ex- 
ponent elen modern al misticii ortodoxe. 

Nicodim îşi prezintă învăţăturile în chip sistematic, 
limpede şi armonios, confirmând cele afirmate prin dese 
referiri la Vechiul şi Noul Testament şi la Părinţii Bise- 
ricii, mai ales la mistici, şi, uneori, la scriitorii laici. 

Cea mai puternică şi mai vastă influenţă, evidentă, 
de altfel, în paginile Manualului este cea a Fiocalier. De 
un interes cu totul aparte în legătură cu scriitorii laici îl 
reprezintă cunoaşterea învățăturilor filosofilor greci an- 
tici, mai ales ale lui Platon şi Aristotel, şi consideraţiile 
cu privire la aceştia. El scoate în evidenţă anumite puncte 
de coincidenţă între învăţăturile lor şi cea a a creştină- 
tăţii, dar şi diferenţe importante dintre acestea. 

Numeroasele citate oferite de Nicodim cuvânt cu cu- 
vânt din numeroasele scrieri ne dovedesc faptul că avea 
o memorie uimitoare, lucru adesea dovedit pe parcursul 
vieţii sale. 

Apariţia Manualului în anul 1801 este un lucru de 
mare importanţă, ca parte a străduinţelor lui Nicodim, 
Macarie şi ale altor Kollivazi de a reînvia ideile şi me- 
todele isihaste ale misticilor din secolul al XIV-lea, pre- 
cum Grigorie Palama, cel mai de seamă reprezentant al 
isihasmului. 

În anul 1784, la doi ani după tipărirea Filocaliei, 
fostul mitropolit al Corintului, Macarie, sosi din nou în 
Sfântul Munte. Se întâlni din nou cu Nicodim şi-l în- 
demnă să pregătească o ediţie corectată şi revăzută a 

scrierilor Sfântului Simeon Noul Teolog (949-1022), cel 
mai de seamă mistic al Bizanțului. Lucrările Sfântului 
Simeon erau împrăștiate în mai multe biblioteci ale 
mănăstirilor athonite. 

Se simţea nevoia unei ediţii critice, integrale a aces- 
tora. Nicodim căzu de acord să ducă la îndeplinire a- 
ceastă sarcină. Voind a face cele 92 de predici, adunate 
de el, accesibile înţelegerii tuturor celor care ştiau să 
citească greaca modernă, şi nu numai celor puţini care 
cunoşteau greaca veche, Nicodim le-a tradus în greaca 
populară cu ajutorul unui monah, Dionisie Zagoraios, 
care vieţuia în Piperi, o insuliţă aflată la sud de Athos, 
în apropierea insulei Skyros. Predicile adunate de la 
Sfântul Simeon, însoţite de 52 de imne scrise de către 
acesta, au fost tipărite într-un volum monumental apă- 
rut în anul 1790, purtând numele lui Dionisie Zagoraios 
în calitate de traducător, dar fără a pomeni numele lui 
Nicodim pe pagina de titlu sau în vreo altă parte a 
cărții. 

În cartea sa Sfântul Nicodim Aghioritul”, părintele 
Teoclit Dionisiatul din Sfântul Munte şi-a exprimat pă- 
rerea că traducerea predicilor Sfântului Simeon Noul 
Teolog a fost, de fapt, săvârşită de Nicodim şi că Dio- 
nisie Zagoraios doar a copiat traducerea lui Nicodim. El 
sugerează faptul că, voind, din smerenie, să rămână 
necunoscut, Nicodim l-a rugat pe Dionisie să-şi pună 
numele pe carte, în calitatea sa de traducător”. Această 
părere poate fi susţinută de faptul că, în ciuda contri- 
buţiilor sale aduse la tipărirea Fi/ocahe:, Fverghetino- 
sului şi a cărţii intitulate Cu privire la deasa Împărtă- 
şanie, Nicodim nu şi-a pus numele pe ele. Pe de altă 


19 Hagios Nikodemos ho Hagioreites, Atena, 1959. 
% Ibidem, pp. 175-176. 

parte, numele lui Zagoraios apare în carte în calitate de 
traducător, şi nu apare ca editor. În plus, cea dintâi 
biografie a lui Nicodim nu-l socoteşte pe Nicodim drept 
traducător al scrierilor Sfântului Simeon. 

Eftimie afirmă pur şi simplu că Nicodim „a corectat 
şi a înfrumusețat cartea Sfântului Simeon Noul Teolog””!, 
în vreme ce Onufrie spune că Nicodim „a corectat scri- 
erile Sfântului Simeon Noul Teolog”. Aceste afirmaţii 
pot fi înţelese în felul următor: că Nicodim „a editat 
textul” care urma să fie tradus şi că a corectat şi a înfru- 
museţat „traducerea” făcută de Zagoraios. Ei nu susţin 
părerea că Nicodim însuşi a făcut traducerea. 

Un lucru pe care ni-l putem asuma fără îndoială 
este că „Introducerea” elocventă la Lucrările existente 
ale Sfăntului Simeon Noul Teolog”, aşa cum este inti- 
tulată cartea, a fost scrisă de Nicodim însuşi. Numele 
lui Zagoraios nu apare nici la începutul şi nici la sfârşi- 
tul „Introducerii”. Acest lucru este pe deplin în stilul lui 
Nicodim şi ne oferă indicaţii asupra faptului că ea a fost 
scrisă de un teolog de calibrul său. Aici, Simeon este 
numit „un înger pământesc, nu om ceresc, fala Părinţi- 
lor, demnitatea preoţilor, adevărata regulă a vieţii mo- 
nahale, slava asceţilor, preadulcea bucurie a întregii 
lumi”?4. Simeon, ni se spune, şi-a curăţit sufletul şi, drept 
urmare, a primit în inima sa lumina Sfântului Duh, care 
l-a înţelepţit, i-a conferit elocinţă, l-a făcut mare filosof 
şi sublim teolog, deşi mai înainte fusese analfabet şi 
lipsit de educaţie. El a ajuns la această curăţie prin 


21 Op, cit., 1921, pp. 211-212. 

2 Op. eit., p. XI. 

% Tou Hosiou Symeon tou Neou Theologou ta Heuriskomena. 
2 A doua ediţie, Syros, 1886, p.v. 

neîncetata rugăciune a minţii şi a inimii, şi, în general, 
prin viaţa dusă după poruncile lui Hristos. 

Ca şi în „Introducerea” la Fi/ocalia, şi la Fverghe- 
tinos, Nicodim invită nu numai monahii, ci şi mirenii să 
studieze şi să asimileze învăţăturile lucrării. Cartea, 
afirmă el, a fost scrisă spre folosul tuturor. 

Monabhii vor învăţa „bucuriile filosofiei vii, a meto- 
dei exacte în care poate fi practicată rugăciunea minţii, 
diferitele etape ale rugăciunii şi ale desăvârşirii”%. 

Cei ce viețuiesc în „lume” vor învăţa că „dacă au 
râvnă şi dau atenţie sfinţitei conştiinţe, lumea nu-i 
împiedică deloc de a se mântui”%. 

Nicodim s-a ocupat mai apoi cu scrierea Manualului 
de spovedanie”. 

Această carte este cea dintâi de acest fel din Bise- 
rica Ortodoxă. La început, el pune accentul pe calităţile 
pe care trebuie să le posede un adevărat duhovnic, dacă 
acesta voieşte să fie un duhovnic autentic. 

Acestea sunt: trepte înalte pe scara virtuţilor, o via- 
țţă creştină exemplară, o cunoaştere deplină şi o înţele- 
gere pe măsură a Vechiului şi Noului Testament, a dog- 
melor credinţei şi a canoanelor apostolice, sinodale şi 
patristice. O astfel de persoană, spune el, se poate afla 
printre preoţii vârstnici, întrucât aceştia şi-au domolit 
întrucâtva patimile şi sunt ceva mai experimentați decât 
cei tineri. 

Nicodim continuă apoi să dea poveţe duhovnicului 
despre felul în care să-i îndrume la spovedanie pe cre- 
dincioşi cât mai bine cu putinţă. Apoi, expune 31 de canoane 


% Ibidem, p. VII. 
2% Ibidem. 
21 Exomologetarion. 

şi 17 îndreptări prin pocăință ale Sfântului loan Posti- 
torul, şi le interpretează în limba greacă populară. 

După această parte a cărţii urmează capitolele în 
care oferă poveţe despre felul în care trebuie să ne pre- 
gătim pentru spovedanie, cum trebuie să ne spovedim şi 
cum să ne păzim de păcate după spovedanie. 

De-a lungul întregii cărţi, care se adresează nu 
numai duhovnicilor, ci şi celor ce se spovedesc, Nicodim 
dă citate masive din Sfânta Scriptură şi din Sfinţii Pă- 
rinţi şi Dascăli ai Bisericii. 

Tipărit mai întâi în anul 1794, Manualul de spove- 
danie numără deja zece ediţii. Printre acestea se află o 
versiune în limba turcă, tipărită în anul 1835 spre fo- 
losul credincioşilor ortodocşi vorbitori de limbă turcă. 

Continuând activităţile sale literare fără întreru- 
pere, Nicodim şi-a îndreptat atenţia către imnografie şi 
a scris o carte de canoane către Preasfânta Născătoare 
de Dumnezeu, intitulată Nou/ Theotokarion”. 

Această carte cuprinde 62 de canoane sublime alcă- 
tuite de 22 de imnografi de vază, cuprinzându-i pe 
Sfântul Andrei Cretanul, Sfântul loan Damaschin şi 
Sfântul Teodor Studitul, precum şi o „Introducere” alcă- 
tuită de Nicodim. Sfântul a ales aceste canoane din ma- 
nuscrisele athonite, făcând doar câteva corecturi. „In- 
troducerea” ne revelează o extraordinară evlavie faţă de 
Sfânta Fecioară Maria. 

De asemenea, ea exprimă marea valoare pe care el o 
acordă imnelor sfinte ca mijloace de împrospătare şi în- 
tărire a sufletului. Este o lucrare superbă, menită a fi 
folosită la slujbele bisericeşti. 


23 Neon Theotokarion. 

Noul Theotokarion a fost tipărit prima oară exact la 
doi ani după apariţia Manualului de spovedanie şi a fost 
retipărit de cel puţin două ori. 

O lucrare asemănătoare fusese pregătită şi tipări- 
tă ceva mai înainte de monahul athonit Agapie Landos, 
cunoscut şi sub numele de Agapie Cretanul?. 

Dar cartea aceea este mult mai mică şi inferioară 
Noului Theotokarion al lui Nicodim. 

Toate cărţile lui Nicodim despre care am vorbit 
până acum îl arată a fi neclintit în credinţa ortodoxă, 
puternic legat de Tradiţia Bisericii Răsăritene. Ar fi o 
greşeală să deducem de aici faptul că era intolerant din 
punct de vedere religios, opac la tot ceea ce venea din 
creştinismul occidental. 

De fapt, el era un om cu un larg orizont intelectual, 
care împlinea sfatul Sfântului Apostol Pavel către Tesa- 
loniceni: „Toate să le încercaţi; ţineţi ce este bine”. 
Criticând Biserica Apuseană, Sfântul Nicodim era deschis 
în judecăţile sale faţă de tot ceea ce era bun într-însa. 
Poziţia sa este sintetizată în următoarea afirmaţie din 
Heortodromion, una dintre ultimele sale lucrări: „Trebuie 
să urâm şi să respingem, spune el, credinţele greşite şi 
obiceiurile nelegiuite ale latinilor şi ale altor hetero- 
docşi; dar dacă ele conţin ceva sănătos şi confirmat de 
Sfintele Canoane ale Sfintelor Sinoade, acestea nu tre- 
buie urâte”*!. 

Că a luat în serios şi a doua parte a acestei afir- 
maţii, nu numai pe cea dintâi, se observă din faptul că 


% Theotokarion, Veneţia, 1643. Pentru o istorisire a vieşii şi o- 
perelor lui Landos, vezi cartea mea Sfântul Munte, Belmont, Mass., 
1973, pp. 25-27. 

301 Tes. 5,21. 

31 Veneţia, 1836, p. 584. 

două dintre lucrările sale, Războiu/ nevăzut şi Nevoin- 
fele duhovniceşti, sunt adaptări pentru cititorii orto- 
docşi ale unor lucrări scrise de romano-catolici. Cea dintâi 
este o adaptare a Luptei duhovniceşti (Combatimento 
Spirituale), scrisă de preotul italian Lorenzo Scupoli 
(cca 1530-1610), şi a unui tratat intitulat Ca/ea Raiului 
(Sentiero del Paradiso), care a fost multă vreme consi- 
derate ca fiind lucrarea lui Scupoli, dar acum este soco- 
tită drept lucrarea unui alt autor. Cea de-a doua carte a 
lui Nicodim este o adaptare a Nevoinfelor duhovniceşti 
(Esereizi Spiritual), scrisă de iezuitul Giovanni P. Pina- 
monti (1632-1703). 

Deşi nu-i numeşte pe autorii acestor cărţi, Nicodim 
limpezeşte în subtitlul fiecărei cărţi faptul că s-a folosit 
de lucrarea altuia, pe care a corectat-o atent şi a îmbu- 
nătăţit-o masiv. Traducându-le din italiană în greaca 
modernă, Nicodim a îndepărtat sau a corectat tot ceea 
ce era nepotrivit din punctul de vedere al Ortodoxiei, a 
făcut numeroase adaptări în cadrul textului şi şi-a adus 
contribuţia prin substanţiale note de subsol extrase din 
Sfânta Scriptură şi din Părinţii eleni, şi astfel a realizat 
cărţi pe deplin ortodoxe în conţinut. 

Războiul nevăzut? tratează lupta împotriva gându- 
rilor insuflate de demon, împotriva patimilor, împotriva 
imaginaţiei indecente, împotriva răului în general, ofe- 
rind poveţe despre felul în care trebuie dus acest război, 
printr-o permanentă trezvie, meditaţie, rugăciune, şi 
mai ales rugăciunea minţii şi Sfânta Împărtăşanie. 

Această carte s-a bucurat de o mare popularitate. A 
fost retipărită de mai multe ori după prima ei apariţie, 
în anul 1796. O versiune rusească a ei a fost alcătuită de 
episcopul Teofan Zăvorâtul, fiind tipărită la Moscova în 


32 Flo Aoratos Polemos. 

anul 1886; iar o traducere în limba engleză a versiunii 
ruseşti a fost făcută de E. Kadlubovsky şi G.E.H. 
Palmer, cu o Introducere scrisă de H.A. Hodges, intitu- 
lată Războiul nevăzut (Unseen Warfare) şi tipărită la 
Londra, în anul 1952. 

În bogata şi valoroasa sa „Introducere”, profesorul 
Hodges remarcă din când în când diferenţele dintre 
Războiul nevăzut al lui Nicodim şi originalele romano- 
catolice. Totuşi, comparându-le, el face următoarele ob- 
servaţii de seamă, care evidenţiază faptul că diferenţele 
dintre ele sunt numeroase şi adesea substanţiale. 

1. Nicodim omite două capitole din lucrările originale. 

2. Introduce un capitol cu totul nou, care se ocupă 
de îndreptarea imaginaţiei şi a memoriei. 

3. Lărgeşte capitolul scurt al lui Scupoli cu privire 
la rugăciunea minţii, punând în evidenţă gândirea 
isihastă. 

4. Introduce o formă superioară de asceză celei ofe- 
rite de Scupoli. 

5. În numeroase locuri, rearanjează, lărgeşte sau con- 
centrează textele originale sau chiar schimbă esenţa 
textului. 

6. Scoate din text diferite expresii şi idei catolice — 
de pildă, schimbă „imagini” în „icoane” şi scoate refe- 
ririle cu privire la purgatoriu şi la cultul Sfintei Inimi. 

7. În fine, Nicodim lărgeşte capitolele printr-un în- 
semnat corp de note de subsol, în câteva dintre ele 
exprimând idei ce nu sunt incluse în textele originale. 

Cartea Nevoinţe duhovniceşti“ este o versiune masiv 
revizuită şi îmbunătăţită a originalului italian. Nico- 
dim a fost, desigur, atras nu numai de subiectul cărţii 
lui Pinamonti, ci şi de felul său de abordare a subiectului, 


353 Gymnasmata Pneumatika. 

precum şi de felul în care şi-a organizat materialul. 
Cartea scrisă de Nicodim este una monumentală, în- 
chinată marelui ţel al desăvârşirii şi mântuirii omului. 
Partea cea mai considerabilă a cărţii cuprinde 34 de 
meditații pe marginea unor subiecte legate de mântuire 
şi de autodesăvârşire. Apoi, urmează 30 de scurte medi- 
taţii, una pentru fiecare zi a lunii. Acestea sunt urmate 
de opt nevoinţe în ceea ce priveşte cunoaşterea de sine. 
În fine, ea mai conţine şi opt lecturi. 

Cartea poartă în întregime amprenta Sfântului Ni- 
codim şi dovedeşte marea sa râvnă pentru desăvârşire 
şi marile comori ale înțelepciunii şi înţelegerii sale. 

Datorită imensei sale contribuţii la lucrarea ori- 
ginală prin adăugirea, eliminarea, îmbunătăţirea, co- 
rectarea şi lărgirea ei, Nicodim a reuşit să scrie o carte 
care este, aşa cum remarca Părintele Teoclict Dioni- 
siatul: „O bijuterie a spiritualităţii răsăritene”, care po- 
sedă „toate trăsăturile esenţiale ale duhului ortodox”. 

Nicodim a pornit la împlinirea unei noi sarcini lite- 
rare la îndemnul lui Athanasie Paris, un conducător al 
kollivazilor, precum şi la îndemnul lui Leontie, mitro- 
polit de Heliopolis*. Această sarcină însemna strân- 
gerea şi tipărirea tuturor scrierilor Sfântului Grigorie 
Palama. Mare admirator al lui Palama, Nicodim şi-a a- 
sumat-o cu entuziasm şi a împlinit-o în felul său obiş- 
nuit: savant şi profund mistic. El a adunat toate manu- 
scrisele ce cuprindeau scrierile lui Palama pe care le-a 
putut afla în toate bibliotecile athonite, precum şi în 
alte părţi ale Greciei, şi a pregătit un text cu adnotări 
critice făcute cu mare grijă; carte care a apărut în trei 
volume. 


3 Op. cit., pp. 197, 199. 
35 Vezi Eftimie, op. cit., p. 212, şi Onufrie, op. cit. p. XI. 

Pe acestea le-a trimis la Viena spre a fi tipărite. Din 
păcate, ele au dispărut la Viena, producându-i o adâncă 
mâhnire. A supravieţuit doar „Introducerea” alcătuită 
de Nicodim. Aceasta a fost tipărită în anul 1883 de o re- 
vistă din Constantinopol, Ekk/esisatike Aletheia („Ade- 
vărul Bisericii”)5%6. 

După ce a terminat ediţia scrierilor Sfântului Gri- 
gorie Palama, Nicodim şi-a îndreptat atenţia către o 
sarcină foarte dificilă, cea a pregătirii unui mare nomo- 
canon, în care urma să adune, să parafrazeze şi să ex- 
plice toate sfintele canoane ale Bisericii Ortodoxe şi să 
fie astfel demonstrată armonia existentă între ele. EI şi-a 
asumat această sarcină cu ajutorul unui alt monah, 
Agapie Peloponezianul (ț1812). Un om extrem de învă- 
țat, Agapie a predat la şcoli din Chios, Smirna şi în 
Demitsana, locul său de baştină. Lucrarea care a urmat 
se numea Pida/ionul, care însemna „Cârma”, deoarece 
printr-o atentă folosire a ei în corabia Bisericii se poate 
naviga în siguranţă pe marea vieţii spre limanul mân- 
tuirii. ÎntrAînsa sunt înfăţişate toate canoanele Sfinţilor 
Apostoli, ale celor şapte Sinoade Ecumenice, ale sinoa- 
delor locale şi cele ale unor Părinţi ai Bisericii care au 
fost validate de sinoade. Fiecare canon este prezentat în 
limba greacă veche, apoi este tradus în greaca modernă 
şi comentat mai departe în notele de subsol. Notele de 
subsol limpezesc ceea ce nu este clar într-un canon şi 
arată, ori de câte ori este cazul, armonia sau legătura 
unui anumit canon cu altul, eliminând astfel nelămuri- 
rile aparente. 

Era mare nevoie de o astfel de carte, căci deşi exis- 
tau pe vremea lui Nicodim felurite nomocanoane pentru 
clerici şi mireni, acestea se aflau în manuscris şi pe 


36 Vol. 4, nr. 7, 22 noiembrie 1883, pp. 93-100. 

de-a-ntregul scrise într-o limbă care le făcea să fie de ne 
înţeles, în afara unor puţini oameni învăţaţi. De aseme- 
nea, aceste nomocanoane erau incomplete, deformate şi 
greu de înţeles, interpretarea canoanelor fiind prezen- 
tată ca nişte legi, în ciuda faptului că ele cuprindeau 
inconsecvenţe şi adăugiri fără sens. Pridalionul/ oferea 
toate canoanele, elimina tot ceea ce era greşit sau inutil. 

Tipărirea Pidahonului, purtând numele lui Agapie 
şi a lui Nicodim Aghioritul drept autori ai săi, a fost 
încredinţată unui monah cu numele Teodoret. Din pă- 
cate, Teodoret a introdus multe adăugiri arbitrare din 
proprie iniţiativă, mai ales în legătură cu slujbele de po- 
menire a morţilor, schimbând astfel învăţăturile originare. 
Nicodim şi Agapie s-au mâhnit adânc atunci când au 
aflat de acest lucru, căci în acest chip Teodoret se făcea 
un purtător lipsit de autenticitate a învățăturilor sfinte 
ale Bisericii. 

Pentru a îndrepta răul ce fusese comis, patriarhul 
ecumenic Neofit al V-lea a poruncit ca ediţia lui Teodo- 
ret din anul 1802 să fie eliminată indicând afirmaţiile 
eronate şi paginile unde apăruseră acestea. În ediţiile 
ulterioare, aceste adăugiri au fost eliminate. 

Pidalhionul a fost repede recunoscut în Grecia şi în 
Rusia drept una dintre cărţile fundamentale ale Bise- 
ricii. Ea numără şapte ediţii în limba greacă, una în 
limba rusă şi una în engleză. Versiunea în limba en- 
gleză, alcătuită de Denver Cummings după ediţia a 
1957 în Essex, Anglia. 

Următoarea sarcină asumată de Nicodim, din nou 
una de importanţă majoră, a fost cea a pregătirii unei 
cărţi de interpretare a celor 14 Epistole ale Sfântului 
Pavel. El dădea o mare importanţă Epistolelor Sfântu- 
lui Apostol Pavel şi a înţeles că era necesară o carte care 

să le interpreteze în mod simplu, limpede şi sănătos şi 
printr-o limbă accesibilă tuturor grecilor. În acest scop, 
el a luat interpretarea lui Teofilact, arhiepiscopul Bul- 
gariei, scrisă în greaca veche, şi a tradus-o în limba po- 
pulară, adăugându-i o „Introducere” şi o mulţime de no- 
te de subsol, care însumează aproape jumătate din cele 
1350 de pagini. 

În ceea ce priveşte importanţa Epistolelor, Nicodim 
spune în „Introducere”: „Pururea, fraţii mei creştini, tre- 
buie să citiţi aceste minunate Epistole ale Sfântului 
Pavel, pentru a învăţa din ele despre dogmele credinţei 
ortodoxe, tradiţiile Sfinţilor Apostoli, îndatoririle vieţii 
creştine. Vă informez că dacă faceţi acest lucru şi-l citiţi 
mereu pe Pavel într-o scurtă perioadă de timp veţi 
suferi o transformare radicală a caracterului şi a vieţii 
dumneavoastră, deoarece Epistolele Fericitului Pavel 
au astfel de putere suprafirească încât ele transformă 
oamenii; ele îi transformă pe lupi în oi, pe cei iraţionali 
în oameni raţionali, pe cei sălbatici în oameni blânzi, pe 
cei răi în oameni buni”. 

În ceea ce priveşte interpretarea oferită de Teofilact 
Epistolelor, el afirmă că aceasta a fost făcută după ex- 
plicaţiile date de Sfântul loan Hrisostom. 

Teofilact l-a urmat îndeaproape pe Hrisostom, şi 
astfel, el a fost supranumit „cel ce l-a parafrazat pe 
Hrisostom”, după cum remarcă Nicodim. După Hrisostom, 
continuă el, interpretarea Epistolelor Sfântului Apostol 
Pavel, care le întrece pe toate celelalte, este cea a lui 
Teofilact, atât în ceea ce priveşte limpezimea gândirii, 
cât şi concizia exprimării“. Dar fiind scrisă în greaca 
veche, „ea a fost o comoară ascunsă pentru creştinii 


3p. XII. 
3% Ibidem, pp. 17-18. 

simpli, fără educaţie”*?. Iată de ce, spune Nicodim, el a 
tradus lucrarea în limba populară. El adaugă că, pen- 
tru a limpezi textul cât mai mult cu putinţă, pretutin- 
deni unde explicaţiile date erau scurte, le-a dat am- 
ploare; şi, de asemenea, a contribuit pe ici-colo cu citate 
utile din Sfânta Scriptură sau din Sfinţii Părinţi, întă- 
rind interpretarea oferită. 

În ceea ce priveşte notele sale de subsol, Nicodim 
spune că el le-a scris, uneori pentru a explica anumiţi 
termeni utilizaţi în text, iar alteori pentru a oferi noilor 
predicatori material suplimentar pentru catehizarea 
credincioşilor. 

Cartea Cele 14 Epistole ale Sfântului Apostol Pavel 
interpretate de Teofilact a fost tipărită postum, în 
anul 1819, în trei volume. 

Nicodim a conferit o mare importanţă citirii nu numai 
a Sfintei Scripturi, ci şi a scrierilor Sfinţilor Părinţi, pre- 
cum şi a Vieţilor Sfinţilor. El a scris trei cărţi cuprin- 
zând vieţi de sfinţi: Nou/ Ek/oghion sau cartea care cu- 
prinde vieţi alese ale sfinţilor, Vou/ Martirologiu şi Si- 
naxarele sau marea colecţie a Vieţilor Sfinţilor. EL a în- 
ceput să lucreze la Nou/ FEk/oghion curând după ce ter- 
minase lucrarea în care sunt interpretate Epistolele 
Sfântului Apostol Pavel. El a adunat din manuscrise 
Vieţile a 50 de sfinţi care au dus o viaţă de nevoinţe du- 
hovniceşti şi care au trăit în secolele I-XVII. Aceste Vieţi 
nu au fost încă tipărite. Pe multe dintre ele, aflate în 
manuscrise foarte vechi, scrise în greaca veche, le-a tra- 
dus în greaca modernă. 


3 Ibidem, p. 18. 
1 Paulou hai Deka Tessares Epistolai Hermeneuthesai hypo 
Theophylaktou Archiepiskepou Boulgarias. 

În „Introducere” la Noul Ekloghion, Nicodim pune 
accentul pe valoarea pe care o are lecturarea Vieţilor 
Sfinţilor de către toţi: clerici, monahi şi mireni. Vieţilor 
Sfinţilor sunt ziditoare, spune el, deoarece ne oferă pilde 
minunate de urmat şi ne dăruiesc învăţătură sănătoasă. 

Această carte numără trei ediţii. Prima a apărut în 
anul 1803; a doua, în anul 1863; a treia, în anul 1974. 

Noul Martirologiu, care a fost tipărit sub anonimat 
pentru prima oară în anul 1799, pare să fi fost pregătit 
în comun de sfinţii Macarie şi Nicodim, după ce Macarie 
a pregătit cel dintâi manuscris, complet şi redactat, dân- 
du-l apoi lui Nicodim spre a traduce unele dintre Vieţile 
Sfinţilor în greaca populară. El cuprinde vieţile a 85 de 
neomartiri ortodocşi care au trăit între 1492 şi 1794. 

Următoarele ediţii (1856, 1961) cuprind câteva Vieţi 
suplimentare ale perioadei ce a urmat, până în anul 
1838. 

Înainte de a-şi asuma sarcina de a pregăti cea mai 
completă ediţia a Vieţilor Sfinţilor, Sinaxarele, Nicodim 
a scris câteva cărţi cu privire la alte subiecte. Acestea 
vor fi tratate după ce vom spune câteva lucruri despre 
Sinaxare. Această lucrare cuprinde Vieţile sfinţilor prăz- 
nuiţi de Biserica Ortodoxă peste an. Este o ediţie a Ma- 
rilor Sinaxare scrisă de diaconul Mavrikie (sec. al XVI-lea) 
pentru „Marea Biserică”, adică cea a Patriarhiei Con- 
stantinopolului, o ediţie multă îmbunătăţită şi extinsă. 

Maxim Margunios (1549-1602), episcop de Kythera, 
tradusese această lucrare din greaca veche în cea mo- 
dernă, dar traducerea sa era lipsită de claritate, lim- 
pezime şi într-un limbaj destul de sărăcăcios. Acest 
lucru i-a determinat pe numeroşi monahi athoniţi să-l 
roage pe Nicodim să facă o nouă traducere. Patriarhul 
Grigorie al V-lea, aflat în exil la Mănăstirea Iviru din 
Sfântul Munte, l-a îndemnat şi el să-şi asume această 

sarcină. Recunoscând necesitatea unei ediţii de bună ca- 
litate a Marilor Sinaxare, Nicodim a fost de acord cu do- 
rinţa lor. El a petrecut doi ani de muncă asiduă pentru 
a traduce cartea originală în greaca populară, revi- 
zuind-o şi îmbunătăţind-o. 

Contribuţia sa la noua ediţie, care a fost tipărită 
postum, între 1857 şi 1819, în trei volume, a fost imensă. 
Colaţionând patru volume ale lui Mavrikie, el a făcut 
numeroase corecturi, a eliminat afirmaţii şi texte care 
erau opuse Sfintelor Scripturi şi dreptei socotinţe, sau 
erau inutile, a limpezit ceea ce era neclar, a amplificat 
ceea ce necesita o elaborare minuțioasă, a organizat mai 
bine materialul, a adăugat numeroase vieţi de sfinţi 
care nu erau incluse în alte cărţi de acest fel, a alcătuit 
versete specifice fiecărui sfânt, a scris o „Introducere” 
de mare folos, precum şi nenumărate note de subsol. 

Ca unul care a înţeles pe deplin valoarea majoră a 
lecturării Vieţilor Sfinţilor, Nicodim îi îndeamnă pe toţi 
— episcopi, preoţi şi diaconi, stăpânitori şi supuşi — să ci- 
tească Marile Sinaxare. Istorisirile cuprinse aici, afir- 
mă el, luminează mintea, încălzesc inima, dau viaţă su- 
fletului şi stimulează dorinţa de a cultiva vieţile creştine. 

Marele Sinaxare a fost cea mai populară carte a lui 
Nicodim legată de vieţile sfinţilor. A fost retipărită de 
patru ori şi a slujit drept bază a Sinaxarelor de mai 
târziu, precum cea tipărită de Constantin Doukakis (1845- 
1908) şi cea a lui Victor Matthaiou (1909-1973). 

În perioada dintre tipărirea Noului Martirologiu şi 
pregătirea Sinaxarelor, Nicodim s-a ocupat de alte şapte 
cărţi importante: Fvho/oghion, Interpretarea celor şap- 
te Epistole soborniceşti, Morala creştină, Antologie a 
Psalmilor lui David, O carte deosebit de ziditoare, Inter- 
pretarea celor 150 de psalmi şi Grădina harurilor, toate 
scrise în această ordine. 

Evhologhionul sau Cartea rugăciunilor este o ediţie 
îmbunătăţită şi înfrumuseţată a Fvhol/oghionului aflat 
atunci spre folosinţa credincioşilor. 

Îmbunătăţind această importantă carte liturgică, 
care cuprinde slujbele Sfintelor Taine ale Bisericii Orto- 
doxe şi principalele sale momente de slujire, Nicodim a 
eliminat anumite inovaţii ce fuseseră adăugate de „oa- 
meni ignoranţi şi iresponsabili”, aşa cum îi numeşte el, 
precum ar fi obiceiul „sfinţirii” icoanelor. 

Această carte a fost tipărită în anul 1799. 

În a sa Interpretare dată celor şapte Epistole sobor- 
niceşti!, Nicodim urmăreşte mai ales interpretarea ie- 
rarhului Mitrofan, apoi interpretarea lui Teofilact şi, 
într-o măsură mai mică, cea a Sfântului Ecumenios (se- 
colul al X-lea). În plus, el foloseşte explicaţiile date de 
alţi Părinţi în scrierile lor, cu privire la anumite pasaje 
din epistole. Toate acestea sunt înfăţişate în limba popu- 
lară „pentru ca fraţii noştri simpli întru Hristos să poa- 
tă înţelege”, după cum remarcă el în „Introducere”. 

Pe lângă strângerea, organizarea şi traducerea ma- 
terialelor, el şi-a adus contribuţia cu propriile sale co- 
mentarii, corectări, note de subsol şi indicaţii. Astfel, el 
a reuşit să scrie o carte care oferă o interpretare com- 
pletă şi în detaliu a celor şapte epistole. Ca şi FvAo/o- 
fhionul, această carte a fost tipărită o singură dată, în 
1806. Următoarea carte, Morala creştină“?, este una dintre 
cărţile cele mai originale şi mai ziditoare ale lui Nico- 
dim, plină de informaţii cu privire la obiceiurile şi prac- 
ticile grecilor din vremea sa. Este împărţită în 13 cu- 
vinte de folos, în care el abordează domeniul eticii nu 
numai în general, ci oferind informaţii deosebite cu 


11 Hermeneia eis tas Hepta Katholikas Epistolas. 
“2 Chrestoetheia ton Christianon, 1803. 

privire la viaţa de zi cu zi a ţăranilor contemporani cu 
el. Pe de o parte, el tratează pe larg şi condamnă for- 
mele dominante de corupţie şi superstiții, relele obice- 
iuri şi practici; iar pe de altă parte, el pune dinainte ci- 
titorului căile curate şi frumoase ale adevăratului creştin. 

Drept călăuze în această carte Nicodim ia Vechiul şi 
Noul Testament, canoanele Sinoadelor ecumenice, scri- 
erile Sfinţilor Părinţi, mai ales ale Sfântului loan Hri- 
sostom şi Vasile cel Mare, şi dreapta socotinţă (octhos 
logos). Cu privire la Sfintele Sinoade şi la Sfinţii Pă- 
rinţi, el spune: „Nici Sfintele Sinoade şi nici dumne- 
zeieştii Părinţi n-au grăit de la sine sau din duhul aces- 
tei lumi, ci au grăit luminaţi fiind de harul Sfântului 
Duh; iar propriile lor cuvinte sunt învățături dumne- 
zeieşti, care i-au condus pe oameni la mântuirea sufle- 
telor lor şi la împărăţia cerurilor”. În ceea ce priveşte 
raţiunea, el spune că dacă un obicei nu este în mod clar 
osândit de Sfânta Scriptură sau de canoanele Sfintelor 
Sinoade, ori de cuvintele Sfinţilor Părinţi, ci doar împo- 
triva raţiunii fireşti şi drepte şi vătămătoare sufletului, 
acel obicei ar trebui să fie lepădat“. 

Morala creştină ne arată întru totul o grijă profun- 
dă faţă de îmbunătăţirea comportamentului moral al u- 
manităţii, amintind de Învățăturile (Didabhiile) Sfântu- 
lui Cosma Etolianul. „O astfel de preocupare, spunea el, 
ar trebui împărtăşită de toţi oamenii, inclusiv de mo- 
nahii care viețuiesc în pustie, întrucât omul este prin 
firea sa o fiinţă socială, aşa cum ne spune Aristotel”%5, 
iar fiecare om are datoria să caute binele aproapelui 


“Ed. a 4-a, Volos, 1957, p. 18. 
1 Ibidem, pp. 18-19. 
15 Ibidem, p. 264. 

său. Departe de a fi un lucru nepotrivit monahului; ea 
este un aspect esenţial al vocației monahale. 

Acei monahi care sunt puternici la trup şi la suflet, 
spune Nicodim, ar trebui, din când în când, să se ducă 
în lume pentru a predica şi povăţui. 

Cei ce nu se pot duce în lume, fie din pricina patimi- 
lor care-i atacă atunci când se află în mijlocul societăţii, 
fie din pricină că au neputinţe fizice, ar trebui să le facă 
bine fraţilor lor prin rugăciune şi prin poveţe oferite 
celor ce îi vizitează, iar dacă au o bună educaţie, prin 
scrierea unor cărţi de suflet ziditoare“$. Această ultimă 
afirmaţie, întâmplător, arată poziţia din care Nicodim 
însuşi îşi socotea munca sa de scriitor. Această afirma- 
ţie este exprimată în chip impresionant în acest text din 
cartea sa Nevoințfe duhovniceşti. „A tipări cărţi zidi- 
toare şi duhovniceşti nu este doar un act de închinare şi 
dragoste faţă de Dumnezeu, ci înseamnă pentru aproa- 
pele tău o faptă de milostenie superioară oricărei alte 
forme de milostenie duhovnicească, întrucât ea îi este 
de folos sufletului, care este nemuritor”. 

O altă categorie de oameni care ar putea juca un rol 
foarte important în lucrarea de îmbunătăţire morală a 
omenirii este, după cele spuse de Nicodim, cea a cle- 
ricilor: patriarhi, episcopi, preoţi, duhovnici. Aceştia ar 
trebui să-i înveţe pe oameni valoarea virtuţilor mereu, 
zi de zi; iar dacă acest lucru nu este cu putinţă, cel puţin 
în fiecare duminică. 

Dacă educaţia vreunui cleric este deficientă, şi din 
această pricină el nu poate oferi povăţuiri altora, sau 
dacă are alte neputinţe, ar trebui ca cel puţin să aibă 
grijă dacă nu cumva există în parohia sa şcoli şi dascăli 


16 Ibidem, p. 210. 
1! Volos, 1950, p. 425. 

capabili să-i călăuzească pe oameni pe căile bunătăţii şi 
cucerniciei“E. 

Antologie a psalmilor proorocului-rege David” a fost 
compilată după trei ediţii deja existente. În „Introducere”, 
Nicodim se ocupa de valoarea supremă a rugăciunii. El 
pune accentul pe faptul că rugăciunea este cea mai 
înaltă şi mai necesară dintre virtuţi, deoarece, în timp 
ce toate celelalte virtuţi sunt imitații ale lui Dumnezeu, 
care împodobesc sufletul şi-l fac pe om vrednic de a se 
uni cu Dumnezeu, rugăciunea îl uneşte pe om cu Dum- 
nezeu, iar psalmii sunt rugăciuni potrivite pentru a a- 
tinge acest scop. 

Această carte a fost pentru prima oară tipărită în 
1799, anul în care au apărut Nou/ Martirologiu şi 
Evhologhionul, şi a fost retipărită în anul 1864. 

O carte extrem de ziditoare sufletului, scrisă în se- 
colul al VI-lea,de Sfinţii loan şi Varsanufie, este o lucrare 
importantă a spiritualităţii ortodoxe răsăritene, asemă- 
nătoare scrierilor cuprinse în Filocalie şi Everghetinos. 
Până în anul 1816, când ediţia tipărită de Nicodim a 
apărut, ea a circulat printre monahi sub forma unor 
manuscrise rare. 

EI şi-a asumat sarcina de a pregăti această lucrare 
pentru tipar la cererea unor monahi athoniţi, care s-au 
angajat să plătească toate cheltuielile de tipărire. 

Nicodim îi descrie pe autori ca pe nişte oameni 
ajunşi pe treptele cele mai înalte ale desăvârşirii, pre- 
cum şi ca pe nişte autorităţi în probleme de asceză şi 
mistică. Cartea lor, după cum afirmă el, nu este rodul 
doar al simplei înţelepciunii omeneşti, ci este inspirată 
de Dumnezeu şi a fost scrisă din marea lor dragoste 


15 Morala creştină, pp. 212-213. 
1 Epitome ek ton Prophetanaktodauitikon Psalmon. 

pentru aproapele lor. Ea cuprinde 836 de răspunsuri la 
tot atâtea întrebări care le-au fost adresate Sfinţilor 
Ioan şi Varsanufie de diferite persoane: „episcopi, pre- 
oţi, monahi, mireni, persoane tinere sau vârstnice, bol- 
navi şi sănătoşi”. 

Unele dintre răspunsuri au fost scrise de loan, în 
vreme ce majoritatea lor au fost dictate de Varsanufie 
avvei Serid. O carte extrem de ziditoare sufletului, ne 
spune Nicodim, apreciată de Sfântul Simeon Noul Teo- 
log (amândoi fiind cuprinşi în Filocalia), precum şi de 
alţi Părinţi; chiar şi Pavel, cel ce a compilat Pverghetz- 
nosul, a preluat multe lucruri din ea şi le-a folosit în a- 
ceastă carte. 

Aghioritul îi pofteşte pe toţi, indiferent de clasa so- 
cială în care se află sau de nivelul de dezvoltare duhov- 
nicesc la care au ajuns, să o citească mereu: „Căci este 
extrem de ziditoare pentru episcopi şi preoţi, cârmuitori 
şi oameni ai legii, dar mai ales pentru monahi, atât 
pentru isihaşti, cât şi pentru cei ce viețuiesc în mănăs- 
tiri; şi, pe scurt, pentru începători, pentru cei ce se 
înalţă pe treptele duhovniceşti, cât şi pentru cei desă- 
vârşiţi”S. 

Nicodim a tipărit mai apoi şi a tradus în greaca mo- 
dernă /nterpretarea celor 150 de psalmi ai proorocului- 
rege David”?, scrisă de Eftimie Zygadinos, adăugând o 
„Introducere” şi o mulţime de note de subsol şi de co- 
mentarii, care constituie aproape jumătate din această 
lucrare scrisă în două volume. În notele şi comentariile 
sale, el compară şi face adăugiri la explicaţiile oferite de 


%Ed. a 2-a, Volos, 1960, p. 25. 

51 Jbidem, p. 27. 

% Hermeneia Euthymiou Zygadenou eis tous 150 Psalmous tou 
Prophetanaktos David. 

Zygadinos legate de cele ale Sfinţilor Părinţi sau lim- 
pezeşte ceea ce este neclar, în vreme ce în „Introducere” 
el atrage atenţia asupra învățăturilor importante cu- 
prinse în Psaltire cu privire la originea şi natura lucru- 
rilor, precum şi morala sa sănătoasă şi plină de vigoare. 

Pentru aceste şi alte merite ale ei, spune Nicodim, 
Psaltirea a fost socotită a fi deosebit de utilă şi folosi- 
toare din multe puncte de vedere de către Biserica Or- 
todoxă. Ea este folosită în rugăciunea personală de zi 
cu zi, precum şi în toate slujbele şi ierurgiile bisericeşti. 

Motivul pentru care şi-a ales interpretarea psalmi- 
lor de către Zygadinos a fost faptul că această carte este 
cea mai cuprinzătoare şi cea mai valoroasă lucrare, 
luând în consideraţie lucrările tuturor celor care au in- 
terpretat Psaltirea mai înainte. 

Este vrednic de notat faptul că ediţia lui Nicodim a 
lucrării lui Zygadinos cu privire la interpretarea Psal- 
tirii a fost cercetată atent peste aproximativ un secol 
mai târziu de Sfântul Nectarie şi folosită în pregătirea 
propriei sale ediţii adnotate a Psaltirii în versuri”. 

După ce a terminat această lucrare, Nicodim a pur- 
ces la pregătirea Grădinii harurilor, în care explică 
versurile celor nouă Ode cântate la Utrenie. El a simţit 
că exista o nevoie reală de a explica sensul acestor 
versuri în limba populară, pentru a le face să fie înţe- 
lese de marea majoritate a oamenilor, care nu puteau 
înţelege limba veche în care erau scrise acestea, sau 
măcar să aibă o idee cât de vagă a cugetelor adânci 
cuprinse într-însele, fără un astfel de ajutor. Aceste ode, 
subliniază el, au fost alese de Părinţi şi de Sfinţi Dascăli 
— primele opt din Vechiul Testament, iar a noua din 


5% Vezi Psaltirea, Atena, 1908, pp. 3, 6, 10, 11. 
5 Kepos Chariton. 

Noul Testament — care au poruncit ca ele să fie psalmo- 
diate zilnic de credincioşii dreptmăritori. 

La explicaţiile sale legate de ode, care sunt destul de 
detaliate, cuprinzând peste 200 de pagini, Nicodim a a- 
nexat câteva texte ziditoare de suflet, cuprinzând unul 
scris de el însuşi despre „cugete” (/ogzsmon), unul scris 
de Calist, patriarh al Constantinopolului, despre rugă- 
ciunea minţii sau rugăciunea inimii, şi unul scris de 
Ghenadie Scholarios, patriarh al Constantinopolului, 
despre legea duhovnicească din Evanghelie. 

Interpretarea celor 150 de Psalmi şi Grădina daru- 
rilor nu sunt singurele cărţi ale lui Nicodim închinate 
interpretării imnelor. El a mai scris încă două: Heorto- 
dromion şi Noua Scară. Aceste patru lucrări, prin pro- 
funzimea şi mărimea lor, mai ales Interpretarea şi 
Heortodromion, care sunt în două volume, arată că 
Nicodim a conferit o mare valoare imnelor ca mijloace 
de zidire, dacă sunt înţelese cu adevărat. Totuşi această 
valoare este arareori apreciată la adevărata ei dimen- 
siune, şi, de aceea, aceste cărţi, nu s-au bucurat de po- 
pularitatea majorităţii celorlalte scrieri ale sale. 

Interpretarea a fost tipărită doar o dată, iar ce- 
lelalte de două ori. Toate patru au fost tipărite postum: 
Interpretarea, în anii 1819-1821; Grădina darurilor, în 
anul 1819; Heortodromion în 1836, şi Noua Scară în 
1844. În Heortodromion, sfântul interpretează canoa- 
nele praznicelor, preamărind evenimentele majore din 
viaţa Mântuitorului şi a Maicii Domnului. 

Scopul său declarat în scrierea cărţii a fost acela de 
a face ca toate acestea canoane să poată fi înţelese de 
cei ce nu le puteau înţelege în greaca veche. 

Dar el face mult mai mult decât aceasta: luând ca- 
noanele drept puncte de pornire, el pătrunde în nume- 
roase subiecte cu caracter istoric, filosofic, teologic şi 

dogmatic. Cunoaşterea şi înțelegerea sa profundă a cre- 
dinţei ortodoxe îşi află o expresie elocventă în aceste 
discuţii. 

Nicodim a terminat de scris Noua Scară în anul 
1808, cu un an înainte de mutarea sa la Domnul. Titlul 
se aseamănă evident cu Scara Sfântului loan Scărarul 
(secolul al VII-lea), carte de care Nicodim a fost profund 
influenţat încă de la începutul vieţii sale monahale. 

Aici, Nicodim interpretează integral cele 75 de 
Anabathmoi sau Trepte ale cărţii liturgice denumite 
Marele Octoih sau Parakletiki, nouă în fiecare dintre 
cele şapte glasuri ale căutărilor bizantine şi 12 în glasul 
al 8-lea, scrise după părerea lui Nicodim de Sfântul Te- 
odor Studitul (sec. al IX-lea). Această carte se aseamănă 
în esenţa ei cu Grădina darurilor şi cu Heortodromionul. 

Luând Treptele drept puncte de plecare, Nicodim 
discută probleme legate de doctrină, teologie, morală şi 
spiritualitate, toate scrise în limba greacă contempo- 
rană, simplă şi accesibilă tuturor. În acest scop, el scoa- 
te exemple din Sfântul Nichifor Calist Xanthopoulos, 
din alţi Sfinţi Părinţi, precum şi din dumnezeiasca 
Scriptură. 

Comparând Noua Scară cu Scara Sfântului loan Scă- 
rarul, el spune că şi noua carte „este cu adevărat o 
scară, conducându-i pe oameni la cer”. 

Ea este „o scară mai lipsită de frică decât Scara 
Sfântului loan, care este cunoscută de toţi, deoarece la 
fiecare trei Anababathmoi (Trepte) se află întotdeauna 
aşezat un Anabathmos către Duhul Sfânt, pentru a-i 
întări cu puterea şi harul Său pe cei ce urcă spre a nu se 
teme sau a ameţi din pricina înălţimii urcuşului”56. 


% Ed. a 2-a, Volos, 1956, p. 9. 
5% Jbidem, p. 10. 

Pentru a alunga anumite bârfe ce se iscaseră între 
unii monahi athoniţi ignoranţi împotriva sa, Nicodim a 
scris cu doi ani înainte de moartea sa o Mărturisire de 
credinţă sau Apologie””. În acest tratat, tipărit în anul 
1819, el mărturiseşte că este de acord cu: 

1. Cele 12 articole ale Simbolului de Credinţă. 

2. Toate celelalte dogme ale Bisericii Ortodoxe. 

3. Cele şapte Taine, sub forma în care ele sunt păs- 
trate în această Biserică. 

4. Tradițiile apostolice. 

5. Tradițiile Bisericii care au fost poruncite de ur- 
maşii Sfinţilor Apostoli, atâta timp cât ele sunt înte- 
meiate pe dogmele credinței. 

6. Toate Sfintele Canoane ale Apostolilor, ale celor 
şapte Sinoade Ecumenice, ale sinoadelor locale şi ale 
Părinților care au fost validate de Sinoadele Ecumenice 
al VI-lea şi al VII-lea, precum şi canoanele rânduite de 
aceleaşi sinoade. 

7. Cu tot ceea ce altceva acceptă şi mărturiseşte 
Biserica Ortodoxă. Mai departe, el mărturiseşte că de- 
testă şi denunţă tot ceea ce Biserica Ortodoxă detestă şi 
denunţă. 

În calitate de kollivad, Nicodim a trebuit să se ape- 
re în problema parastaselor şi a Sfintei Împărtăşanii. 
Kollivazii susțineau ideea ca parastasele pentru ador- 
miţi să nu fie săvârşite duminica, ziua Învierii Domnu- 
lui, deci o zi de bucurie, ci ar trebui săvârşite în orice 
altă zi, de preferat sâmbătă; şi faptul că orice credincios 
adevărat ar trebui să se împărtăşească adesea. Anti- 
kollivazii căutau să aducă justificări pentru invenţia lor 
legată de săvârşirea parastaselor duminica şi-i criticau 


5 Homologia Pisteos, etoi Apologia, Veneţia, 1819. 

cu asprime pe kollivazi pentru învăţăturile lor legate de 
parastase şi de Sfânta Împărtăşanie. 

În a sa Mărturisire de credință, Nicodim face apel, 
în apărarea sa cu privire la parastase, la Sfintele Ca- 
noane, la cărţile liturgice, în special la 7rzod şi la Pa- 
rakletike, pe afirmaţiile făcute de Părinţi, şi mai ales de 
Sfântul loan Damaschin, Dionisie Areopagitul şi 
Grigorie de Nyssa, precum şi Tipicul (seturi de reguli şi 
dispoziţii) Sfântului Munte. 

În ceea ce priveşte Sfânta Împărtăşanie, bazându-se 
pe aceleaşi autorităţi, el apără învăţătura kollivazilor 
că un creştin care se pregăteşte cum se cuvine, ar trebui 
să primească Sfânta Împărtăşanie des, şi nu doar de 
câteva ori de-a lungul anului, aşa cum era obiceiul în 
vremea aceea. 

În timpul îndelungatei sale cariere în calitate de 
scriitor, care a început în anul 1777 şi a continuat până 
în anul 1809, anul morţii sale, Nicodim a scris, pe lângă 
cele 26 de cărţi deja luate în consideraţie, şi un mare 
număr de lucrări mici. În afara câtorva predici scurte 
(Jogo:), a unei scrisori şi a unei rugăciuni închinate sfin- 
ţilor Teofan şi Modest, aceste scrieri au caracter im- 
nografic. 

Dintre predicile sale, cele mai cunoscute sunt: „Cu- 
vântarea de laudă adusă Sfântului loan Hrisostom”** şi 
„Cuvântare de laudă la Duminica Părinților aghioriţi”**. 

Drintre epistolele sale, cea mai lungă şi cea mai im- 
portantă este adresată unui student al lui Athanasie 
Parios şi înfăţişează o apărare plină de forţă şi grăi- 
toare a monahismului ortodox. 


5 Logos Enkomiastikos eis Chrysostomon. 
% Logos Enkomiastikos eis ten Kyriaken ton Hagioreiton Pateron. 

Printre lucrările sale imonografice sunt peste 40 de 
slujbe-acatist, cele mai multe dintre ele fiind propriile 
sale creaţii, în vreme ce restul sunt scrise de foşti imo- 
nografi şi au fost îmbunătăţite, corectate sau înfrumu- 
seţate de el; a scris şi numeroase canoane, cele mai mul- 
te fiind propriile sale creaţii, în vreme ce restul sunt 
versiuni îmbunătăţite a unor canoane unei vechi; a 
scris şi un număr considerabil de imne liturgice cunos- 
cute sub numele de oko:, precum şi un număr mare de 
alte tipuri de imne liturgice: doxologii, encomii, idio- 
mele, catisme, apolisuri şi tropare. 

Lucrările imnografice ale lui Nicodim se caracteri- 
zează printr-un adânc simţământ religios, printr-o cla- 
ritate de gândire şi un adevărat talent literar. Deşi ade- 
sea nu au originalitatea şi forţa imnelor lui Roman Me- 
lodul sau ale Sfântului loan Damaschin, compoziţiile 
sale sunt modelate după cele ale acestor mari imono- 
grafi bizantini, şi scrise în acelaşi limbaj grec, smulgând 
aceleaşi simţăminte religioase de pocăință, admiraţie şi 
bucurie duhovnicească. Multitudinea şi calitatea crea- 
țiilor imnografice ale lui Nicodim îl fac să fie unul din- 
tre cei mai mari imnografi ortodocşi ai epocii postbi- 
zantine. 

Scrierile lui Nicodim exprimă nu numai profunzi- 
mea şi acurateţea istorică şi exegetică, fidelitatea faţă 
de Tradiţia Ortodoxă, extraordinara erudiție, talentul 
literar remarcabil, o foarte mare dorinţă de a zidi du- 
hovniceşte, ci şi o remarcabilă erudiție. Ele înfăţişează 
mai multe domenii teologice: teologia mistico-ascetică, 
etica, legislaţia canonică, exegeza, aghiografia, liturgica, 
imnografia. 

Marea de importanţă în calitate de autor religios a 
fost remarcată de numeroşi scriitori de vază din secolele 
al XIX-lea şi al XX-lea. Istoricul Constantin Sathas scria 

în 1868: „Numeroasele scrieri ale lui Nicodim au contri- 
buit la întărirea Ortodoxiei şi au adus un imens bine 
naţiunii elene”“. Un alt istoric, Manuel Ghedeon, peste 
alţi câţiva ani observa: „Nicodim s-a nevoit până în clipa 
morţii pentru progresul moral şi intelectual, dar şi 
pentru educarea compatrioţilor săi. 

Lucrările sale, unele doar de câteva pagini, dar cele 
mai multe dintre ele extrem de voluminoase, rămân 
pururea o dovadă a evlaviei sale, a râvnei şi ostenelilor 
sale”*!. Contemporanul lor rus, Porfirie Uspenski, 
remarca marea influenţă pe care Nicodim a exercitat-o 
prin in-termediul scrierilor sale şi susţine că „el a fost 
dascălul întregii lumi ortodoxe”?. 

I.Th. Kolitsaras, care a scris în anul 1953 cea dintâi 
istorisire pe larg a vieţii şi scrierilor lui Nicodim, re- 
marcă faptul că „el a fost, după părerea celor care s-au 
ocupat de viaţa şi operele sale, unul dintre cei mai mari 
teologi ai epocii postbizantine şi cel mai mare dintre toţi 
cei ce au vieţuit în Sfântul Munte de la începuturi până 
în ziua de azi”. Părintele Teoclit Dionisiatul, care a 
tipărit acum câţiva ani o carte în care oferă o istorisire 
pe larg a vieţii, personalităţii şi lucrărilor lui Nicodim, 
afirmă faptul că „el a fost un mare teolog, în sensul mai 
larg al acestui termen, lăsând în urma sa un imens nu- 
măr de scrieri, foarte personale, într-un stil caracteris- 
tic şi de mare zidire duhovnicească”. În cele din urmă 


5 Neobhellenike Philologia („Literatura greacă modernă”), Ate- 
na, 1868, p. 626. 

$1 Athos, Constantinopol, 1885, p. 217. 

$2 Istoria bisericească. Citat de Teoclit Dionisiatul, op. cit., p. 214. 

53 Aktines, octombrie 1953, p. 400. 

54 Op. cit., p. 368. 

spre a mai oferi o pildă, H.A. Hodges spune că „Nicodim 
este astăzi un stâlp al Ortodoxiei”%?. 

Sfântul Nicodim nu a fost doar un mare teolog în 
sensul mai larg al cuvântului, ci şi un foarte preţios po- 
văţuitor sau un mare duhovnic. 

Biograful său Eftimie certifică acest lucru pe baza 
celor văzute zi de zi, a faptului că Nicodim era o călăuză 
infailibilă pentru cei ce rătăceau sau se aflau în înşela- 
re, ori erau necăjiţi. „Aproape toţi cei răniţi de păcat şi- 
au părăsit ierarhii şi duhovnicii şi s-au dus la Nicodim 
cel atât de ponosit îmbrăcat, pentru a-şi afla leacul şi 
mângâierea în necazurile lor; nu numai monahii din 
mănăstiri, schituri şi chilii, ci şi numeroşi creştini din 
diferite locuri.”66 

Printre aceştia se aflau oameni care se lepădaseră 
de credinţa creştină şi îmbrăţişaseră religia Islamului. 
După ce se pocăiau, se duceau în Sfântul Munte spre a-şi 
mărturisi păcatele şi se pregăteau să intre din nou în 
Biserică. Pentru o astfel de pregătire mulţi dintre ei s-au 
dus la Nicodim la recomandarea duhovnicilor lor, spre a 
primi învățături de credinţă şi poveţe. Noul mucenic 
Constantin din Hydra a fost unul dintre aceştia. El a 
stat timp de cinci ani la arhondaricul Mănăstirii Iviru, 
şi în tot acest timp a fost catehumen al lui Nicodim, al 
cărui schit nu era departe de mănăstire. Constantin a 
pătimit mucenicia în anul 1800 în insula Rodos. Atunci 
când Nicodim a aflat de acest lucru, s-a bucurat şi a 
scris viaţa mucenicului, precum şi o frumoasă slujbă în 
cinstea sa”. 


5 Unseen Warfare/ (Războiul nevăzut), Londra, 1952, p. 45. 
6 Op, cit., p. 215. 
$7'Teoclit Dionisiatul, op. cit., p. 285. 

Astfel, Nicodim a fost, ca şi prietenul şi dascălul său, 
Macarie din Corint, un „duhovnic al mucenicilor”. El a 
pregătit mucenici nu numai în acest mod direct, ci şi in- 
direct, prin contribuţia pe care şi-a adus-o la lucrarea 
lui Macarie, Nou/ Martirologiu, pe care l-a pregătit spre 
tipărire, aşa cum am văzut deja. 

Un alt lucru important referitor la Nicodim, care 
tre-buie scos în evidenţă, este acela că el a fost un 
isihast. El a început să practice rugăciunea lăuntrică 
înainte de a se duce în Sfântul Munte. 

Eftimie, care l-a cunoscut pe tot parcursul acestei 
perioade de timp, certifică faptul că el practica rugăciu- 
nea minţii „pururea, în tot ceasul zi şi noapte”. 

În ceea ce privişte caracterul lui Nicodim, avem 
mărturia unei alte persoane care l-a cunoscut îndea- 
proape, şi anume monahul Onufrie, precum şi mărtu- 
riile altor contemporani de-ai săi. Onufrie spune: „Era 
simplu în purtări şi cu stăpânire de sine, blând şi plăcut 
la înfăţişare, lepădat de orice fel de bunuri pământeşti, 
netulburat şi plin de linişte şi pace”*?. 

Un alt contemporan de-al său, istoricul Zaviros, îl 
numeşte pe Nicodim „un om înţelept şi venerabil”". Iar 
unul dintre biografii săi cei mai competenţi, Kolitsaras, 
spune: „Toţi cei care l-au cunoscut, fie personal, fie din 
scrierile sale, aveau convingerea că Nicodim era nu 
numai un teolog înțelept şi profund, un povăţuitor lu- 
minat al tuturor, de la patriarh până la cel mai umil 
credincios, dar şi un sfânt adevărat, care vieţuia după 


Hristos şi împrăștia în jurul său harul lui Hristos”. 


6 Jbidem, p. 215. 

5 Ibidem, p. 12. 

1 Grecia modernă, Atena, 1872, p. 500. 
7! Aktines, octombire 1953, p. 407. 

Nicodim nu a fost făcător de minuni, ca Sfinţii Cos- 
ma şi Macarie al Corintului. Dar acest lucru nu l-a îm- 
piedicat să fie considerat sfânt cu mult înainte ca Pa- 
triarhia Ecumenică a Constantinopolului să-l fi canoni- 
zat în anul 19552. În Biserica Ortodoxă, minunile nu 
sunt esenţiale pentru canonizare. Astfel Nicolae Cabasila 
(sec. al XIV-lea) remarcă „Minunile nu sunt întotdeau- 
na dovada unei vieţi pline de virtuţi. Fiindcă nu toţi 
sfinţii au săvârşit minuni, nici toţi cei ce săvârşeau mi- 
nuni erau oameni care cultivau virtuțile. Numeroşi sfinţi 
care au fost înălţaţi de Dumnezeu pe cele mai înalte 
trepte ale vieţii duhovniceşti şi săvârşeau mari fapte de 
virtute n-au săvârşit minuni”'5. Motivele recunoaşterii 
lui Nicodim drept sfânt sunt marile sale contribuţii 
teologice în viaţa Bisericii, felul său de viaţă creştin cu 
totul exemplar, virtuțile şi sfinţenia vieţii sale. 

Recunoaştera oficială a lui Nicodim în calitate de 
sfânt a fost cerută în anul 1953 de Mănăstirea Lavra, 
de care ţinea chilie Skourtaioi, acolo unde Nicodim şi-a 
petrecut ultimele zile ale vieţii. 

Atunci când acest lucru s-a petrecut, peste alţi doi 
ani, a fost o mare bucurie în tot Sfântul Munte, ca şi 
pentru ortodocşii din alte ţări. 

După această recunoaştere, a crescut interesul faţă 
de viaţa, caracterul şi gândirea sa. S-au scris câteva 
cărţi despre el în limba greacă şi una în limba franceză. 
Icoanele care îl înfăţişează au fost pictate (zugrăvite) de 
Fotie Kontoglou, un renumit iconograf elen, precum şi 
de alţii, icoane care se pot vedea în numeroase biserici. 
De asemenea, au fost înălțate numeroase biserici şi pa- 
raclise au fost înălțate în cinstea sa: una dintre ele în 


"2'Teoclit Dionisiatul, op. cit., pp. 10-11. 
%5 Viaţa în Hristos, Migne, Patrologia Graeca, vol. 150. 

insula sa de baştină, Naxos, două în împrejurimile Ate- 
nei, iar altele în diferitele regiuni ale Greciei; iar acum 
se fac pregătiri pentru înălţarea unei biserici închinate 
lui în aproprierea chiliei Skourtaioi. 

Slujba Sfântului Nicodim, cuprinzându-i biografia 
şi numeroase imne frumoase, a fost alcătuită în anul 
1955 de monahul aghiorit Gherasim Micragiannanitis 
(„De la mica Sfânta Ana”), imnograful elen cel mai de 
vază de după Nicodim. Această slujbă se săvârşeşte în 
ziua prăznuirii sale, pe data de 14 iulie. În troparul său 
se spune: „Împodobit cu darul înţelepciunii, o, părinte, 
te-ai arătat trâmbiţă a Duhului şi dascăl al virtuţii, o, 
Nicodime, grăitorule de Dumnezeu; căci tuturor le-ai 
dăruit învățături de mântuire şi curăţire a vieţii, lumi- 
nându-i pe toţi cu ajutorul scrierilor tale, prin ale căror 
virtuţi ai strălucit ca o lumină în lume”. 

de Gherasim Micragiannanitis Athonitul! 


Virtutea este cu adevărat ceva măreț şi ceresc, 
avându-şi izvorul şi începutul în Dumnezeu, conferindu- 
le cinstire şi slavă celor ce o iubesc şi luptă să o 
păstreze. Datorită virtuţilor lor, Sfinţii Prooroci au fost 
slăviţi, Apostolii care au grăit de Dumnezeu au fost mă- 
riţi, mucenicii pururea biruitori au săvârşit fapte eroice, 
ierarhii cei asemenea lui Dumnezeu s-au dovedit adevă- 
raţi şi minunaţi eroi ai credinţei, iar de Dumnezeu insu- 
flaţii Părinţi au devenit casnicii lui Dumnezeu. Datorită 
virtuţilor, sfinţii iubitori de Dumnezeu au săvârşit „lu- 
cruri ciudate şi paradoxale”? în lume, devenind mari lu- 
minători, ca unii ce aveau „cuvintele vieţii”, şi dăruind 
lumina „de la răsăritul şi până la apusul soarelui”, spre 


1! Părintele Gherasim vieţuieşte la coliba „Mica Sfânta Ana”, o 
mică aşezare pustnicească de pe lângă Schitul „Sfânta Ana” din 
Sfântul Munte. El este cel mai de seamă imnograf al Bisericii Orto- 
doxe Elene din zilele noastre. Vezi cartea mea despre Athos, Ancoraţi 
în Dumnezeu, pp. 196-197. Textul de faţă este o traducere uşor pres- 
curtată pe care am alcătuit-o din biografia inclusă în cartea pr. Ghe- 
rasim, Slujba în cinstea Sfântului şi de Dumnezeu luminatului pă- 
rintelui şi dascălului nostru Nicodim Aghioritul, Muntele Athos, 1955. 
Această biografie se bazează în principal pe biografia scrisă de mo- 
nahul Eftimie, un frate duhovnicesc al lui Nicodim. 

>Frazele citate între ghilimele au fost luate fie din Sfânta Scrip- 
tură, fie din imnele Bisericii Ortodoxe sau din scrierile Sfinţilor 
Părinţi ai Bisericii Ortodoxe. 

luminarea „celor cufundaţi în întunericul şi umbra 
morţii” — după dumnezeieştile cuvinte —, spre veşnica 
mântuire a sufletelor. Virtuţile îl fac pe om fericit, un 
înger pe pământ, plin de dumnezeiasca lumină atât 
atunci când păstrează tăcerea, cât şi atunci când gră- 
ieşte, o vie manifestare a tot ceea ce este bun şi ziditor, 
moştenitor al lui Dumnezeu, împreună vieţuitor cu 
Hristos în împărăţia luminii şi iubirii. 

Pentru cei ce au iubit cu adevărat virtuțile, vrednici 
lucrători ai acestora, luminător şi propovăduitor al vir- 
tuţilor în faptă şi în cuvânt a fost şi de Dumnezeu înţe- 
lepţitul Nicodim, marele şi preaînţeleptul Dascăl al Bi- 
sericii, minunatul între monahii Athosului, strălucito- 
rul luceafăr al cereştii înţelepciuni şi al vieţii celei întru 
Hristos; el, cel ce a strălucit vremurile nu prea înde- 
părtate de noi, luminând cele mai îndepărtate părţi ale 
pământului prin scrierile sale pline de dumnezeiască 
înţelepciune; trâmbiţa melodioasă a Duhului Sfânt; lim- 
ba cea preaînţeleaptă şi plină de dulceaţa mierii, cu care 
s-a arătat „puterea în cuvânt”, explicând cuvintele vieţii 
celei veşnice şi cugetele luminoase ale Sfinţilor Părinţi; 
dascăl practic al vieţii ascetice; luminător plin de dum- 
nezeiască înţelepciune al urcuşului duhovnicesc şi des- 
coperitor al ispitelor şi încercărilor ce se ivesc pe cale; 
„stâlp şi cetate întărită” a Bisericii Ortodoxe şi fala ei 
strălucitoare, şi preaputernic pierzător al tuturor învă- 
țăturilor eretice deşarte; cel ce în felurite chipuri L-a 
proslăvit pe Dumnezeu şi a fost la rândul său slăvit de 
Domnul! „Eu preamăresc pe cei ce Mă preaslăvesc pe 
Mine”, zice Domnul Atotţiitorul. 

Acest preaînţelept, plin de virtuţi şi minunat Lumi- 
nător şi Dascăl al Bisericii, limba de foc a sfinţilor Dascăli 


31 Regi 2,30 (Septuaginta). 

de odinioară, dumnezeiescul Nicodim s-a născut în in- 
sula Naxos, una dintre insulele Ciclade, la anul Dom- 
nului 1749, din părinţi cucernici şi plini de virtuţi, Anto- 
nie şi Anastasia Kallivourtsis. La Sfântul Botez a pri- 
mit numele Nicolae. Ei au fost cei dintâi care şi-au adă- 
pat fiul, încă din pruncie, cu apele cele de viaţă dătă- 
toare ale credinţei. O dovadă clară a credinţei fierbinţi a 
părinţilor sfântului, şi mai ales a mamei sale, îl repre- 
zintă faptul că, mai târziu, aceasta a devenit maică“. Ea 
a luat asupra sa jugul cel uşor al lui Hristos, primind 
numele Agata. 

Copil fiind, era foarte atent şi cuminte, evitând 
relele tovărăşii şi tot ceea ce putea vătăma omul cel 
lăuntric. Atent cu purtările sale, având o excepţională 
trezvie, decenţă, râvnă faţă de tot ceea ce este bun şi 
ziditor, dragoste faţă de sfintele, dar şi faţă de laicele 
învățături erau trăsăturile specifice ale tânărului Nicolae. 
Dar mai presus de orice, el se deosebea, printr-o mare 
agerime a minţii, o înţelegere adâncă a lucrurilor, un 
strălucitor intelect şi o memorie ieşită din comun. Aceste 
calităţi ale sale i-au uimit nu numai pe cei de o vârstă 
cu el, dar şi pe cei ce au observat atâtea calităţi ieşite 
din comun şi daruri minunate la o vârstă atât de 
fragedă. 

EI a fost mai întâi educat în cei dintâi ani de şcoală 
în Naxos de preotul parohiei sale, care i-a insuflat şi 
dragostea faţă de Hristos şi faţă de sfânta Sa Biserică, 
precum şi faţă de tot ceea ce este bun şi ziditor. 

EI a slujit pe lângă acest preot cu mare râvnă şi 
devotament, ajutându-l în timpul săvârşirii Dumne- 
zeieştii Liturghii şi al celorlalte sfinte slujbe. 

Fiind astfel bine pregătit de cucernicul preot din 
parohia sa, fericitul tânăr a urmat mai apoi cursurile 


+La mănăstirea de maici a Sfântului loan Hrisostom din Naxos. 

şcolii din Naxos. Aici a primit o educaţie aleasă atât 
religioasă, cât şi laică de la învățatul dascăl al naţiunii 
elene, arhimandritul Hrisantos, fratele minunatului şi 
celui asemenea cu Apostolii şi Sfânt Mucenic, Sfântul 
Cosma Etolianul. 

Teona, Atanasie, Ioasaf şi a altora, a fost înfiinţată o 
şcoală care a început să fie renovată în anul 1770. În 
1781 a fost mutată în Mănăstirea „Sfântul Gheorghe”, 
unde a funcţionat până în anul 1821. Arhimandritul 
Hrisantas Etolianul, despre care am menţionat, a fost 
conducătorul şcolii şi a fost profesor până la moartea sa, 
în 1785. Având un asemenea dascăl, tânărul Nicolae a 
primit o educaţie aleasă; şi tot acolo s-a aprins în el 
dorinţa de a primi mai multă învăţătură, la un nivel din 
ce în ce mai înalt. 

La vârsta de 15 ani a fost dus de tatăl său la Smir- 
na, la minunata şcoală elenă din acel oraş, care mai 
târziu a fost numită „Şcoala evanghelică” şi a devenit 
binecunoscută pretutindeni. El a intrat în acestă şcoală 
ca elev intern. Aici a avut un dascăl şi mai de seamă, pe 
lerotei Voulismos din Ithaca, binecunoscut pe atunci 
pentru cultura sa vastă, cât şi pentru statutul său mo- 
ral ireproşabil. Nicolae a stat aici vreme de cinci ani. 

Progresând mereu în cunoaştere, el i-a uimit pe toţi 
prin remarcabila capacitate de acumulare şi asimilare a 
cunoştinţelor, prin extraordinara memorie şi o putere de 
judecată plină de lumină, precum şi prin grija deosebită 
faţă de felul său de a se purta, cât şi prin ţinuta remar- 
cabilă. 

Despre el s-ar putea spune ceea ce Sfântul Grigorie 
Teologul a spus despre fratele său Chesarie: „Ce ramu- 
ră a cunoaşterii nu stăpânea el? Sau, mai degrabă, în ce 
ramură a educaţiei nu-i întrecea el pe cei ce-şi făcuseră 

dintr-însa unicul lor obiect de studiu? Toate obiectele el 
le aprofunda la fel, şi pe fiecare dintre ele la modul ab- 
solut, de parcă n-ar fi existat şi celelalte”. 

În timp ce îşi făcea studiile la această şcoală, tână- 
rul Nicolae a devenit dascăl al colegilor săi, analizând şi 
rezolvând diverse teme pentru ei şi învăţându-i cu răb- 
dare ceea ce ei nu reuşiseră să priceapă şi să înţeleagă 
în timpul orelor de studiu. 

Pentru acestă bunăvoință a sa, ca şi pentru bună- 
tatea şi alte daruri duhovniceşti cu care era împodobit, 
era foarte îndrăgit de colegii săi, aşa încât aceştia s-au 
oferit să-l ajute şi chiar să-l înlocuiască la treburile 
casei, în ciuda protestelor şi a obiecţiilor aduse de el. 

Însuşi Ierotei, dascălul, apreciind strălucitoarea sa 
pregătire teologică, precum şi alte cunoştinţe dobândite 
de Nicolae, ca şi virtuțile sale morale, a scris mai târziu 
despre el, după ce părăsise şcoala: „Vino, fiule, chiar 
acum la bătrâneţile mele, ca să te pot lăsa în locul meu 
la şcoală, deoarece nu am pe nimeni altcineva care să 
aibă pregătirea ta”. 

La Şcoala evanghelică, pe lângă obiectele de edu- 
caţie generală, a învăţat teologia, limba şi literatura 
greacă veche, precum şi latina, italiana şi franceza. 
Cunoştinţele sale de greacă veche erau cu adevărat rare 
şi sunt exprimate cu strălucire în toate lucrările sale. El 
o stăpânea la perfecţie şi putea să scrie şi să se exprime 
sub toate formele limbii în fazele şi variantele sale 
istorice. A compus epigrame în dialectul homeric cu a- 
ceeaşi uşurinţă cu care interpreta textele sfinte în grea- 
ca modernă populară pentru a le face pe acestea accesi- 
bile oamenilor de rând. 


5 Panegiric despre fratele Chesarie, Migne, Patrologia Graeca, 
vol. 35. 

În anul 1770, din pricina persecuției şi masacrelor 
pătimite de creştini din partea turcilor, care se înfuriaseră 
din cauză că flota lor fusese distrusă de ruşi la Tsesme, 
a plecat din Smirna şi s-a reîntors în locul său de baş- 
tină, în Naxos, acolo unde mitropolitul de Paros şi Na- 
xos, Antim Vardis, l-a angajat ca secretar al său, având 
dorinţa de a-l pregăti mai bine „pentru lucrările cele 
mai desăvârşite ale harului”, iar mai apoi să-l iniţieze 
în marea chemare şi taină a preoţiei „spre a-l sluji 
Domnului”. El a rămas cu Antim la Naxos timp de cinci 
ani. Aici a avut ocazia de a-i întâlni pe preacuvioşii ie- 
romonahi atoniţi Grigorie şi Nifon, ca şi pe monahul 
Arsenie, oameni care cu adevărat ajunseseră pe cele 
mai înalte trepte ale desăvârşirii morale şi ale vieţii du- 
hovniceşti. 

Aceştia i-au vorbit despre viaţa îngerească a mona- 
hilor şi a asceţilor din Sfântul Munte şi l-au iniţiat în 
tainele rugăciunii duhovniceşti, socotindu-l potrivit pentru 
a primi tainele acelei binecuvântate practici. 

Datorită prieteniei şi conversaţiilor avute cu aceşti 
cuvioşi, inima fericitului Nicolae s-a aprins de dumne- 
zeiescul dor şi s-a înflăcărat de dorirea după viaţa în- 
gerească a monahilor athoniţi. 

Deoarece auzise multe lucruri despre virtuțile şi în- 
țelepciunea mitropolitului de Corint, Sfântul Macarie 
Notaras, Nicolae s-a dus şi s-a întâlnit cu el în Hydra, 
acolo unde locuia, pentru a fi şi mai mult întâlnit şi lu- 
minat de el în viaţa cea ascetică după Hristos, spre care 
el îşi îndreptase deja toate dorinţele sufletului său. După 
această întâlnire s-a închegat o strânsă legătură du- 
hovnicească pentru tot restul vieţii, precum şi o pro- 


$ Port pe coasta de apus a Asiei Mici, pe partea opusă insulei 
Chios. 

fundă dragoste şi respect reciproc între aceşti doi cuvioşi 
de Dumnezeu luminaţi. Aici s-a întâlnit şi cu monahul 
Silvestru din Cezareea, renumit pentru virtuțile sale, 
ducând o viaţă de nevoinţe duhovniceşti într-o chilie a- 
flată în pustie „hrănit de mierea liniştii (hesychia) şi a 
contemplaţiilor duhovniceşti”. Dorinţa lui Nicolae pen- 
tru viaţa îngerească a monahilor a fost şi mai mult a- 
prinsă de acest pustnic înduhovnicit şi înţelept: 

Inima sa, care deja ardea de dorul de fericita viaţă 
duhovnicească şi pentru darurile Duhului, l-a determi- 
nat să ceară scrisori de recomandare de la bătrânul” 
Silvestru, părăsind Naxos-ul în anul 1775, spre a se 
duce în Sfântul Munte, lepădându-se de lume şi de sine 
însuşi, după cuvintele lui Hristos, dorind a ridica dulcea 
şi izbăvitoarea Cruce a Mântuitorului. În ziua plecării 
sale din Naxos s-a întâmplat următorul incident care ne 
arată râvna fierbinte a lui Nicolae pentru viaţa mona- 
hală. După ce a coborât pe țărm, a găsit o corabie gata 
de plecare către Sfântul Munte, mulţumindu-l lui Dum- 
nezeu pentru că îi împlinise dorinţa. L-a rugat pe căpi- 
tan să-l ia la bordul vasului. Căpitanul i-a făgăduit să-l 
anunţe în momentul plecării. Dar, dintr-o pricină necu- 
noscută, a plecat fără a-l anunţa pe Nicolae, care, vă- 
zând că vasul pleacă, a început să ţipe şi să plângă de- 
oarece fusese lăsat la mal. Şi fără să mai stea pe gân- 
duri, a sărit în mare, dorind să ajungă înot la corabia 
care tocmai plecase. Marinarii, văzând acest lucru, s-au 


"Termenul „gheronda” sau „gheron” înseamnă „bătrân”, „sfânt”. 
În monahismul grec „gheronda” este un monah vestit pentru marea 
sa cuvioşie şi virtuțile sale morale, cunoaşterea profundă a Sfintei 
Scripturi şi a doctrinelor şi canoanelor Bisericii, o îndelungată expe- 
rienţă în viaţa duhovnicească şi capacitatea de a-i călăuzi pe alţii şi 
de a-i învăţa calea spre Dumnezeu. CF termenului sanscrit „guru” şi 
cel rusesc „stareţ”. 

întors şi l-au luat la bordul navei; şi, pornind la drum, 
au ajuns cu bine în Sfântul Munte. 

Debarcând în Sfântul Munte, Nicolae s-a bucurat cu 
o nespusă bucurie. Şi mergând la Mănăstirea Dionisiu, 
după poveţele primite de la bătrânul Silvestru, a aflat 
acolo mulţi cuvioşi împodobiţi cu toate virtuțile, plini de 
cucernicie şi de darurile nevoinţelor duhovniceşti. 

Printre ei se afla şi bătrânul Macarie? dimpreună cu 
părintele Avramie şi cu alţii care duceau o viaţă de 
nevoinţe şi lupte duhovniceşti plini de râvnă şi sfinţenie. 
Admirând darurile lor lăuntrice, a rămas în această 
sfântă şi veche mănăstire cenobitică*. Aici, plin de dum- 
nezeiască râvnă pentru această viaţă sfântă, trăită după 
Hristos, şi lepădând cu totul orice cuget şi simţământ 
lhumesc, a fost tuns monah, primind schima cea mică'9, 
şi numele Nicodim. 

Atunci când Părinţii mănăstirii au ajuns să-i cu- 
noască excepţionalele daruri şi profunda educaţie şi cu- 
noaştere şi să-i stimeze calda cuvioşie, nevoinţele pe 
care şi le-a asumat şi nerăbdarea arătată în a urma 


SA nu se confunda cu Sfântul Macarie al Corintului. 

* O mănăstire cenobitică (de obşte) este condusă de un stareţ 
ajutat de un comitet format din doi-trei monahi bătrâni, în toate bu- 
nurile sunt administrate în comun, iar mesele sunt luate de toţi la- 
olaltă la trapeză. Sistemul cenobitic este mai vechi şi mai sever decât 
cel „idioritmic”, care apare spre sfârşitul secolului al XIV-lea. O mă- 
năstire idioritmică este condusă de un consiliu monahal, cu dreptul 
de a deţine proprietate particulară, iar fiecare îşi pregăteşte hrana şi 
ia masa în propria chilie. 

1 În monahismul ortodox răsăritean timpuriu există doar o sin- 
gură schimă pentru monahi: marea schimă îngerească. Schima mică 
monahală a fost concepută de unii Părinţi de mai târziu ca o concesie 
făcută slăbiciunilor şi neputinţelor omeneşti. Vezi Pidalionu/ Sfântului 
Nicodim Aghioritul. În Evhologiu există o diferenţiere între cele trei grade 
monahale: rasofor, schima mică şi schima cea mare, îngerească. 

regulile sfintei şi minunatei vieţi cenobitice, ca şi carac- 
terul atât de frumos, l-au numit citeţ al mănăstirii. 

Aici, Nicodim s-a dovedit a fi neîntrecut din toate 
punctele de vedere, atât în ascultarea aparte în care fu- 
sese numit, cât şi în nevoinţele duhovniceşti, cu aju- 
torul cărora progresa zi de zi, „întrecându-i pe cei aflaţi 
înaintea sa”, supunându-şi trupul duhului, luminându- 
şi mintea prin meditaţia la cele înalte şi pregătindu-se 
pentru cea mai înaltă nevoinţă a liniştirii îndumnezei- 
toare, precum şi în suprema filosofie după Hristos, 
întru care s-a dovedit a fi neîntrecut, atât în cuvânt, cât 
şi în faptă. 

În anul 1777 în Sfântul Munte a sosit Sfântul Ma- 
carie, mitropolitul Corintului, care se întâlnise cu Ni- 
codim la Hydra. După ce a vizitat sfintele mănăstiri, s-a 
dus la Karyes!! şi a locuit în chilia Sfântului Antonie!?, 
a concetăţeanului său David. Aici l-a chemat pe fericitul 
Nicodim şi l-a îndemnat să tipărească monumentalele 
cărţi duhovniceşti Filocalia şi Fverghetinosul, precum şi 
Cu privire la Împărtăşania necontenită, oferindu-i astfel 
ocazia să se dedice celor mai înalte eforturi duhovniceşti, 
lucru care l-a făcut să ajungă un veşnic Luminător al 
Bisericii şi un Dascăl universal al cucerniciei. El a în- 
ceput cu Filocalia, a parcurs întreg manuscrisul şi l-a 
pus la punct, ori de câte ori acest lucru s-a dovedit a fi 
necesar, iar apoi a scris o minunată „Introducere”, pre- 
cum şi o frumoasă „Schiţă biografică” în cazul fiecărui 
sfânt autor. Apoi, a corectat Fverghetinosul, la care şi-a 
adus, de asemenea, contribuţia printr-o minunată „In- 
troducere”. În fine, a corectat şi a făcut adăugiri la cartea 


1 Capitala Sfântului Munte. 

12 Locul acestei chilii este ocupat acum de Schitul rusesc „Sfântul 
Andrei”, care a fost ctitorit spre mijlocul secolului al XIX-lea, iar 
acum nu mai are vieţuitori. 

Cu privire la Împărtăşania necontenită. Când acestea 
au fost gata, Sfântul Macarie le-a luat şi a plecat la Smyrna 
pentru a se ocupa de tipărirea lor. 

După plecarea Sfântului Macarie, dumnezeiescul 
Nicodim a rămas la Karyes, ca oaspete al chiliei „Sfântul 
Gheorghe” care ţinea la Mănăstirea Marea Lavră şi este 
îndeobşte cunoscută sub numele de „Skourtaioi”!5. El s-a 
legat de aceşti monahi cu legăturile unei prietenii de 
nezdruncinat şi întru dragostea Domnului nostru lisus 
Hristos. Aici s-a ocupat timp de un an cu copierea!“ 
Alfabetalfabetosului, o carte scrisă de Sfântul Meletie 
Mărturisitorul!” care cuprinde învățături duhovniceşti 
în versuri. Apoi a revenit la mănăstirea sa. 

În timp ce se afla la Mănăstirea Dionisiu, ducând 
lupta cea bună a ascezei şi a vieţii celei după Hristos, şi 
urcând în fiecare zi trepte duhovniceşti în inima sa, auzi 
de virtuțile părintelui Paisie Velicikovski'5, care se afla 
în România şi avea sub îndrumarea sa duhovnicească 
peste o mie de fraţi pe care îi învăţa printre altele 
„rugăciunea minţii”. Se hotărî să meargă acolo, având o 
dragoste nemărginită faţă de această îndumnezeitoare 
practică. Când se urcă pe vasul care pleca din Athos, se 
stârni deodată o furtună violentă pe mare. Aflându-se 
în pericol de scufundare, marinarii fură obligaţi să 
schimbe cursul corăbiei şi, după numeroase eforturi, 
acostară la Tassos. Aici, Nicodim renunţă la planul său 
de a se duce în România. 

Când se întoarse în Sfântul Munte, nu se mai duse 
la Mănăstirea Dionisiu, ci înflăcărat de dragoste pentru 


15 Fraţii Skourtaioi erau pictori de icoane şi, întocmai ca 
Nicodim, vajnici apărători ai Sfintei Tradiţii, kollivazii. 

14 Şi, de asemenea, cu corectura. 

15 Un ascet din secolul al XIII-lea. 

1 Sfântul Paisie Velicikovski (1722-1794). 

liniştea necesară cercetării netulburate a Sfintei Scripturi 
şi pentru neîncetata rugăciune fără de împrăştiere se 
duse o vreme la chilia Skourtaioi. Apoi se instală într-o 
încăpere liniştită şi izolată a chiliei Sfântului Atanasie, 
unde se dedică meditaţiei duhovniceşti şi rugăciunii ne- 
încetate, datorită căreia mintea sa se lumina, iar su- 
fletul se hrănea cu dumnezeieştile descoperiri. Părea 
întru totul îndumnezeit şi plin de har şi de o dumne- 
zeiască pace. În anumite perioade ale zilei se ocupa cu 
copiatul manuscriselor, ca mijloc de a-şi asigura necesi- 
tăţile vieţii. Aici compunea idiomele! şi tropare!* pentru 
împodobirea slujbelor închinate Sfinţilor Ierarhi Atana- 
sie şi Chiril, cărora le era închinat paraclisul chiliei. 

La scurt timp, veni din Naxos şi se stabili în schitul 
Mănăstirii Pantocrator, cunoscută acum sub numele 
Kapsala, monahul cel împodobit cu toate virtuțile, bă- 
trânul Arsenie Peloponezianul, pe care dumnezeiescul 
Nicodim îl întâlnise în Naxos şi din gura căruia auzise 
cereştile şi preadulcile cuvinte cu privire la viaţa de 
nevoinţe duhovniceşti, iar acestea l-au făcut să as-pire 
la daruri şi mai mari. Auzind de sosirea acestuia, 
dumnezeiescul Părinte se duse la Schitul Pantocrator, 
şi aflându-l acolo, deveni ucenicul său. 

Aici, la sfântul schit, fericitul Nicodim îşi fixă locul 
luptelor duhovniceşti, intrând în marea etapă a liniştirii 
după care tânjise atât de mult şi pe care o căuta cu 
dorinţa cu care cerbul însetat caută apa. 

Totuşi vizita adesea chilia iubită de el a fraţilor 
„Skourtaioi”. 


"1 Pluralul de la „idiomelă”. 
18 Prosomoia” sunt tropare care se aseamănă între ele din punct 
de vedere al melodiei şi al întregii lor structuri. 

La Kapsala se închină cu totul marilor lupte du- 
hovniceşti ale sfintei filosofii, celei după Hristos. Şi cer- 
cetând zi şi noapte Legea lui Dumnezeu — de Dumnezeu 
insuflatele Sfinte Scripturi — şi Părinţii Bisericii, înţe- 
lept în cele dumnezeieşti, era plin de bucurie duhovni- 
cească, ajungând să cunoască tainele lui Dumnezeu, 
vieţuind deasupra lucrurilor celor văzute. Cine poate 
povesti dumnezeieştile lupte şi eforturile fericitului Pă- 
rinte săvârşite aici? Lepădându-se cu totul de sine şi 
lăsând deoparte orice grijă faţă de cele materiale, el îşi 
înfrânse cu totul mintea cea trupească, prin postire aspră, 
prin neîncetată rugăciune a minţii şi alte nevoinţe ale 
vieţii celei aspre a nevoinţelor duhovniceşti. Şi prin 
acest fericit mod de viaţă, chipul său era plin de 
strălucire, lumină şi sfinţenie. De aici, ca un alt Moise, 
el urcă pe muntele virtuţilor şi intră în zorile slăvite ale 
contemplaţiei duhovniceşti, şi văzu, atât cât îi sta unui 
om în putere să vadă, pe nevăzutul Dumnezeu, auzi cuvin- 
te de negrăit şi primind adevărata luminare a harului — 
strălucirile nemateriale şi lucrările Duhului Sfânt. Ajunse 
la treapta unirii cu Dumnezeu şi deveni fericit şi prea- 
îndumnezeit, un înger în trup, un mistic inspirat de ce- 
reasca cunoaştere, un preafericit cunoscător al tainelor 
Duhului, transmițând şi limpezind pentru noi prin „cu- 
vintele harului”, roadele şi binecuvântările sale, de care 
se bucura întru totul. 

Fiind acum plin de har şi înţelepciune şi primind de 
Sus darul de a învăţa pe alţii cele cereşti, dumnezeies- 
cul Nicodim deveni un preastrălucit Luminător al Bise- 
ricii Ortodoxe, un mare Dascăl al creştinătăţii şi cel mai 
puternic adversar al oricărei erezii şi învățături eretice. 
Ca apa care se scurge în viaţa şi bucuria veşnică, după 
cuvintele proorocului David, cuvântul harului ţâşnea în 
torente din fericita sa gură; iar râurile învățăturilor sale 

împrospătau şi udau sufletele nu numai ale monahilor 
athoniţi, ci şi restul Sfintei Biserici a lui Hristos. Sfânta 
sa mână a scris o mulţime de sfinte cărţi şi nenumărate 
dulci imne şi slujbe duhovniceşti în cinstea sfinţilor. 
Sfintele sale scrieri — teologice, dogmatice, interpreta- 
tive şi morale — constituie o întreagă bibliotecă. Iar într- 
însele strălucesc sublimul şi adâncimea cunoaşterii dum- 
nezeieşti şi omeneşti, precum şi revărsarea înţelepciunii 
celei cereşti. 

De Dumnezeu luminatul Nicodim şi-a încordat toate 
puterile minţii şi ale sufletului în scrierea sfintelor sale 
învățături zi şi noapte, spre zidirea aproapelui şi îmbo- 
găţirea Sfintei noastre Biserici, pe care el a luminat-o şi 
a împodobit-o în vremurile mai apropiate de noi. 

În anul 1782, bătrânul Arsenie de la Schitul Panto- 
crator plecă în insuliţa Skyropoula, în sudul peninsulei 
athonite!?. Dumnezeiescul Nicodim îl urmă. Viaţa de 
acolo era plină de greutăţi. Dintr-o scrisoare către vărul 
său lerotei, episcop de Euripos, aflăm de aspectul arid 
al insulei, acolo unde singurii lor tovarăşi erau păsările 
care se hrăneau cu peşti. Şi aici, viaţa sa era îngerească 
şi cerească. Vieţuia ca o ființă netrupească. Muncind din 
greu, de-abia îşi putea asigura necesităţile elementare 
ale vieţii. 

Şi aceasta deoarece el prefera, după cum scrie: „Viaţa 
de muncitor şi de osteneală: săpatul, cositul, semănatul, 
recoltarea roadelor şi toate celelalte lucruri cotidiene 
prin care se caracterizează viaţa cea trudnică din insu- 
lele pustii”. Pe lângă toate acestea, îi lipseau cărţile. 
Dar el se bucura de o negrăită şi de o slăvită bucurie, 
închinându-şi tot timpul lucrării neîncetatei rugăciuni 
a minţii, prin care mintea i se lumina şi primea dum- 
nezeieştile descoperiri şi învățături ale înţelepciunii celei 
mai presus de fire. 


19 Şi în apropierea insulei Skyros. 

Deşi era lipsit de toate şi vieţuia ca un înger şi deşi 
evita orice fel de legături cu cei din lume, totuşi el făcu 
ascultare faţă de rugămintea vărului său lerotei şi 
scrise în timpul scurtelor sale perioade de răgaz o ad- 
mirabilă carte voluminoasă, plină de o dumnezeiască 
dar şi de o omenească înţelepciune, inspirată de scrie- 
rile Sfinţilor Părinţi, dar şi de ale filosofilor mireni. 
Cartea este intitulată Manua/ de povățuire, întrucât 
conţine poveţe, mai ales către episcopi, dar şi pentru 
credincioşi. Această lucrare, în care se ocupă de paza 
simţurilor şi de lupta pentru desăvârşire a omului lă- 
untric, exprimă în chip minunat bogăţia harului lui 
Dumnezeu şi memoria remarcabilă a acestui mare 
Părinte, care a scris-o într-o insulă părăsită, acolo unde 
îi lipseau, aşa cum am mai spus, chiar cele necesare 
vieţii. Nicodim însuşi i-a scris lui lerotei că „tot ceea ce 
prin lectură nu se imprimase, după învăţătura aristote- 
lică, pe tăbliţa curată a memoriei mele, iar după cea a 
lui Proclus, în racla minţii mele; sau, mai bine zis, 
făcând referire la David: «Am ascuns în inima mea 
toate cele dumnezeieşti spre a nu mai păcătui», acestea, 
zic — atât cât a fost necesar în scopul scrierii acestei 
cărţi — amintindu-mi-le, am scris acest biet Manual de 
povățuire”. Pentru a-l uşura puţin de lipsurile vieţii 
pustniceşti, lerotei îi trimitea hrană, îmbrăcăminte şi 
cuverturi de pat, pe care dumnezeiescul Părinte le pri- 
mea cu recunoştinţă. 

În anul 1783, se întoarse în Sfântul Munte şi primi 
marea şi îngerească schimă de la preacuviosul părinte 
Damaschin Stavroudas. 

După o scurtă perioadă de timp se stabili definitiv 
într-o colibă2 pe care o cumpărase, aflată deasupra bisericii 


2 O căsuţă izolată. 

Schitului Pantocrator şi numită coliba lui Teoria. Aici, 
după un an, îşi luă un ucenic pe nume loan, concetăţean 
de-al său, care la dumnezeiasca schimă, primi numele 
Ierotei. Acest monah l-a slujit timp de şase ani. 

Predicând aici liniştea minţii şi dăruind tuturor 
mierea virtuţilor, fiind luminat de lumina Sfântul Duh, 
a scris neîncetat şi-a învăţat cu ajutorul înţelepţitoa- 
relor şi ziditoarelor sale cuvinte şi poveţe duhovniceşti 
pe toţi fraţii care se duceau la el. Mulţi dintre ei locuiau 
în colibe din apropiere spre a-i vedea chipul luminos şi 
a-i asculta cereştile sale învățături. 

Căci aşa cum precum magnetul atrage fierul, şi 
harul care strălucea în Nicodim îi atrăgea pe toți. 

Aici, la îndemnul iubitului său mitropolit al Corin- 
tului, Sfântul Macarie, care a venit în Sfântul Munte 
pentru a doua oară în anul 1784, a corectat şi a pregătit 
pentru tipar scrierile Sfântului Simeon Noul Teolog. 

De asemenea, a scris Manualul de Spovedanie şi a 
compilat şi a înfrumusețat Theotokarionul. În plus, a 
scris cărţile Războiul nevăzut, Noul Martirologiu şi 
Practici duhovniceşti. Aceste cărţi sunt pline de har 
dumnezeiesc şi de cerească înţelepciune, învățând evi- 
tarea păcatelor şi pocăinţa sinceră, diferitele moduri de 
a respinge atacurile vrăjmaşului îndreptate împotriva 
noastră şi sfintele practici duhovniceşti ale unei vieţuiri 
cucernice. 

Îndrumat de învățatul dascăl Athanasie Paros, care 
preda la Tesalonic, şi de mitropolitul de Heliopolis, Le- 
ontie, a strâns din bibliotecile Sfântului Munte şi a pre- 
gătit pentru tipar lucrările Sfântului Grigorie Palama. 
După o îndelungată trudă, după ce a alcătuit trei vo- 
lume, pe care le-a adăugit şi înfrumusețat, după cum îi 
era obiceiul, cu numeroase note de subsol, el le-a trimis 
la Viena spre a fi tipărite la Editura fraţilor M. Poulios. 

Din păcate, aceste preţioase manuscrise s-au pierdut. 
Căci tiparniţa a fost distrusă şi jefuită de austrieci, din 
pricina unor manifeste revoluţionare — după unii, apar- 
ținând lui Rigas Feraios?!, iar după alţii lui Napoleon — 
către greci, care fuseseră tipărite acolo. Printre artico- 
lele reţinute de autorităţi au fost şi manuscrisele lui 
Nicodim. Atunci când Nicodim a aflat de pierderea 
acestor manuscrise, a plâns şi s-a jelit şi nu a mai voit 
să stea în coliba sa nici măcar un ceas. S-a dus la chilia 
iubiţilor săi fraţi, Skourtaioi, spre a fi mângâiat de ei. 
Aşa de mare a fost mâhnirea fericitului din pricina 
pierderii acelor minunate manuscrise, fiindcă se gândea 
la bunurile de care erau lipsiţi creştinii cei evlavioşi. 

După aceasta a sosit în Sfântul Munte, ieromona- 
hul Agapie din Demitsana, Peloponez. Dumnezeiescul 
Nicodim a ajuns la o înţelegere cu el pentru a colabora 
la adunarea şi interpretarea sistematică a Sfintelor Ca- 
noane ale Bisericii, pentru călăuzirea şi luminarea cle- 
ricilor, precum şi a credincioşilor în general, şi a început 
să lucreze la proiect. Preţiosul manuscris pe care l-a 
completat cu multă trudă şi cu ajutorul ieromonahului 
Agapie, pe care l-a numit Pidalionu/ („Cârma”) întrucât 
el avea menirea să cârmuiască şi să călăuzească Bise- 
rica lui Hristos. El cuprinde, pe lângă interpretările date 
fiecărui canon, un mare număr de comentarii şi note 
pentru înţelegerea exactă a legii canonice şi a spiritului 
Sfintelor Canoane. 


2! Cel dintâi mare poet al Greciei moderne şi primul ei mucenic 
pentru cauza eliberării Greciei de sub jugul otoman. Feraios se află 
la Viena în cea de-a doua jumătate a anului 1790, şi iarăşi din august 
1796 până în decembrie 1797. În timpul celei de-a doua călătorii la 
Viena, a căutat să romoveze cauza eliberării Greciei prin publicaţii. 
A tipărit poeme, hărţi şi traduceri. 

Imediat după terminarea acestei lucrări, Sfântul 
Părinte a trimis-o prin Agapie la Constantinopol, pentru 
a fi aprobată de Marea Biserică a lui Hristos%. După un 
an, patriarhul Neofit, după ce a primit păreri favo- 
rabile în legătură cu lucrarea de la Sfântul Macarie al 
Corintului şi a lui Atanasie Paros — amândoi se aflau în 
Chios pe vremea aceea —, cărora le trimisese lucrarea 
spre a-şi spune părerea în legătură cu ea, a primit apro- 
barea Sinodului. Iar prin Macarie el i-a trimis înapoi 
manuscrisul lui Nicodim. 

Dar fericitul monah, fiind foarte sărac, nu a putut 
niciodată tipări Cârma, aşa cum nu s-a putut tipări nici 
celelalte lucrări. Aşa că s-au organizat o colectă printre 
monahii athoniţi, iar banii strânşi, dimpreună cu ma- 
nuscrisul, i-au fost daţi arhimandritului Teodoret al 
Ivaninei, care a fost rugat să se îngrijească de tipărirea 
Cârmei la Veneţia. 

Dar o nouă durere îl aştepta pe preacuviosul Nico- 
dim, deoarece Teodoret a eliminat în mod arbritar câ- 
teva dintre notele şi comentariile lui Nicodim la canoa- 
nele cuprinse în carte, le-a modificat pe altele şi a adău- 
gat unele aparţinându-i exclusiv lui în susţinerea unor 
interpretări şi păreri greşite, străine duhului Bisericii 
noastre Ortodoxe, falsificând astfel şi distrugând lucra- 
rea în 18 sau mai multe locuri. Atunci când Nicodim a 
observat această falsificare şi denaturare, dăunătoare 
evlavioşilor creştini, a fost adânc îndurerat. Nu şi-a 
putut redobândi liniştea, şi cu lacrimi în ochi obişnuia 
să le spună fraţilor, Skourtaioi că „mai bine ar fi fost 
lovit de Teodoret în inimă cu un pumnal de mai multe 
ori, decât să-şi vadă cartea modificată din pricina adău- 
girilor şi eliminărilor”. El a simţit cea mai profundă 


2 Patriarhia Ecumenică. 

tristeţe cugetând la vătămarea şi scandalurile pe care 
acele învățături eretice în carte atât de canonică le-ai 
provoca sufletelor cucernice. 

După acestă întâmplare, el a rămas la chilia Skour- 
taioi timp de două luni, apoi a locuit cu părintele Sil- 
vestru de Cezareea, care stătea în chilia „Sfântul Vasile” 
care aparţinea Mănăstirii Pantocrator. Aici şi-a conti- 
nuat luptele duhovniceşti şi activităţile sale foarte rod- 
nice în calitate de scriitor. 

A scris Morala creştină, o foarte instructivă carte care 
corectează moravurile creştinilor şi îi învaţă să evite 
orice greşeală, vrajă sau ispită. El a mai corectat şi Pro- 
hodul Domnului. 

După câtva timp a plecat de la chilia „Sfântul Vasile” 
din pricina firii nerăbdătoare a ucenicului lui părintele 
Silvestru şi a intrat în Mănăstirea Pantocrator. 

Dar dragostea sa faţă de linişte şi de viaţa pustni- 
cească, prin care el a ajuns la înalte contemplaţii, l-au 
făcut să nu stea acolo prea mult timp. 

A plecat din Mănăstirea Pantocrator şi s-a stabilit 
într-o mică şi liniştită colibă vizavi de chilia „Sfântul 
Vasile”. Reţinut aici de iubitorii săi fraţi Skourtaioi, a 
vieţuit într-o severă asceză, ca străin şi călător pe acest 
pământ şi ca un înger în trup. 

Viaţa ascetică şi îngerească a Sfântului Dascăl şi 
mare Părinte Nicodim i-a uimit pe toţi: „Hrana sa, afir- 
mă fratele său duhovnicesc” Eftimie, constă uneori în 
orez fiert cu apă, alteori în miere diluată cu apă, dar cel 
mai adesea în măsline, fasole uscată şi pâine. Când 
uneori se întâmpla să capete peşte, el îl dădea vreunui 


% Paradelfos. În limbajul monahilor athoniţi, un monah este „pa- 
radelfos” (frate duhovnicesc) faţă de altul, dacă cei doi au acelaşi du- 
hovnic sau „gheronda”. 

vecin care-l gătea şi-l împărțea cu el. Vecinii săi, cunos- 
când faptul că el nu gătea, îi aduceau adesea hrană 
gătită”. 

Văzându-i viaţa extrem de aspră, care-i pricinuia 
extenuarea din cauza nevoinţelor duhovniceşti şi a scrie- 
rilor sale, fraţii Skourtaioi îl invitau adesea să ia masa 
cu ei spre a-i întrema trupul vlăguit. Dar chiar şi în 
timpul meselor, ori de câte ori i se punea o întrebare 
asupra vreunei probleme duhovniceşti, „el începea să 
vorbească, şi astfel uita de foame, aşa încât fericitului 
bătrân i se cerea să nu mai vorbească spre a putea lua 
masa”. Într-o asemenea măsură era el îndrăgostit şi 
însufleţit de Dumnezeu, iar inima sa se bucura de cer- 
cetarea şi analizarea cuvântului lui Dumnezeu. 

În coliba sa el a corectat şi a înfrumusețat Fvholo- 
ghionul, a lucrat la manuscrisul Manualului de Spove- 
danie pentru a doua oară, a interpretat cele 14 Epistole 
ale Sfântului Apostol Pavel şi cele 7 Epistole soborni- 
ceşti, a tradus şi a scris comentarii cu privire la /nter- 
pretarea psalmilor, lucrare scrisă de Eftimie Zygadinos, 
şi a mai scris un comentariu cu privire la cele Nouă 
Ode, dându-i cărţii titlul de Grădina harurilor. Acestea 
sunt lucrări voluminoase, cuprinzând o comoară de cu- 
getări teologice, învățături morale şi tot felul de învă- 
țţături cu privire la viaţa evlavioasă. Orice persoană e- 
vlavioasă care le studiază culege roadele unei vieţi 
îmbu-nătăţite şi adevărata iluminare. 

Dar ce să mai vorbim despre ispitele, persecuțiile şi 
defăimările la care a fost supus acest mare Luminător 
al Bisericii? Ducând mai departe lupta cea bună pentru 
desăvârşirea lăuntrică şi scrierea sfintelor sale cărţi 
sub călăuzirea Sfântului Duh, el a devenit în fel şi chip 


2 Op. cit., p. 213. 

obiect al răutăţilor de tot felul, fiind atacat atât de 
oamenii ignoranțţi şi lipsiţi de educaţie, cât şi de vrăjma- 
şii cei nevăzuţi. 

Nu putem spune nimic despre fraţii cei ignoranţi şi 
lipsiţi de educaţie, întrucât dumnezeiescul Părinte îi so- 
cotea drept fraţii săi cei adevăraţi şi mari binefăcători 
ai săi, iertându-i din toată inima. Cât despre vrăjmaşii 
cei nevăzuţi, întrucât aceştia nu-l puteau ispiti decât că, 
stând în afara chiliei sale pe când el îşi petrecea nopţile 
la măsuţa lui de lucru şi scria, şopteau şi făceau zgomot. 
Dar fiind apărat de harul Duhului Sfânt, nu le dădu 
nici o atenţie, şi adesea râdea de faptele lor prosteşti şi 
respingătoare. 

Într-o noapte, în timp ce încă se afla pe insula 
Skyroupoula, auzi şoapte în afara chiliei sale, însoţite 
de un zgomot puternic. Credea că se prăbuşise un zid 
din apropierea colibei sale; dar dimineaţa îl află aşa 
cum se găsea mai înainte. Şi aici, în Athos, i se întâm- 
plau lucruri asemănătoare. Uneori, aceşti vrăjmaşi bă- 
teau în mod repetat la uşa colibei. Pe când tălmăcea 
Psalmul 34 (35), 6: „Să fie calea lor întuneric şi alune- 
care, şi îngerul Domnului să-i prigonească”, aceştia fă- 
ceau un asemenea zgomot şi tulburare, încât credea că 
oaste mare trecuse prin coliba sa şi că zidul din apro- 
piere se prăbuşise. 

Dar toate aceste lucruri se întâmplau în imaginaţie”, 
pentru a-l înspăimânta pe dumnezeiescul şi fericitul Părinte. 
Iar el devenise atât de curajos şi de întărit de harul 
Domnului, încât socotea că toate aceste fenomene şi 


% Cu alte cuvinte, „prin acţiunea duhurilor rele asupra imagi- 
naţiei”. In Manual de povățuire, Nicodim notează că Sfinţii Părinţi 
numesc imaginaţia „puntea dracilor” (ed. a 2-a, p. 106). 

orice atac furibund al vrăjmaşului drept jucării şi „să- 
geţi trase de copii”%. 

Astfel, cel de trei ori fericit şi marele Nicodim înain- 
ta în dificila, dar bine răsplătita luptă a ascezei, con- 
fruntându-se cu multe necazuri şi ispite, prin care el era 
încercat precum aurul în cuptor; iar credincioşia sa 
strălucea mai tare decât soarele. 

În ultimii ani ai vieţii sale pământeşti, el şi-a schim- 
bat adesea locuinţa, probabil pentru a se bucura de con- 
diţii mai bune de scris şi pentru a cerceta manuscrisele 
aflate în diferite mănăstiri, sau poate pentru a nu 
necăji mereu aceleaşi persoane cu postul său aspru, dar 
şi pentru faptul că era adesea invitat de alţi fraţi 
aghioriţi. 

Dar el a luptat mult deasupra firii în toţi aceşti ani, 
aşa cum o făcuse şi mai înainte, scriind şi vieţuind întru 
Hristos, Cel care îl întărea, şi spunând laolaltă cu ma- 
rele Pavel: „Şi nu eu mai trăiesc, ci Hristos trăieşte în 
mine”?. 

Vestea despre virtuțile şi înţelepciunea acestui ma- 
re Părinte s-a răspândit iute pretutindeni, iar oamenii 
cu felurite nevoi duhovniceşti veneau la el în număr 
mare din toate părţile Greciei, pentru a afla mângâierea 
lăuntrică. 

Dar această permanentă şi rodnică lucrare, dorinţa 
sa de a călăuzi prin dialoguri duhovniceşti, poveţe şi 


% Următoarea afirmaţie a Sfântului Nil Ascetul este foarte po- 
trivită aici: „Cel ce practică rugăciunea curată va auzi zgomote, lov- 
ituri, voci şi bătăi provocate de diavoli; dar acesta nu-şi întrerupe ru- 
găciunea şi nu se sperie de toate acestea. EI Îi va spune lui Dum- 
nezeu: «Nu mă voi teme de demoni, căci Tu eşti cu mine» etc.” (Filo- 
calia, vol. 1, p. 185). 

2! Gal. 2,20. 


70 


Sfântul Nicodim Aghioritul 


îndemnuri nu numai pe monahii athoniţi, ci şi pe creş- 
tinii care veneau la el în număr mare din afara Sfân- 
tului Munte, precum şi râvna deosebită depusă la rugă- 
ciuni, privegheri şi alte nevoinţe duhovniceşti i-au sub- 
mirat rezistenţa fizică şi i-au vătămat sănătatea. 

Aşadar, s-a refugiat în chilia pictorului de icoane 
Ciprian. Aici, în ciuda neputinţelor sale fizice, şi-a conti- 
nuat eforturile nepreţuite ca un bun luptător al adevă- 
rului, mintea fiindu-i îndreptată către cele duhovni- 
ceşti, nevoindu-se întru acestea zi şi noapte. În timpul 
ultimilor ani ai fericitei sale vieţi, a scris Cartea vieților 
sfinților, lucrare în trei volume, interpretată şi anali- 
zată într-o voluminoasă lucrare teologică, intitulată 
Heortodromion, canoanele cântate la praznice şi închi- 
nate Domnului şi Preasfintei Născătoare de Dumnezeu, 
şi a interpretat, de asemenea, Treptele (Anabathmo:)% 
Octoihului în cartea sa Noua Scară. Acestea sunt lu- 
crări minunate, ca s-o spunem sincer, „luminate şi in- 
spirate de Dumnezeu”, revărsând în jur mireasma mis- 
tică a înţelepciunii celei vii multe chipuri ale Sfântului 
Duh, al înţelepciunii Căruia el se făcuse vas ales. În 
fine, a scris Mărturisirea mea de credință, în care res- 
pinge acuzaţiile nefondate şi răutăcioase ce îi fuseseră 
aduse de monahi invidioşi şi răutăcioşi din Sfântul 
Munte. 

Dar cine poate istorisi defăimările, necazurile şi is- 
pitele fericitului Nicodim pricinuite de luptele sale duse 


2% Acestea sunt imne scurte cântate în timpul Utreniei dumini- 
cale. Nicodim remarcă faptul că ele au fost denumite după Treptele 
Psalmilor lui David, deoarece aşa cum acestea aveau semnificaţia ur- 
cării islaeliţilor la Ierusalim, şi noi Anabathmoi cântaţi de creştini 
semnifică urcarea acestora de la păcat spre cerescul Ierusalim, cu 
alte cuvinte, la rai (Scara nouă, Volos, 1956, p. 24). 

în apărarea adevăratelor şi sănătoaselor tradiţii ale 
Bisericii noastre? El a luptat cu curaj pentru acestea 
depunând toate eforturile pentru păstrarea lor şi pen- 
tru renaşterea unei adevărate vieţi duhovniceşti în rân- 
durile monahilor athoniţi, dar şi restul creştinătăţii or- 
todoxe. Din această pricină el a fost persecutat fără mi- 
lă de fraţii cei mincinoşi care se prefăceau a fi evlavioşi; 
şi aşa a fost defăimat cu cruzime „de buzele celor ne- 
drepţi care grăiau minciună şi mândrie şi dispreţ”, aşa 
cum s-a întâmplat cu marii Părinţi ai Bisericii noastre, 
pe care i-a imitat cu mare râvnă şi i-a egalat în calitatea 
sa de scriitor: Sfântul Atanasie cel Mare, Sfântul loan 
Hrisostom şi Sfântul Fotie. Deci el a scris mai sus po- 
menita Mărturisire pentru conştiinţa fraţilor săi de cre- 
dinţă. Sfânta Chinotită% a Sfântului Munte căutând să 
apere nevinovăția şi dreptatea marelui dascăl, a publi- 
cat o enciclică, blamându-i şi mustrându-i cu asprime 
pe cei ce căutau să semene neghinele în ogorul sfânt al 
Bisericii. 

Întreaga viaţă a cuviosului Părinte a fost plină de 
mari şi îndelungate lupte duhovniceşti, precum şi de 
scrierea de cărţi sfinte. Harul Duhului Sfânt care sălăş- 
luia în inima sa curată se revărsa din belşug de pe bu- 
zele sale, ca dintr-un izvor bogat, aducând bucurie tuturor. 

Pe tot parcursul vieţii sale nu a avut decât o singură 
grijă şi preocupare, şi anume aceea de a sluji voii lui 
Dumnezeu şi de a-i fi de folos aproapelui. În amândouă 
el s-a dovedit a fi neîntrecut şi asemenea sfinţilor de 
odinioară. El a primit talantul de la Dumnezeu şi l-a 
înmulţit de zece mii de ori, ca o slugă bună şi credin- 
cioasă. A vieţuit ca un înger pe pământ, a avut viaţă cu- 
vioasă şi sfântă, un teolog întru cele ale lui Dumnezeu, 


% Hiera Koinotes. Numele guvernului central athonit. 

o comoară neîmpuţinată a Duhului Sfânt, un povăţuitor 
luminat şi dumnezeiesc al oamenilor de la Patriarh la 
cel mai simplu credincios, plin de harul lui Hristos. Era 
simplu în purtări, iertător, blând şi bun din fire, lipsit 
de orice fel de bunuri materiale, umil şi profund smerit. 
Smerenia sa era adâncă, atât în cuvânt, cât şi în faptă. 

Ori de câte ori vorbea despre sine, spunea: „Sunt un 
monstru”, „Sunt câine mort”, „Sunt un nimeni”, „Sunt 
prost şi neînvăţat”. În loc de pantofi, purta întotdeauna 
sandale“. Avea o singură rasă şi ducea lipsă, aşa cum 
am văzut mai sus, de o locuinţă stabilă. Casa Das- 
călului celui de Dumnezeu înţelepţit era întregul Munte 
al Sfinţeniei, de unde a primit şi numele de aghiorit, 
adică „cel din Sfântul Munte”. 

În ultima parte a vieţii sale pământeşti, simțindu-se 
din ce în ce mai slăbit, s-a întors la chilia iubiţilor săi 
fraţi Skourtaioi“!, acolo unde a şi fost îngrijit ca un frate 
drag. 1 se apropia plecarea din această lume, deoarece, 
sănătatea sa, din pricina marilor nevoinţe şi osteneli, 
fusese definitiv compromisă. Trupul său era cu totul 
extenuat. 

Pregătindu-se de plecarea din această viaţă, dum- 
nezeiescul Părinte a făcut o spovedanie generală, a 
cerut şi i s-a săvârşit Tana Sfântului Maslu (F/uchelazon), 
cuminecându-se zilnic cu Sfânta Împărtăşanie. 

Pe data de 13 iulie, starea sa s-a înrăutățit brusc. 
Cu un glas de-abia auzit, stins, el aducea, cu scurte pauze, 
calde rugăciuni lui Hristos. 


3 Taruchia. Un fel de sandale, acum nemaifolosite, purtate mai 
demult de ţăranii greci, mai ales de păstori. 

31 În ceea ce priveşte ultima locuinţă a Sfântului Nicodim, vezi 
cartea mea Sfântul Munte, pp. 101-103. 

„Părinților, nu mă pot ruga cu mintea, le spuse el 
celor de faţă, aşa că mă mai rog cu buzele.” EI le mulţu- 
mea necontenit fraţilor pentru toate ostenelile ce le fă- 
cuseră pentru el. 

Noaptea, starea sănătăţii sale deveni critică. Ceru 
din nou Sfânta Împărtăşanie. După ce se împărtăşi, îşi 
încrucişă mâinile, îşi întinse picioarele, deveni liniştit şi 
plin de o pace dumnezeiască, rugându-se neîncetat. Atunci 
când cei doi fraţi care erau de faţă l-au întrebat: „Învă- 
țătorule, te odihneşti?”, el a răspuns: „L-am aşezat pe 
Hristos în inima mea, cum este oare cu putinţă să mă 
odihnesc?”. 

Pe data de 14 iulie 1809, la vârsta de 60 de ani, în- 
conjurat de iubiții săi fraţi, cugetând mereu la Domnul 
şi la fericirile cerului, într-o stare de pace nepămân- 
tească, şi-a dat sufletul său fericit în mâinile lui Dum- 
nezeului Cel viu, pe Care-L iubise din tinereţe şi Căruia 
Îi închinase întreaga viaţă. 

Trupul cel sfânt al Dascălului celui de Dumnezeu 
luminat a fost înmormântat în chilia de la Skourtaioi, 
acolo unde a şi murit. Capul său nepreţuit este încă 
păstrat acolo cu mare evlavie, răspândind dumnezeias- 
ca mireasmă a sfinţeniei şi sfinţindu-i pe toţi ce-i ce i se 
închină cu credinţă. 

Moartea cuviosului i-a umplut pe toţi de o adâncă 
tristeţe, nu numai pe monahii athoniţi, ci şi pe cucer- 
nicii creştini din lume. Toţi jeleau plecarea sa, deoarece 
tuturor le era dascăl şi mângâietor nepreţuit. 

Dar fericitul se numără acum cu drepţii, teologii, 
dascălii şi cu toţi sfinţii, ca un drept, teolog, dascăl şi 
sfânt. lar acum se bucură pururea de fericirea cea veş- 
nică în lumina slavei lui Dumnezeu. 

Lucrările publicate sunt aranjate în ordine cronologică. 
Lucrările nepublicate sunt înşirate în ordine alfabetică 
după lucrările tipărite, la fiecare titlu în parte. 


Cărţi publicate (tipărite) 


1. Filocalia („Dragostea de frumos”), Veneţia, 1782, 
Atena, 1893 (2 vol.), 1957-1963 (în 5 vol.). 

2. Everghetinosul, Veneţia, 1783, Constantinopol, 
1861; Atena, 1900, 1901, 1957-1966 (ultima ediţie a apă- 
rut în 4 vol.). 

3. Cu privire la necontenita împărtăşire cu Sfintele 
Taine. Veneţia 1783; Atena, 1886, 1895; Volos, 1961. 

4. Lucrările existente ale Sfântului Simeon Noul Teolog, 
Veneţia, 1790; Syros, 1886; Atena, 1959. 

5. Noul Teotokarion (Culegere de canoane închinate 
Preasfintei Născătoare de Dumnezeu), Viena, 1796; Con- 
stantinopol, 1849; Volos, 1959. 

6. Antologie din psalmii Sfântului prooroc-rege David, 
Constantinopol, 1799; Atena, 1864. 

1. Carte de rugăciuni, Constantinopol, 1799. 

8. Noul Martirologiu, Veneţia, 1799, Atena, 1856, 
1969. 

9. O carte deosebit de ziditare scrisă de Părinţii 
noştri, Sfântul Varsanufie şi Sfântul loan, Veneţia, 1816, 
Volos, 1960. 

10. Culegere de lucrări ale Sfântului Grigorie Pala- 
ma, 3 vol. Manuscrisele s-au pierdut la Viena, pe vre- 
mea lui Nicodim, şi descoperite mai târziu. Aceasta a 

fost publicată în /kklesiastike Aletheia, Constanti- 
nopol, noiembrie 1883, pp. 93-101. 

11. A/fabetalfabetos, de Sfântul Meletie Mărturisi- 
torul, Tesalonic, 1923. 


Cărţi tipărite şi traduse 

1. Războiul nevăzut, Veneţia, 1796, 1870; Atena, 
1853, 1922, 1947, 1965. 

2. Practici duhovniceşti, Veneţia, 1800; Atena, 1869; 
Volos, 1950. 

3. Noul Ekloghion (culegere de Vieţi ale sfinţilor), 
Veneţia, 1803; Constantinopol, 1863; Atena, 1974. 

4. Cele 14 Epistole ale Sfântului Apostol Pavel, in- 
terpretate de Teofilact, arhiepiscopul Bulgariei, 3 vol., 
Veneţia, 1819. 

5. Culegere de vieți ale sfinților, de Mavrichie, dia- 
con al Marii Biserici, 3 vol., Veneţia, 1819; Constanti- 
nopol, 1942; Zante, 1868; Atena, 1868, 1973. 

6. Interpretarea celor 150 de Psalmi ale prooro- 
cului-rege David, de Eftimie Zygadinos, 2 vol., Constan- 
tinopol, 1819-1821. 


Cărţi scrise de Sfântul Nicodin Aghioritul 


1. Manual de spovedanie, Veneţia, 1794, 1804, 1893. 

2. Pidahonul („Cârma ”). Scrisă în colaborare cu ie- 
romonahul Agapie. Leipzig, 1800; Atena, 1841, Zonte, 
1864; Atena, 1886, 1908, 1957, 1970. 

3. Manual de povăţuire, Viena, 1801; Atena, 1885; 
Voloa, 1958. 

4. Morala creştină, Veneţia, 1803; Hermoupolis (Syros), 
1938; Chios, 1887; Volos, 1957. 

5. Interpretarea celor şapte epistole soborniceşti, Ve- 
neţia, 1806. 

6. Mărturisire de credință sau Apologie, Veneţia, 
1819. 

7. Grădina harurilor, Veneţia, 1819.; Volos, 1958. 

8. Heortodromion, 2 vol., Veneţia, 1836; Atena, 1916. 

9. Noua Scară, Constantinopol, 1844; Volos, 1956. 


Scurte predici 


1. Predică de laudă adusă Sfântului loan Hrisostom, 
Naxos, 1902. 

2. Predică de laudă la Duminica Părinților athoniți, 
publicată în Marea culegere a Sfinților Bisericii Orto- 
doxe, vol. 14, Atena, 1950, pp. 297-337. 

3. Discursuri la înmormântări. 

4. Predică la Evanghelia Păstorului Celui bun. 

5. Trei predici despre pocăință. 


Rugăciuni 


Rugăciuni către Sfinţii Trifon şi Modest 


Scrisori 


1. Scrisoare către lerotei, episcop de Evripos, 1782 
şi publicată în Manualul de povățuire al lui Nicodim. 

2. A doua scrisoare către lerotei, 1782, publicată în 
Manualul de povățuire. 

3. Scrisoare către Benjamin Kostakis, mitropolit al 
Ungro-Vlahiei, 25 ianuarie 1804, publicată de Teoclit 
Dionisiatul în cartea sa Sfântul Nicodim Aghioritul 
(1959), pp. 289-291. 

4. Scrisoare către Grigorie al V-lea, patriarhul Con- 
stantinopolului, 1806. Apare în Sfântul Nicodim Aghioritul 
scrisă de Teoclit Dionisiatul, pp. 286-287, 289. 

5. Scrisoare către Grigorie al V-lea, 15 mai 1807, 
publicată în cartea de mai sus, pp. 289-290, 302-304. 

6. Scrisoare scrisă în apărarea monahismului, a- 
dresată unui student al lui Atanasie Parios, pe numele 
său Tomas, scrisă pe 29 aprilie 1780 şi publicată în 
Presa ortodoxă, în numerele iulie, august şi septembrie 
1973. 


Scrieri aghiografice 


1. Slujbe-acatist 


1. „Slujba Sfântului neomartir Teodor al Bizanţu- 
lui”, Vevneţia, 1799, publicată în Nou/ Martirologiu, 
Veneţia, 1799, pp. 291 ş.u.; Atena, 1961, pp. 241 ş.u. 

2. „Slujba închinată Sfântului Polidor”, Veneţia, 1799, 
publicată în Nou/ Martirologiu, Veneţia, 1799, pp. 265 ş.u., 
Atena, 1961, pp. 224 ş.u., şi în Nou/ Limonariu Chian, 
Atena, 1930, pp. 11 ş.u. şi 1968,pp.5 ş.u. 

3. „Slujba închinată lui Iacob, fratele Domnului”, 
Veneţia, 1806. 

4. „Slujba închinată neomartirului Constantin din 
Hydra”, 1814. 

5. „Slujba spre pomenirea scoaterei preasfintelor 
moaşte ale Sfântului Nicolae”, Veneţia, 1819. 

6. „Slujba închinată Proorocului Ilie”, publicată în 
Sinaxarele lui Nicodim, Veneţia, 1819, vol. 3, pp. 123 ş.u. 

T. „Slujba închinată lui Marcu Evghenicul”, Constan- 
tinopol, 1834. 

8. „Slujba şi acatistul, alcătuite spre a fi cântate în 
cinstea Părinților care au strălucit în Sfântul Munte 
Athos”, Hermopoulis (Syros), 1874. 

9. „Slujba Sfintei Mari Muceniţe Kiriaki”, publicată 
în Noul Limonariu scris de Sfântul Macarie al Corin- 
tului, 1855, pp. 41 ş.u. 

10. „Slujba tuturor noilor mucenici care au pătimit mu- 
cenicia după căderea Constantinopolului”, Atena, 1856. 

11. „Slujba lui loan Dukas Vatatis”, Constantinopol, 
1872. 

12. „Slujba hosiomartirului lui Hristos, Paraschiv”, 
Syros, 1877. 

13. „Slujba Sfântului Simeon Noul Teolog”, Her- 
moupolis, 1877. 

14. „Slujba Sfântului Talaleu”, Missolonghi, 1878. 

15. „Slujba Sfântului Antipa”, publicată în Marile 
Sinaxare scrisă de Doukakis; Atena, 1889-1896, volu- 
mul pe arilie. 

16. „Slujba Sfântului Hileromartirului Elefterie”, pu- 
blicată în Marile Sinaxare, volumul pe decembrie. 

17. „Slujba Sfântului Teofil Miroblitul” publicată în 
Marile Sinaxare, volumul pe iulie. 

18. „Slujba Sfântului şi slăvitului marelui Mucenic 
Fanurie”, Atena, 1909. 

19. „Slujba Sfântului Meletie Mărturisitorul”, publi- 
cată în A/afabetalfabetos, Tesalonic, 1923. 

20. „Slujba Sfântului Teodosie al Constantinopolu- 
lui”, Atena, 1933. 

21. „Slujba Sfântului Atanasie al Alexandriei”, ms. 
aflat la Schitul Kafsokalivia. 

22. „Slujba Sfântului Veniamin diaconul din Persia”, 
Schitul Kafsokalivia. 

23. „Slujba Sfântului Dionisie Areopagitul”, mss. a- 
flate la mănăstirile Vatopedu şi Lavra, precum şi la 
Schitul Kafsokalivia. 

24. „Slujba de pomenire a aflării mâinii drepte a 
Sfântului Ioan Înaintemergătorul Domnului.” 

25. „Slujba în cinstea Sfântului Artemie.” 

26. „Slujba în cinstea celor trei hosiomartiri lakov, 
Iakov şi Dionisie, care s-au nevoit duhovniceşte în Etolia.” 

27. „Slujba lui Ierotei, episcop al Atenei”, ms. aflat 
la Schitul Kafsokalivia. 

28. „Slujba lui Iosif Imnograful.” 

29. „Slujba şi acatistul spre pomenirea scoaterii 
moaştelor Sfântului Gheorghe.” 

30. „Slujba spre pomenirea minunilor săvârşiteă de 
Icoana Făcătoare de minuni a Maicii Domnului care se 
află în Sfânta Mănăstire Pyrson.” 

31. „Slujba arhidiaconului Lavrentie”, aflată Sina- 
xarele lui Nicodim, vol. 3, p. 247, nota 3. 

32. „Slujba închinată Sfântului Nifon, patriarhul 
Constantinopolului”, aflată în Sinaxarele lui Nicodim, 
vol. 3, p. 25, nota 1. 

33. „Slujba Sfântului Partenie al Lampsacului”, a- 
flată în Sinaxarele lui Nicodim, vol. 2, p. 111, nota. 

34. „Slujba Sfintei Anastasia Farmakolitria”, vezi 
Sinaxarele lui Nicodim, vol. 1, p. 404. 

35. „Slujba Sfântului Anania.” 

36. „Slujba Sfântului Ciprian”, vezi Sinaxarele lui 
Nicodim, vol. 1, p. 112, nota 2. 

37. „Slujba Sfântului Sebastian”, vezi Sinaxarele lui 
Nicodim, vol. 1, p. 307, nota 1. 

38. „Slujba Sfântului Teona”, ms. aflat la Mănăsti- 
rea Pantocrator din Sfântul Munte. 

39. „Slujba Sfântului Terapont”, ms. aflat la Kareia, 
Athos. 

40. „Slujba Sfântului Trifon”, ms. aflat la Schitul 
Kafsokalivia. 

41. „Slujba, viaţa şi acatistul Sfântului Visarion al 
Larisei.” 

42. „Slujba Sfinţilor Atanasie şi Chiril.” 


2 Canoane 


1. „Două canoane în cinstea Sfântului Evanghelist 
Ioan”, Leipzig, 1799. 

2. „Manual cuprinzând stihire, menite spre a fi cân- 
tate şi canonul Sfântului Epitaf care se află în Triod, 

atent corectat, dimpreună cu canonul Învierii din Sfân- 
ta zi a Paştelui”, Constantinopol, 1800. 

3. „Canonul Sfântului Iacob, publicat în Ce/e 7 Epis- 
tole soborniceşti, Veneţia, 1806. 

4. „Canon de slăvire a Sfântului Haralambie”, pu- 
blicat în Sinaxarele lui Nicodim, 1819, vol. 2, pp. 168 ş.u. 

5. „Opt canoane în cinstea Sfântului Dimitrie”, pu- 
blicat în Sinaxare, 1819. 

6. „Canon în cinstea Sfântului Haralambie”, Atena, 
1840. 

7. „Canon de rugăciune, cuprinzând şi o istorisire a 
minunilor Maicii Domnului cântat dinaintea icoanei fă- 
cătoare de minuni «Gorgoypekoos» a Preasfintei Năs- 
cătoare de Dumnezeu”, Bucureşti, 1843. 

8. „Canon spre cinstirea celor 12 Sfinţi Apostoli”, pu- 
blicat în Grădina Duhovnicească, Constantinopol, 1863. 

9. „Trei Canoane în cinstea Atotsfintei Fecioare «Por- 
taitissa» de la Iviru”, lerusalim, 1907. 

10. „Canon de rugăciuni către Sfântul loan Hrisostom”, 
Atena, 1960. 

11. „Canon către cei Trei Sfinţi lerarhi.” 

12. „Canon de rugăciuni spre pomenirea Sfântului 
Gheorghe, inspirat de Anastasie Hemera.” 

13. „Canon de rugăciuni cu 24 icoase şi traducerea 
slujbei închinate Sfântului Andrei Cretanul.” 

14. „Două Canoane către Icoana Maicii Domnului 
«Gorgoypekoos» de la Mănăstirea Dochiariu.” 

15. „Două canoane către Sfântul Gheorghe”, ms. aflat 
la chilia Sfântului Gheorghe, Kareia, Athos. 

16. „Canoane pe cele opt glasuri spre pomenirea In- 
trării Maicii Domnului în Biserică”, ms. 1027 aflat la 
mănăstirile Vatopedi şi Hilandar, Athos. 

17. „Canon obişnuit de rugăciuni către Sfinţii loan 
Botezătorul, Nicolae şi Eustaţie.” 

18. „Predică de preamărire şi canon de rugăciuni pen- 
tru icoana Preasfintei Născătoare de Dumnezeu care se 
află la Protaton.” 

19. „Patru canoane către Sfântul Gheorghe”, ms. 39 
aflat la chilia loasfaioi, Kareia, Athos. 


3. Icoane 


1. „Rugăciuni de umilinţă către Domnul nostru Iisus 
Hristos, aranjate în ordine alfabetică, scrise sub forma 
icoaselor”, aflate în Războiul nevăzut, Veneţia, 1796. 

2. „24 de icoase către Sfântul Gheorghe”, Atena, 1912. 

3. „24 de icoase către Sfinţii Apostoli Petru şi Pavel 
şi un canon de rugăciuni”, Atena, 1921. 

4. „24 de icoase către Sfântul Simeon de la Mănăs- 
tirea «Sfântul Simeon Petras»”, Atena, 1923. 


4. Alte lucrări imonografice 


1. „Două stihuri doxologice spre pomenirea aducerii 
icoanei Mântuitorului din Edesa la Constantinopol”, pu- 
plicat în Sinaxarele lui Nicodim, vol. 3, p. 303. 

2. „Două idiomele către Cuviosul Mandelion”, publi- 
cat în Sinaxare, vol. 3, p. 303. 

3. „Cinci idiomele spre pomenirea zămislirii Sfintei 
Ana”, publicat în Sinaxare, vol. 1, pp. 437 ş.u. 

4. „Tropare, catisme etc. din slujba Sfântului Apos- 
tol Timotei”, publicat în Sinaxare, vol. 2, pp. 94 ş.u. 

5. „Icoane, canoane, tropare şi condace către Sfinţii 
Arhangheli.” 

6. „Slujbă spre prăznuirea Cincizecimii.” 

Natura (firea) duală a omului 


Dumnezeu a creat mai întâi, lumea nevăzută! şi 
apoi pe cea văzută. 

După ce a creat totul, la urmă l-a creat şi pe om, cu 
suflet nevăzut şi trup văzut. Astfel, EI face din om un 
adevărat cosmos (univers) — nu un microcosmos aflat 
înlăuntrul unuia mare, aşa cum afirma filosoful Demo- 
crit, precum şi alţi filosofi, numindu-l pe om un biet 
„microcosmos”, limitându-i astfel demnitatea şi desă- 
vârşirea la această lume văzută; nu, Dumnezeu îl face 
pe om un mare cosmos aflat înlăuntrul unuia mic. Omul 
este un „univers mare”, prin mulţimea forţelor aflate 
într-însul şi, mai ales, raţiunea intuitivă şi discursivă şi 
voinţa, pe care universul fizic nu le posedă. lată ce spu- 
ne Sfântul Grigorie Teologul: „EI îl aşază pe om pe pă- 
mânt ca pe un al doilea univers, un univers mare aflat 
înlăuntrul unuia mic” („Predică la Naşterea Domnului 
şi la Învierea Sa”), un univers împodobind ambele 
universuri, cel văzut şi cel nevăzut, după afirmaţia 
dumnezeiescului Grigorie al Tesalonicului („Predică la 
Intrarea în Biserică a Maicii Domnului”); un univers 
care leagă cele două capete ale lumii, cea de sus şi cea 
de jos, şi lămureşte faptul că Creatorul lor este unul, 
după spusele lui Nemesie. 


1 Lumea îngerilor. 

Trupul poate fi comparat cu un palat regal, făcut cu 
arta arhitecturală supremă a unui Creator de o infinită 
înţelepciune. Acest palat îşi are drept partea se sus ca- 
pul, iar camera sa de taină este inima. 

Drept curieri ai săi are duhurile vitale; drept cori- 
doare şi pasaje de trecere, nervii şi vinele; iar drept fe- 
restre cele cinci simţuri. 

Drept împărat a încoronat pe minte sau sufletul 
omului (z0us) — fiindcă atunci când sufletul s-a curăţit, 
el este în întregime minte, după cuvântul Sfântului Calist. 
Acest împărat este păzit de trei puteri foarte generale: 
raţiunea intuitivă, cea discursivă şi voinţa. El este de 
faţă în toate părţile trupului, aşa cum dumnezeiescul 
Damaschin spune că sufletul este prezent în trup, aşa 
cum focul este prezent pe toată suprafaţa bucății de 
fier. „Întreg sufletul, spune el, este legat de tot trupul; şi 
nu doar o parte a sa cu o parte a trupului; şi nu este 
cuprins de trup ci acesta îl cuprinde precum focul 
cuprinde fierul”; (Despre credinţă, cartea I, cap. 14). 

Acest împărat are drept hârtie de scris imaginaţia, 
scriind pe ea ceea ce vine din afară prin ferestrele 
simţurilor”. 


kk 


Omul este dual, alcătuit din două substanţe opuse 
(ousia1), din suflet şi trupi. Există o interacţiune între 
suflet şi trup, sufletul acţionând asupra trupului, iar 


>Tot astfel, Sfântul Grigorie spune: „Sufletul se află pretutinde- 
ni în trupul în care a fost creat, nu aflându-se într-un loc anume sau 
fiind conţinut într-însul, ci ca păstrând trupul în armonie şi dându-i 
acestuia viaţă” (Filocalia, vol. 4, Atena, 1961, p. 156). 

3 Manual de povățuire, ed. a 2-a, Atena, 1885, pp. 20-22. De aici 
înainte vom prescurta lucrarea sfântului prin inițialele MP 

1MP, p. 13. 

trupul asupra sufletului, după spusele metafizicienilor. 
Iar unul îi comunică trăsăturile celuilalt, drept consecinţă 
a infabilei legături dintre ele, chiar dacă nu ştie cum se 
întâmplă exact acest lucru şi de ce există ceva ascuns 
tuturor filosofilor, precum şi teologilor”. 


kk 


Caracteristica naturală şi esenţială a minţii este 
aceea de a se ocupa pururea, atât cât este minte, cu lu- 
crurile înrudite ei, cele inteligibile; în măsura materi- 
alităţii ei, cu cele materiale, iar în măsura veşniciei cu 
cele veşnice; într-un cuvânt, de a se ocupa cu ceea ce 
este bun, şi a avea binele drept hrană a sa, dezvoltare 
şi, prin mişcare, plăcere a sa. Pe de altă parte, este o 
trăsătură firească a trupului de a înclina pururea, atât 
timp cât este trup, către cele trupeşti, atât timp cât este 
senzorial, către cele supuse simţurilor, iar în măsura 
materialităţii sale, către cele materiale; într-un cuvânt, 
către bunurile ireale, şi a avea acestea drept hrană a sa, 
dezvoltare, viaţă şi, drept urmare, plăcere a sa... 

Acum, deşi trupul, în măsura în care este trup, în- 
clină în chip firesc a se bucura de lucrurile sensibile, el 
este totuşi condus, călăuzit şi ţinut în frâu de minte, 
atunci când facultatea raţională s-a dezvoltat. Căci 
după spusele dumnezeiescului Damaschin, aceasta este 
diferenţa dintre sufletul raţional şi cel irațional, şi 
anume că iraţionalul este condus şi călăuzit de trup şi 
simţuri, în vreme ce sufletul irațional conduce şi călă- 
uzeşte trupul şi simţurile. Căci Dumnezeu a poruncit ca 
partea raţională să o conducă pe cea iraţională, iar cea 
superioară pe cea inferioară şi să o controleze pe aceas- 
ta din urmă. 


5 MP, p. 33. 

Iată de ce, atunci când sufletul raţional doreşte ceva, 
el nu se repede să acţioneze spre a-şi satisface dorinţa, 
ci este împiedicat de rațiune, cea care este conducă- 
torul. Sfântul loan Damaschin remarcă: „Animalelor 
iraționale le lipseşte puterea de liberă alegere şi contro- 
lul de sine (anfexorision). Ele sunt conduse de fire, în 
loc de a o conduce pe aceasta. De aceea ele nu se opun 
poftelor lor fireşti. 

Atunci când doresc ceva, aleargă să-şi satisfacă 
pofta; dar omul, fiind fiinţă raţională, domină firea, în 
loc de a fi dominat de ea; de aceea, atunci când doreşte 
ceva, el are forţa de a-şi înfrâna dorinţa, în loc de a şi-o 
satisface” (Despre credință, cartea a II-a, cap. 44Y. 


kk 


Sufletul este cel care dă viaţă trupului, îl hrăneşte, 
îl face să se mişte şi să simtă; iar fără suflet, trupul este 
mort, imobil, insensibil”. 


Sufletul 


Adevăratul tău eu, cel care este omul cel lăuntric al 
inimii şi cel principal, nu este trupul văzut, ci sufletul 
cel nevăzut, omul lăuntric, aşa cum grăieşte Sfântul 
Vasile cel Mare:. 


kk 


Numai sufletul omenesc, dintre toate creaţiile uni- 
versului, a fost înzestrat cu atât de multe daruri şi a 


MP, p. 33. 

1 Morala creştină, ed. a IV-a, Volos, 1957, p. 81. De aici înainte 
vom prescurta lucrarea cu inițialele MC. 

5 Ibidem. 

fost slăvit şi preamărit mai presus de îngeri, precum şi 
mai presus de toate creaturile lumii văzute?. 


kk 


Întreaga creaţie a fost făcută pentru suflet: Legea, 
proorocii, Evangheliile au fost dăruite pentru suflet; 
pentru suflet au fost date slujirile Îngerilor, Proorocilor, 
Apostolilor, ale celor drepţi, cei de acum şi cei ce vor fi în 
viitor. 

Şi ca să spunem lucrul cel mai măreț dintre toate, 
pentru mântuirea sufletului Însuşi Fiul lui Dumnezeu 
S-a pogorât pe pământ şi S-a făcut om, şi S-a ostenit, a 
înfometat, a însetat şi a pătimit atât de mult şi a fost 
răstignit!. 

kk 


Prin urmare, schimbaţi-vă dorinţa pe care o aveţi 
acum de a împodobi omul din afară şi nereal cu cel 
dinlăuntru şi cel adevărat, împodobindu-l pe acesta cu 
virtuţi. 

Căci este mare ignoranță să împodobeşti trupul cel 
muritor, care astăzi este, iar mâine nu mai este, şi să 
ignor sufletul, care este nemuritor"!. 


kk 


Sufletul fiind nematerial, nemuritor şi deci supe- 
rior trupului, ar trebui să ne preocupe mult mai mult; 
în vreme ce trupul, fiind material şi muritor, şi, de 
aceea, inferior sufletului, ar trebui să ne preocupe mai 
puţin. 


* MC. p. 174. 
1 MC. p. 289. 
"MC. p. 81. 

Totuşi, exact contrariul se întâmplă !?. 


Soarta sufletului după moarte 


Atunci când ies din trup, sufletele, atât ale celor 
drepţi, cât şi cele ale păcătoşilor, nu mai rămân pe 
pământ şi printre cele de aici, ci, dintr-odată, se duc la 
locurile cele hărăzite lor de Dumnezeu: cele ale drep- 
ţilor la loc de bucurie şi fericire, iar cele ale păcătoşilor 
la loc de durere şi de întristare. 

Faptul că sufletele drepţilor se duc la loc de bucurie 
este atestat de Sfântul Grigorie Teologul, care spune în 
cuvântul ţinut la înmormântarea fratelui săi Chesarie: 
„Cred în cuvintele celor înţelepţi, şi anume că orice su- 
flet drept care crede în Dumnezeu, atunci când se libe- 
rează de legăturile trupului, pleacă de aici şi de îndată 
se bucură de o simţire şi o percepţie a fericirilor care îl 
aşteaptă (în măsura în care ceea ce l-a întunecat a fost 
curăţit sau îndepărtat), şi simte o minunată plăcere sau 
încântare, şi merge, bucurându-se de întâlnirea cu 
Domnul său, după ce a scăpat de dureroasa închisoare 
a vieţii de aici, şi după ce a scuturat cătuşele care l-au 
înlănţuit şi i-au ţinut legate aripile minţii, şi aşa intră 
întru bucuria nemărginitei fericiri care îl aşteaptă, de 
care au încă de pe acum o vagă idee”. 

Iar faptul că sufletele păcătoşilor, la plecarea lor 
din trup, nu mai rămân aici, ci pleacă de îndată, ne este 
confirmat de Sfântul loan Hrisostom, care remarcă ur- 
mătoarele: „Nu numai din cele ce s-au spus, ci şi din 
parabola (lui Lazăr şi a bogatului nemilostiv) este lim- 
pede că sufletele la ieşirea lor din trup nu rămân aici, ci 
pleacă de îndată. Ascultaţi de ce: «Şi s-a întâmplat ca el 
(Lazăr) să moară, şi să fie dus de îngeri în sânurile lui 


2 MC. p. 305. 

Avraam». Nu numai sufletele drepţilor, ci şi sufletele 
celor ce viețuiesc în răutăţi sunt duse în lumea cealaltă. 
Acest lucru este limpede din parabola despre bogatul a 
cărui țarină a rodit din belşug, atunci când acesta îşi 
spunea întru sine: «Aceasta voi face: îmi voi strica ham- 
barele cele vechi şi îmi voi face altele mai mari... Dar 
Dumnezeu i-a spus: nebune, în această noapte ţi se va 
lua sufletul tău»” (Predica despre Lazăr, 1l)%. 


Învierea 


Întocmai precum omul este dual, alcătuit din suflet 
şi din trup, la fel şi învierea este duală, existând prima 
şi a doua înviere. Cea dintâi înviere este a sufletului, şi 
este săvârşită de harul Duhului Sfânt în viaţa de acum, 
prin vieţuirea după poruncile lui Hristos şi curățirea de 
patimi a sufletului şi a trupului. Cu privire la această 
înviere, stă scris în Apocalipsă: „Aceasta este învierea 
cea dintâi” (20,5). Cea de-a doua înviere este a trupului, 
şi va avea loc la sfârşitul lumii. Oricine se învredniceşte 
de a fi înviat aici cu sufletul nu va mai avea parte de 
moartea cea de-a doua, care este iadul, ci va fi înviat cu 
trupul spre a vieţui şi a domni în vecii vecilor cu 
Hristos. 


Hrana duhovnicească 


Mintea ar trebui să caute hrana duhovnicească. 
Aceasta constă în citirea dumnezeieştilor Scripturi, do- 
bândirea virtuţilor, împlinirea poruncilor Domnului, 
sfinţita rugăciune, cugetele dumnezeieşti, duhovniceşti 
cuprinse în cărţile Părinților de Dumnezeu insuflaţi, 


13 Scara Nouă, ed. a 2-a, Volos, 1956, p. 323. De acum o vom pres- 
curta cu inițialele SW. 

11 Practici duhovniceşti, Veneţia, 1800, pp. 396-397. De aici în- 
ainte vom folosi inițialele PD. 

mai ales ale celor numiţi trezvitori, cum ar fi Fi/oca/ia, 
E'verghetinosul, scrierile Sfântului loan Scărarul; ale 
lui Sfântului Simeon Noul Teolog şi ale altora. 


Dumnezeiasca Scriptură 


Dumnezeiasca Scriptură este Dumnezeiasca Ştiinţă 
care ne educă mai mult decât toţi filosofii, ne înţelep- 
țeşte mai mult decât toţi moraliştii şi teoreticienii poli- 
ticii; şi numai ea ne preschimbă din trupeşti, fireşti şi 
netrebnici în oameni cuvioşi, duhovniceşti şi binecuvântaţi!6. 


kk 


În Dumnezeiasca Scriptură se află cel mai înalt a- 
devăr care lucrează mintea, care îşi are ca obiect firesc 
adevărul, deoarece cuvintele Scripturii sunt cuvintele 
lui Dumnezeu, ale Sfântului Duh, cu alte cuvinte, ale 
Adevărului Însuşi, ale Harului Însuşi... Vedem în Dum- 
nezeiasca Scriptură cuvinte simple, smerite, obişnuite; 
şi totuşi ele au o asemenea profunzime a înţelepciunii 
într-însele încât întreaga înţelepciune lepădată a aces- 
tei lumi nici măcar nu se poate compara cu ea. lar Sfân- 
tul Apostol Pavel arată acest lucru atunci când spune: 
„ŞI înţelepciunea o propovăduim la cei desăvârşiţi, dar 
nu înţelepciunea acestui veac, nici a stăpânitorilor 
acestui veac, care sunt pieritori ci propovăduim înţe- 
lepciunea de taină a lui Dumnezeu, ascunsă, pe care 
Dumnezeu a rânduit-o mai înainte de veci spre slava 
noastră” (1Cor. 2,6-7)1. 


15 PD, p. 32. 
'5 PD, p. 284. 
"7 MP, p. 155. 

Trebuie pururea să citiţi minunatele Epistole ale lui 
Pavel, spre a învăţa dintr-însele dogmele Credinței Or- 
todoxe, tradiţiile Sfinţilor Apostoli, îndatoririle vieţii creş- 
tine şi, de asemenea, cum să evităm patimile şi să do- 
bândim virtuțile creştine. Trebuie să citiţi aceste Epis- 
tole mai ales duminica şi în alte zile de sărbătoare... 
dacă procedaţi astfel, într-o scurtă perioadă de timp veţi 
dobândi o mare transformare în caracterul şi viaţa voas- 
tră; căci Epistolele fericitului Pavel au o putere foarte 
mare de a-i transforma pe oameni, de a-i face oi din 
lupi, din iraţionali, oameni raţionali, din sălbatici, oa- 
meni blânzi, iar din răi şi vicleni, oameni buni'f. 
Părinţii Bisericii 

Pe lângă Sfânta Scriptură, citiţi-i şi pe Dumnezeieş- 
tii Părinţi, interpreţii Scripturilor. Veţi dobândi o la fel 
de mare bucurie ca şi din Sfintele Scripturi, căci deslu- 
şind în sfintele lor scrieri înțelesurile tainice din Sfin- 
tele Scripturi, Părinţii ne luminează mintea şi ne dau 
posibilitatea de a cunoaşte lucruri necunoscute până 
atunci. „Arătarea cuvintelor Tale luminează şi înţelep- 
ţeşte pe prunci” (Ps. 118,130). Întrucât în chip firesc cu- 
noaşterea înţelesurilor ascunse este însoţită de o mare 
bucurie, după axioma enunțată de filosoful Aristotel: 
„Toţi oameniii, prin fire, vor să cunoască” (Metafizica, 
Cartea I), o inefabilă încântare şi bucurie se va produce 
în sufletul tău din interpretările şi cuvintele Dumneze- 
ieştilor Părinţi, aşa încât şi tu vei pronunţa acele cu- 
vinte entuziaste ale lui David, spunând: „În calea măr- 


turiilor Tale m-am desfătat, ca de toată bogăţia” (Ps. 
118,14)*. 


18 Cele 14 Epistole ale Sfântului Apostol Pavel, Veneţia, 1819, p. 22. 
9 MP p. 158. 

Sfintele Canoane 


Trebuie să respingem şi să avem aversiune faţă de 
toate obiceiurile şi tradiţiile omeneşti care sunt opuse 
Sfintelor Canoane ale Sinoadelor ecumenice şi locale, 
precum şi canoanelor şi dumnezeieştilor cuvinte ale Pă- 
rinţilor celor de Dumnezeu insuflaţi şi ale Sfinţilor Pă- 
rinţi, care nu au rostit cuvinte din mintea lor, nici nu au 
grăit în duhul acestei lumi, aşa cum fac cei lumești, ci 
au grăit luminaţi fiind de lumina şi harul Sfântului Duh, 
iar cuvintele lor sunt învățături dumnezeieşti care-i 
conduc pe oameni spre Împărăţia lui Dumnezeu”. 


kk 


Dacă respectaţi poruncile Domnului şi sfintele şi 
Dumnezeieştile canoane ale vrednicilor de pomenire şi 
laudă Apostoli, ale Sinoadelor ecumenice şi locale şi ale 
Sfinţilor Părinţi, prin toate acestea veţi deveni precum 
un nou lerusalim. 

Să vă daţi totuşi seama că veţi stârni mulţi vrăj- 
maşi împotriva voastră, atât diavoli, cât şi oameni care 
vă vor urî şi vă vor defăima cu ocări pline de erezie şi 
proasta faimă. De ce? Fiindcă voi nu sunteţi ca ei şi nu 
vreţi să încălcaţi poruncile Domnului, Sfintele Canoane 
şi dumnezeieştile tradiţii. Dar să mai şi înţelegeţi că a- 
cuzaţiile şi defăimările pe care aceştia le rostesc împo- 
triva voastră vor deveni pentru voi binecuvântări, cu- 
nuni, laude. Căci iată ce spune Domnul: „Fericiţi veţi fi 
voi când vă vor ocări şi vă vor prigoni şi vor zice tot 
cuvântul rău împotriva voastră, minţind, din pricina 
Mea” (Mt. 5,11)7. 


> MC. p. 18. 
21 SN, p. 160. 

Lectura 


Dacă citiţi mereu cărţi duhovniceşti cu râvnă şi 
seriozitate, să ştiţi că acestea vă vor deschide mintea şi 
vă vor face receptivi la înțelesurile duhovniceşti. Şi ceea 
ce nu aţi reuşit să înţelegeţi prima oară veţi reuşi atunci 
când veţi citi a doua sau a treia oară. Căci Dumnezeu, 
văzându-vă râvna necontenită, vă va lumina mintea 
pentru a înţelege chiar şi ceea ce este dificil?. 


Psalmodierea 


Atunci când auziţi sfintele cântări în biserică, mai 
ales în zile sfinte, harul lucrează în voi şi vă conferă 
bucurie şi dulceaţă duhovnicească. 


kk 


În biserică auzim cuvinte dumnezeieşti, cântări du- 
hovniceşti, psalmodieri cereşti şi îngereşti care bucură 
inima şi o smeresc?f. 

Psalmodiază în inima ta cântările duhovniceşti ale 
Bisericii în casa ta, la piaţă, la locul de muncă, la plim- 
bare şi oriunde în altă parte”. 


Păcatul 


Păcatul înseamnă cădere, deoarece el îi pricinuieşte 
celui ce îl comite neatingerea scopului pentru care el a 
fost creat de Dumnezeu. 


2 SN, p. 12. 
% MO. p. 321. 
2 MO, p. 320. 
25 MO, p. 324. 
% PD, p. 18. 

Păcatul, după ce l-a lipsit pe bietul suflet de toate 
binecuvântările suprafireşti, îl despoaie şi de cele fi- 
reşti, fiindcă alungă isteţimea minţii, lumina şi puterea 
de discernământ a raţiunii, blândeţea şi receptivitatea 
inimii, pacea gândurilor şi a conştiinţei şi curăţia tutu- 
ror puterilor sufletului. El slăbeşte chiar trupul şi pân- 
găreşte simţurile”. 


XX 


Întocmai precum păstrarea poruncilor întăreşte, îm- 
bunătăţeşte şi desăvârşeşte puterile sufletului şi ale 
trupului, tot astfel încălcarea dumnezeieştilor porunci 
strică, slăbeşte şi corupe toate puterile şi activităţile 
firii noastre%. 

Păstrarea poruncilor Domnului este ceea ce îl face 
pe om să fie om adevărat. Oricine încalcă poruncile 
Domnului nu este un om adevărat, ci unul prefăcut, un 
înşelător?. 


Conştiinţa 


A avea o conştiinţă care să te acuze este cu adevă- 
rat durerea durerilor şi întristarea întristărilor“”. 


XXX 


A avea o conştiinţă nepătată este cu adevărat plăce- 
rea plăcerilor şi bucuria bucuriilor“!. 


21 PD, pp. 52-53. 
2 MC! p. 357. 
2 MC! p. 354. 
3 MP, p. 138. 
31 MP, p. 137. 

kk 


Atunci când nu te supui poruncilor lui Hristos eşti 
de îndată lipsit de acea pace, odihnă şi bucurie pe care 
le aveai în conştiinţa ta înainte de a le încălca. 

Şi ce dobândeşti în schimb? O agitaţie permanentă, 
o necontenită mustrare a conştiinţei, o tristeţe nemân- 
gâiată, teamă şi groază în inima şi sufletul tău'?. 

Întocmai precum cel ce păstrează poruncile lui Hristos 
chiar înainte de a primi împărăţia cerurilor se bucură 
în conştiinţa sa pentru bunele nădeşti, tot astfel, dimpo- 
trivă, cel ce le încalcă experiază iadul mai înainte de a 
ajunge în iad, după spusele Sfântului loan Hrisostom*”. 


kk 


Omul îşi pătează conştiinţa dacă încalcă măcar o 
singură poruncă a Domnului, căci se face vinovat de toate 
celelalte, după Dumnezeiescul Iacob, care spune: „Pentru 
că cine va păzi toată Legea, dar va greşi într-o singură 
poruncă, s-a făcut vinovat de toate poruncile” (2,10). 


kk 


Vreţi să dobândiţi o conştiinţă curată, care să nu vă 
acuze de nimic în Ziua Judecăţii? Păstraţi cu râvnă toate 
poruncile Domnului şi veţi reuşi”. 


XXX 


Nu numai că cel ce împlineşte poruncile dobândeşte 
o conştiinţă curată, dar el se face asemenea lui Dumne- 
zeu şi ajunge la unirea cu EL:$. 


% MC. p. 346. 

33 Ibidem. 

% JP, pp. 137-138. 
% MC. p. 346. 

Raiul 


A-L vedea pe Dumnezeu faţă către faţă este a face 
ca Raiul să fie Rai, sau mai bine spus înseamnă Raiul 
însuşi. La fel, din contra, a nu-l vedea niciodată pe 
Dum-nezeu este ceea ce face ca iadul să fie iad“. 

Raiul face ca sufletul să fie direct unit cu Dumnezeu 
precum fierul înroşit în foc se uneşte cu focul, astfel 
încât Dumnezeu nu se mai poate distinge de suflet, iar 
sufletul de Dumnezeu; aşa precum focul devine una cu 
fierul, iar fierul cu focul. 

Raiul înseamnă să stai pe tronul Dumnezeirii şi să 
te împărtăşeşti de dumnezeiasca cină; cu alte cuvinte, 
să te bucuri prin participare şi har de fericirea de care 
Dumnezeu Se bucură în esenţa Sa. „Celui ce biruieşte îi 
voi da să şadă cu Mine pe scaunul Meu” (Apoc. 3,21). 
Iată ce a spus dumnezeiescul Maxim“: „Cel ce a fost în- 
dumnezeit prin har este tot ceea ce este Dumnezeu, 
lipsit însă de identitatea în esenţă”. 

Prin urmare, acelaşi bine care a putut, înainte de 
toţi vecii, să umple inima lui Dumnezeu, va umple 
direct şi inima celui cuvios“. 


Calea către unirea cu Dumnezeu 


Cea mai mare şi mai desăvârşită realizare la care se 
poate gândi omul este aceea de a se apropia de Dumne- 
zeu şi a se uni cu El“. 


5% MP p. 137. 

% PD, p. 108. 

% PD p. 181. 

3% Sfântul Maxim Mărturisitorul. 

% PD p. 181. 

1! Războiul nevăzut, ed. a 2-a, Veneţia, 1870. De aici înainte vom 
folosi inițialele RN. 

kk 


Înrucât Dumnezeu este pacea care covârşeşte orice 
minte, este necesar ca inima care doreşte să-L primească 
să aibă pace şi netulburare. Aşa precum David a spus: 
„Că s-a făcut în Ierusalim locul Lui şi locurile Lui în 
Sion” (Ps. 75,2)%. Aşadar, ar trebui ca mai întâi să ai 
pace în inima ta“. 


kk 


Înainte de orice, să ai pace şi linişte în cele cinci 
simţuri ale tale. Cu alte cuvinte, nu privi, vorbi sau îţi 
mişca mâinile sau umbla tulburat, ci în chip ordonat şi 
liniştit. Căci atunci când te obişnuieşti să-ţi păstrezi 
pacea în mişcările exterioare, vei ajunge cu uşurinţă şi 
fără efort la starea de pace lăuntrică. Căci după spu- 
sele Sfinţilor Părinţi, omul cel lăuntric se supune celui 
din afară. Obişnuieşte-te să-i iubeşti pe toţi oamenii şi 
să fii cu toţi în pace, pe cât este cu putinţă, după cum 
spune marele Pavel: „Dacă se poate, pe cât stă în puterea 
voastră, trăiţi în bună pace cu toţi oamenii” (Rom. 12,18). 

Păziţi-vă conştiinţa, aşa încât ea să nu vă acuze că 
aţi încălcat vreo poruncă a lui Dumnezeu. Căci paza 
conştiinţei aduce pacea inimii. Obişnuiţi-vă să primiţi 
jigniri şi insulte fără a vă tulbura. 

Dacă vreodată simţiţi că sunteţi necăjiţi şi tulburaţi 
într-o asemenea măsură încât să nu vă puteţi redobândi 
pacea, recurgeţi de îndată la rugăciune şi insistaţi într-însa, 
imitându-L pe Domnul nostru, Cel care S-a rugat de 
trei ori în grădină pentru a vă învăţa să folosiţi rugă- 


ciunea în orice necaz şi tulburare“. 


“2 Septuaginta. 
5 RN, p. 153. 
+ RN, p. 154. 

Smerenia, pacea şi umilinţa inimii sunt atât de uni- 
te, încât oriunde ai afla vreuna dintre ele, le vei afla şi 
pe celelalte; şi cel ce este umil cu inima este şi smerit; şi 
invers, cel ce este smerit cu inima este şi umil şi plin de 
pace. 

Iată de ce Domnul a grăit despre ele laolaltă: „Învă- 
ţaţi-vă de la Mine, că sunt blând şi smerit cu inima” 
(Mt. 11,29). Aşadar, dacă iubiţi pacea inimii, luptaţi s-o 
dobândiţi prin smerenie“. 


kk 


Harul Duhului Sfânt, care este dăruit în chip mistic 
oricărui creştin atunci când acesta este botezat, lucrează 
şi se manifestă în măsura ascultării noastre de porun- 
cile Domnului. Cu alte cuvinte, dacă un creştin se su- 
pune mai mult poruncilor lui Dumnezeu, harul lucrează 
şi el mai mult înăuntrul său, iar atunci când li se su- 
pune mai puţin, harul lucrează într-însul mai puţin. 

Întocmai precum o scânteie, când este curăţită de 
cenuşa ce o acoperă, dă mai mult foc, şi cu cât pui mai 
multe lemne, cu atât focul se înteţeşte, la fel şi harul 
dăruit fiecărui creştin la Sfântul Botez este ascuns în 
inimă şi acoperit de patimi şi păcate, şi cu cât omul 
acţionează după poruncile lui Hristos, cu atât mai mult 
este curăţit de patimi şi cu atât mai mult focul dumne- 
zeiescului har luminează în inima sa, îl luminează şi îl 
îndumnezeieşte“$. 


kk 
Dumnezeu dă har în măsura în care suntem pre- 


gătiţi să-l primim, aşa precum EI Însuşi grăieşte prin 


15 RN, p. 155. 
15 MC! p. 343. 

gura proorocului: „Intoarceţi-vă către Mine”, zice Dom- 
nul Savaot. „Şi atunci Mă voi întoarce şi Eu către voi” 
(Zah. 1,3)”. 


kk 


Întocmai precum sufletul dă viaţă trupului, la fel şi 
harul Sfântului Duh dă viaţă sufletului“. 


XX 


Ce nu lucrează oare Duhul Cel Atotsfânt, Care 
purcede de la Tatăl şi Se odihneşte în Fiul? Ce nu ne 
dăruieşte El? Atunci când acest izvor al minunilor şi al 
darurilor vine să locuiască prin harul Său într-un suflet 
curat, el revarsă ca un râu al păcii şuvoaiele pururea vii 
ale minunatelor Sale energii. Acolo, ca un pom ceresc 
bine înfipt şi în plină creştere, aşa cum a grăit dumne- 
zeiescul Calist, El produce acele suprafireşti şi prea- 
dulci roade pe care Apostolul“ le enunţă: dragostea, bu- 
curia, pacea şi celelalte. Acolo, precum un împărat mă- 
rinimos, El revarsă asupra sufletului, care-L primeşte, 
acele bogate şi de negrăit minunate daruri despre care 
scrie Isaia: darul înţelepciunii şi al înţelegerii, al voinței 
şi al puterii, al cunoaşterii, cucerniciei şi temerii, de 
Dumnezeu. Acolo, în fine, precum „un scriitor ce scrie 
iscusit”%, după cuvintele dumnezeiescului David, El scrie 
iscusit în inimă, ca într-o carte, legile Sale duhovniceşti, 
doririle (voile) Sale Dumnezeieşti, tainele ascunse ale 
împărăției cerurilor — nu cu cerneala, ci cu Dumne- 
zeiasca lumină a infinitului Său har. Unită cu această 


“ PD p.1l. 

15 MC, p. 358. 

1 Sfântul Apostol Pavel. 
50 Ps. 44:1. 

lumină este descoperirea şi manifestarea tuturor lucru- 
rilor tainice şi mistice, aşa cum grăieşte marele Grigorie 
al Tesalonicului. 

Cel ce s-a învrednicit de a avea un astfel de dascăl 
cu o înţelepciune infinită şi care sălăşluieşte în sufletul 
său, nu mai are nevoie de cărţi... În loc de cărţi, el are ini- 
ma sa curăţită; în loc de lumina fizică, el are lumina du- 
hovnicească a Duhului Sfânt; şi în loc de ochii fizici, el 
are intelectul său luminat”!. 


kk 


Întrucât după sfinţii teologi mintea este chipul lui 
Dumnezeu, cu cât mintea iubitoare urcă spre iubitul ei 
Dumnezeu prin contemplarea Dumnezeieştilor Sale de- 
săvârşiri, cu atât Dumnezeu Care este iubit pogoară din 
înălţimea Sa spre mintea iubitoare şi se uneşte cu ea, o 
îndumnezeieşte darurile Sale. Şi aşa prin urcuşul către 
Dumnezeu se realizează fericita şi minunata unire şi le- 
gătura lui Dumnezeu cu mintea, a celui iubit cu cel ce îl 
iubeşte; a arhetipului cu chipul?%?. 


kk 


Liniştea (isihia) şi pustia dau naştere iubirii de 
Dumnezeu. Cei ce viețuiesc în lume au şi ei aspirații şi 
dragoste, dar nu faţă de Dumnezeu, ci faţă de lucrurile 
deşarte şi stricăcioase. Căci unii tânjesc după trupuri şi 
chipuri frumoase; alţii tânjesc după onoruri, etalarea a- 
verilor sau după haine luxoase; alţii tânjesc după bogă- 
ţie şi bani; alţii îşi iubesc peste măsură soţia, copiii şi 
părinţi; alţii sunt îndrăgostiţi de case arătoase şi moşii 


51 Lucrările existente ale Sfântului Simeon Noul Teolog, ed. a 2-a, 
Syros, 1886, p. 4. 
52 ZIC p. 19. 

rentabile; alţii îşi pun tot sufletul în acumularea de cu- 
noştinţe laice; şi, pe scurt, mulţi alţii tânjesc după alte 
lucruri asemănătoare, văzute şi stricăcioase. 

Pe de altă parte, cei ce viețuiesc în pustie şi duc o 
viaţă liniştită dispreţuiesc toate plăcerile după care tânjesc 
alţii, dăunătoare sufletului şi care-i despart de Dumnezeu. 
Ei îşi închid mintea în faţa oricărei plăceri şi contem- 
plări a lumii, şi şi-o adună în inimă; iar acolo ei se roagă 
neîncetat, cugetând la preaiubitul şi preadulcele nume 
al lui lisus, spunând cu dragoste: „Doamne Iisuse Hris- 
toase, Fiul lui Dumnezeu, miluieşte-mă”. Prin această mi- 
nunată rugăciune şi deasă cugetarea asupra Mirelui 
lisus, ei aprind în inima lor aspiraţia şi dragostea faţă 
de Dumnezeu şi îşi îndreaptă mintea către contempla- 
rea dumnezeieştii frumuseți. Fiind astfel răpiți de acea 
neîntrecută frumuseţe şi căzând în extaz, ei uită de hra- 
nă, băutură şi haine”. 


kk 


Prin retragerea fizică din lume, lumea e răstignită 
pentru tine şi tu pentru lume. Acest lucru se înfăptu- 
ieşte atunci când, după ce ieşi din lume în chip fizic, lupţi 
să ştergi din imaginaţie chipurile şi formele lucrurilor 
lumești, să dezrădăcinezi înclinațiile tale spre cele lu- 
meşti, precum şi atitudinile şi dorinţele legate de ea, să-ţi 
aduci mintea în inimă şi să te rogi cu mintea în inimă 
neîncetat. Căci „lucrarea răstignirii este îndoită” după 
spusele Sfântului Isaac”; iar Sfântul Apostol Pavel gră- 
ieşte şi el: „...lumea este răstignită pentru mine şi eu 
pentru lume!” (Gal. 6,14). 


: NL, pp. 37-38. 
% Sirianul. 

Din această dublă lucrare a răstignirii, ce vei înfăptui, 
iubitul meu? Vei stinge din inima ta orice dorinţă şi dra- 
goste de lume şi vei aprinde într-însa aspiraţia şi dra- 
gostea de Dumnezeu, prin care te vei uni cu Dumnezeu 
pe Care-L iubeşti. Şi vei deveni fericit încă din timpul 
acestei vieţi”. 

Omul ajunge la unirea cu Dumnezeu atunci când 
păstrează în sine chipul cel dumnezeiesc curat şi ne- 
pângărit, aşa cum l-a primit el de la Dumnezeu. Dacă l-a 
pângărit prin fapte rele, cuvinte şi cugete urâte, el tre- 
buie să-l curețe din nou prin pocăință şi lacrimi, şi să 
ajungă aşa cum a fost Adam înainte de călcarea poruncii 
dumnezeieşti. Faptul că omul acela este îndumnezeit şi 
devine dumnezeu prin har este lucru certificat de proo- 
rocul-împărat David, atunci când spune: „Eu am zis: 
«Dumnezei sunteţi şi toţi fii ai Celui Preaînalt»” (Ps. 82,6). 
Sfântul loan Hrisostom interpretează astfel aceasta: 
„Fii ai lui Dumnezeu sunt aceia care împlinesc voia lui 
Dumnezeu, întocmai precum sunt fii ai luminii şi ai zilei 
cei ce înfăptuiesc faptele luminii” (Despre cea dintâi 
Epistolă către Tesaloniceni, Omilia a IX-a). 

Tot dintru acestea, Sfântul Vasile cel Mare trage con- 
cluzia că Dumnezeiescul Duh îi îndumnezeieşte întru 
totul pe sfinţi”. 

Unirea cu Dumnezeu este starea mai presus de fire 
şi desăvârşirea minţii. Rugaţi-vă, prin urmare, către Sfân- 
tul Duh, întru Care se află orice unire cu Dumnezeu, să 
vă îndumnezeiască şi să vă facă pe voi dumnezei prin 
har. Să ştiţi că dacă mintea voastră nu este îndumne- 
zeită de Duhul Sfânt, este cu neputinţă să fiţi mântuiţi. 


5 NL, pp. 38-39. 
55 NL, p. 243. 

Această afirmaţie vi se pare grozavă, iubiţilor, dar este 
cu totul adevărată. 

Acest lucru este certificat de către cel cu minte înal- 
tă, dumnezeiescul şi îndumnezeitul Sfântul Calist, care 
spune: „Dacă mintea nu este îndumnezeită, nu poţi fi 
mântuit, după descoperirile celor de Dumnezeu lumi- 
naţi” (Filocalia, p. 1150)”. 


XX 


Nu există virtute mai mare sau mai necesară decât 
Sfinţita Rugăciune, deoarece toate celelalte virtuţi — şi 
anume postul, privegherile, dormitul pe pământ, asceza, 
fecioria, milostenia şi toate celelalte —, chiar dacă sunt 
căi de imitare a lui Dumnezeu, chiar dacă nu pot fi lu- 
ate de la noi şi alcătuiesc podoabele nemuritoare ale 
sufletului, nu îl unesc pe om cu Dumnezeu, ci doar îl 
pregătesc pentru unirea cu El. 

Sfinţita Rugăciune, şi numai ea singură, uneşte. 
Numai ea singură îl uneşte pe om cu Dumnezeu şi pe 
Dumnezeu cu omul şi îi face pe cei doi un singur duh”. 


kk 


Din această unire a omului cu Dumnezeu, care se 
săvârşeşte prin Sfinţita Rugăciune, ce daruri sublime, 
mai degrabă, ce izvor de daruri, nu se revarsă către cel 
ce s-a unit cu Dumnezeu? Din ea se naşte darul discer- 
nerii adevărului şi minciuna; revelarea tainelor ascunse 
ale Naturii; înaintevederea şi înaintecunoaşterea lucru- 
rilor; dumnezeiasca luminare; luminarea inimii; uimi- 
toarea şi extatica iubire de Dumnezeu cu toate puterile 
sufletului; unirea desăvârşită cu Dumnezeu; descoperirea 


57 NL, p. 247. 
% Antologie din Psalmii Sfântului prooroc-împărat David. Proem. 

tainelor de nepătruns ale lui Dumnezeu. Într-un cuvânt, 
din această unire se naşte îndumnezeirea omului, lucru 
dorit de toţi, dar de care, după Sfântul Isaac, se bucura 
extrem de puţini oameni din neam în neam; şi care, de 
fapt, este scopul final, felul cel mai înalt şi mai de sea- 
mă al lui Dumnezeu“?. 


Rugăciunea lui lisus 


Să ai în inima ta cugetarea la numele lui lisus 
Hristos, spunând pururea: „Doamne lisuse Hristoase, 
Fiul lui Dumnezeu, miluieşte-mă”%. 


ke 


Numele cel mai dorit al lui lisus a fost şi este obiec- 
tul cel mai dulce al cugetării minţii, al meditaţiei şi al 
limbii, precum şi al meditaţiei inimii, nu numai al tutu- 
ror sfinţilor asceţi care au vieţuit în munţii şi în peşte- 
rile Egiptului, Libiei, Tiberiadei, Muntelui Athos sau în 
alte locuri, ci şi al multora care au vieţuit în lume. 

Aceştia au rostit mereu: „Doamne, lisuse Hristoase 
miluieşte-mă”. 

Acest lucru l-au pomenit în fiecare clipă şi l-au unit 
cu răsuflarea lor, şi cu acest nume au alungat cugetele 
cele rele şi pe diavoli. Aşa cum spune Sfântul loan Scă- 
rarul: „Bate-l pe vrăjmaş cu numele lui lisus”; şi iarăşi: 
„Fie ca numele lui lisus să fie rostit odată cu fiece răsu- 


flare, şi atunci veţi cunoaşte valoarea liniştii lăuntrice”!. 


ek 
Rugăciunea Minţii şi a Inimii, după Sfinţii Părinţi 


care sunt numiţi Trezvitori, constă în adunarea minţii 


5 Jbidem. 
5 CM, p. 82. 
$1 SE, pp. 225-226. 


104 


Sfântul Nicodim Aghioritul 


în inimă şi, fără a spune ceva cu gura, ci doar prin raţi- 
unea discursivă, care grăieşte în inimă, să spunem a- 
ceastă scurtă rugăciune: „Doamne Lisuse Hristoase, Fiul 
lui Dumnezeu, miluieşte-mă”, ţinând puţin respiraţia. 
Însă mult mai largul termen de Rugăciune a minţii este 
folosit pentru a denumi şi orice altă rugăciune care nu 
este spusă cu gura, ci cu mintea. 

Multe şi mari daruri ne vin de la această sfântă 
rugăciune lăuntrică. Acestea sunt enumerate de către 
de Dumnezeu luminaţii Părinţi, care sunt numiţi Trez- 
vitori. Voi pomeni aici doar pe cea mai generală, care 
conferă şi celelalte daruri: a deveni asemenea cu Dum- 
nezeu şi a ajunge la unirea cu E1%?. 


XX 


Trebuie să eliberezi energia (energe:s) minţii tale, 
al cărei organ este creierul, de toate lucrurile din afară 
ale lumii, prin paza simţurilor şi a imaginaţiei. 

Atunci trebuie să aduci această energie în inimă, 
care este organul esenței (0usza) minţii. Această întoar- 
cere este de obicei înfăptuită în cazul începătorilor — 
aşa cum ne învaţă dumnezeieştii Părinţi Trezvitori — 
prin coborârea capului şi aşezarea bărbiei în piept. 


kk 


Rugăciunea minţii este trudnică şi se face cu mari 
eforturi, dar şi rodnică pe măsura, fiind cea mai de 
seamă şi mai înaltă activitate a minţii, deoarece ea 


52 RN, p. 109. 

5 HC! p 116. CF Sfântul Simeon Noul Teolog: „Stai jos într-un loc 
retras şi îndepărtează-ţi mintea de la orice lucru deşert şi trecător. 
Apoi, pune-ţi barba în piept, pentru a privi în acest chip cu mintea 
ceea ce se petrece înăuntrul tău. Ţine-ţi puţin respiraţia, spre a-ţi ţine 
mintea acolo, şi află locul unde este inima ta, pentru ca mintea să se 
sălăşluiască cu totul acolo” (//oca/ia, vol. 5, Atena, 1963, pp. 86-87). 

uneşte mintea cu Dumnezeu, Cel care este deasupra tu- 
turor creaturilor. 

Ea curăţeşte, luminează şi iluminează mintea mai 
mult decât toate algebrele, fizicile, metafizicile şi toate 
celelalte ştiinţe ale filosofiei celei din afară. 

Căci ea îl face pe om duhovnicesc şi un contemplator 
al lui Dumnezeu, în vreme ce ştiinţele îl lasă pe om la 
nivelul naturii — iar omul firesc, neduhovnicesc nu pri- 
meşte darurile Duhului, căci acestea „sunt nebune” pentru 
el, după cum spune Sfântul Apostol Pavel (1 Cor. 2,14). 

Când ţi-ai adus mintea în inimă, nu o lăsa doar să 
observe, fără a face nimic altceva; ci aflând raţiunea 
discursivă, prin care noi gândim şi compunem lucrări, şi 
judecăm şi cercetăm şi citim cărţi întregi fără a ne 
mişca buzele, îngăduie-i minţii să spună doar această 
scurtă rugăciune: „Doamne Lisuse Hristos, Fiul lui Dum- 
nezeu, miluieşte-mă”. Totuşi acest lucru nu este de a- 
juns; trebuie să stăruieşti şi cu voinţa, cu toate puterile 
tale şi cu toată dragostea ta. 

Daţi-mi voie să vorbesc mai simplu. Rațiunea dis- 
cursivă trebuie să spună doar rugăciunea mai înainte 
pomenită. Rațiunea intuitivă trebuie să ia aminte doar 
la cuvintele rugăciunii, mai ales la înţelesul lor, rămâ- 
nând fără formă sau contur, fără a-şi imagina sau a lua 
aminte la orice altceva, fie acel lucru sensibil sau 
inteligibil, lăuntric sau exterior, chiar dacă ar fi unul 
bun. Întrucât Dumnezeu este mai presus de orice lucru 
sensibil sau inteligibil, şi mai presus de toate, mintea 
care caută să te unească cu Dumnezeu prin rugăciune 
trebuie să treacă dincolo de orice lucru, pentru a putea 
ajunge la această dumnezeiască unire. lar voinţa tre- 
buie să se unească, prin iubire, cu totul de cuvintele 


S4 IC, pp. 116-117. 

rugăciunii. Astfel, raţiunea intuitivă, raţiunea discur- 
sivă şi voinţa ta — aceste trei părţi ale sufletului — tre- 
buie să fie una, şi una în trei, căci doar în acest chip 
omul, care este chip al Sfintei Treimi, se uneşte cu pro- 
totipul, aşa cum a grăit acel mare practician şi dascăl al 
rugăciunii minţii şi al trezviei, dumnezeiescul Grigorie 
al Tesalonicului. 

Întrucât energia minţii s-a obişnuit din tinereţe să 
fie îndreptată în afară şi să se împrăştie în cele din afa- 
ră ale lumii simţurilor, atunci când spui această sfinţită 
rugăciune, nu respira, încontinuu, aşa cum facem noi 
prin firea lucrurilor, ci ţine-ţi respiraţia puţin, până 
când raţiunea discursivă va fi spus rugăciunea o dată; 
iei apoi expiră, aşa cum ne învaţă dumnezeieştii Părinţi. 
Prin această metodă mintea este mai uşor înfrânată şi 
se întoarce în inimă... E necesar ca mai ales începătorii 
să-şi ţină puţin respiraţia atunci când se roagă. 

Cei ce au progresat în această activitate a minţii îşi 
pot aduce mintea înapoi în inimă fără să-şi ţină respi- 
raţia, doar atunci când ei trebuie să lupte cu gândurile 
şi patimile... 

Dacă nu puteţi practica mereu această rugăciune, 
din pricina grijilor şi a îndatoririlor lumești, îngăduiţi-vă 
măcar una sau două ori, mai ales seara, şi practicaţi-o 
retras într-un loc liniştit şi întunecos$f. 


il 


Dacă vreţi să dobândiţi darurile Sfântului Duh, mai 
întâi curăţiţi-vă inima de patimi şi de predispoziţiile la 


6 Sfântul Grigorie Sinaitul spune: „Faptul că trebuie să-ţi ţii res- 
piraţia este lucru mărturisit de către Isaia Pustnicul, care vorbeşte de- 
spre aceasta, cât şi despre alţi mulţi autori”. Vezi, de asemenea, nota 62 
de mai sus. inerea pentru câtva timp a respirației te ajută la concentrare. 

6 ZIC, pp. 117-121. 

păcat şi faceţi-o templu şi sălaş vrednic de a fi locuit de 
Sfântul Duh. Cum? Prin trezvie şi aducerea minţii în 
inimă. Atunci practicaţi sfinţita rugăciune în inimă, 
spunând: „Doamne lisuse Hristoase, Fiul lui Dumnezeu, 
miluieşte-mă”. Atunci când vă pregătiţi şi curăţiţi ini- 
ma, iubiţilor, abia atunci atotsfântul, atotbunul şi prea- 
iubitul de oameni Duh vine şi se sălăşluieşte în voi în 
chip simţit, activ, văzut. 

Atunci, iubite frate, vei primi de la Sfântul Duh tot 
ceea ce doreşti. 

lubeşti darul înţelepciunii? Îl vei primi. Vrei să te 
împărtăşeşti de darul Sfinţilor Apostoli? Îl vei dobândi. 
Voieşti darul mucenicilor? Îl vei căpăta, dacă îl doreşti. 
Iubeşti bucuria? lubeşti credinţa? lubeşti dragostea? Iu- 
beşti darurile discernământului, străvederii, înainteve- 
derii, înaintecunoaşterii, proorociei? 

Duhul Sfânt îţi va dărui toate aceste lucruri“. 


SNL, p. 112. 

